
Capitolul 1 


Phillipa auzea vag un zumzet în timp ce galopa printre 
pinii înalţi, dar mușchii contractaţi şi aerul curat de munte îl 
făcea să nu-i pară important. Armăsarul roib trase ușor de 
frâu, cerându-i să-l mai slăbească. Ea voia să-i dea drumul de 
tot, să simtă lacrimi în ochi din cauza vitezei vântului, dar 
respinse ideea ca fiind prea periculoasă. Shamal ibn Sahir era 
mândria hergheliei de cai arabi de la El Marees; nu voia să-l 
supună vreunui risc. 

Calul și călăreaţa ieșiră din răcoarea verde a arborilor pe 
pajiştea presărată cu flori sălbatice. El îi ascultă presiunea 
picioarelor, luând-o pe cărarea care ducea la fermă. Brusc, 
un Porsche negru dădu năvală la o curbă. Îi claxonă în viteză. 

Shamal fornăi și se aruncă în faţa mașinii. Phillipa trase cu 
putere de frâu spre stânga, abia având timp să se ferească din 
calea mașinii. Deși avea cizme de piele, o duru lovitura 
oglinzii mașinii peste gleznă. 

— Idiot tâmpit! strigă ea după ce mașina se îndepărta. O 
cuprinse furia și-l împunse cu pintenii pe Shamal. În câteva 
secunde se apropiară de Porsche. 

Drumul era noroios de la roua de primăvară și mașina 
sport trebui să încetinească. Phillipa și Shamal ajunseră în 
dreptul șoferului și privi prin fereastra mașinii. Şoferul o 
privi în treacăt, apoi acceleră. Phillipa își grăbi armăsarul 
arab. 

Drumul se gâtuia la stâlpii de piatră și poarta de fier care 
ducea la fermă, dar Phillipa îl puse pe Shamal să sară peste un 
gard scund. Ajunse în curtea grajdului doar cu câteva clipe 
înaintea mașinii. 

Oamenii se strânseră în fugă la auzul zgomotului. În cei 
patru ani de când era la fermă, Phillipa nu mai alergase un cal 
până făcuse spumă la gură. Sări din șa și dădu frâul peste 
capul lui Shamal. Tommy, un grăjdar tânăr, luă frâul. 

— Spală-l și plimbă-l, ordonă ea, neluându-și ochii de la 
mașină. Mângâie calul pe gât. Aruncându-și părul negru lung 
până la brâu peste umăr, se apropie de Porsche. 

Un bărbat ieși din mașina sport. Era înalt și Phillipa îl privi 
în ochii albaștri. Avea cel puţin un metru nouăzeci şi ea se 
dădu putin înapoi ca să-l cuprindă cu privirea. 

Străinul era impunător. Costumul lui din trei piese îi 
scotea în evidență trupul musculos. Părul brun îi cădea pe 
frunte. Și-l dădu pe spate. Pomeţii obrajilor erau proeminenți, 
iar nasul lui avea o fineţe aristocratică, amintindu-i Phillipei de 
Konrad. Durerea îi cuprinse inima când se gândi la fostul 
proprietar al lui El Marees, cu care ar fi trebuit să se mărite, 

dacă nu murea. Acum, trebuia să-l înfrunte pe acest intrus. În 
fața uriaşului chipeș, Philllipa se simţea copleșită și asta nu-i 
plăcea. Ea își ridică bărbia și-l privi acuzator. 

— Ce naiba făceai? Aproape că ne-ai omorât! 

Străinul o privi distrat, dar la atacul ei se încordă și-și 
încruntă sprâncenele. 

— Dar tu de ce galopai aşa pe drum? Puteam să-mi stric 
mașina! Drumurile sunt pentru mașini. Stătea drept ca un 
ofițer și Phillipa se gândi că nu mai văzuse un bărbat atât de 
chipeș și autoritar. 

Se stăpâni și continuă lupta. 

— Drumurile publice or fi pentru mașini, dar orice prost 
știe că acest drum e privat și duce la o fermă de cai. 

— De ce călăreai acolo? se mânie el. 

— Şi de ce nu? Ce crezi că facem aici? Crezi că ţinem caii în 
grajduri toată ziua? răspunse ea. 

— N-am idee ce faceţi aici. Tonul lui devenise dur ca al ei, 
chiar mânios, și o înfiora. Dar am venit să aflu, căci afacerea e 
acum a mea. 

— Cum? 

— Sunt Derek Remmington, nepotul lui von Hochsburg. 

Phillipa simti că se prăbușea lumea cu ea și se luptă să-și 
menţină cumpătul. Moștenitorul pe care-l căuta avocatul lui 
Conrad sosise. Crezuse că tot ce putea fi mai rău se 
întâmplase acum trei luni, când Konrad von Hochsburg 
murise pe neașteptate. 

De acum patru ani, de când Konrad o angajase ca 
antrenoare la El Marees, el fusese centrul universului ei. La 

început mentor şi studentă, el și Phillipa se apropiaseră, 
până când deveniseră iubiţi. Datorită diferenţei de vârstă, 
Konrad ezitase să se însoare cu ea, spunând că i-ar trebui un 
bărbat apropiat ca vârstă. Phillipa îi spusese în repetate 
rânduri că nu-și dorea asta, spunând că dragostea nu tine 
cont de vârstă și că nu întâlnise vreun bărbat mai fascinant 
ca el. În cele din urmă îl convinsese și nunta fusese stabilită 
în iunie. 

Apoi se întâmplase tragedia. Cu patru luni înainte de 
nuntă, Konrad murise. În tristețea ei, Phillipa nu remarcase că 
n-avea protecţie legală. Deși el jurase că într-o zi El Marees va 
fi a ei, Konrad fusese încrezător în sănătatea lui şi nu-și făcuse 
testamentul. Avocatul lui o numise pe Phillipa managera 
fermei până când se găsea un moștenitor. 

Phillipa fusese sigură că simţise toată suferința de la 
moartea lui Konrad. Dar acum, privindu-l pe Derek 
Remmington cel ostil, își dădu seama că mai avea multe de 
îndurat. 

— Nu știam că avea un nepot, murmură ea, amintindu-și 
cum Konrad nu-i vorbise despre familia lui. 

— Nu l-am cunoscut. Konrad l-a agresat pe tatăl meu pentru 
că a îndrăznit să se însoare cu pretioasa lui soră. Tata n-a vrut 
să mai aibă de-a face cu el după asta, spuse el. 

— O! exclamă Phillipa, neștiind ce să spună. 

El continuă: 

— Nu sunt chiar încântat că trebuie să vin aici, dar trebuie 
să lămurim niște lucruri. 


ÎMBRĂȚIȘAREA VÂNTULUI 9 


— Dacă nu-l cunoșteai pe Konrad, de unde ai știut că a... 

— Murit? Avocatul lui m-a găsit. Ai un nume, sau păzești 
doar poarta? întrebă el brusc. 

Phillipa roși. 

— Iartă-mă că nu m-am prezentat, dar bunăstarea cailor e 
prima mea responsabilitate. Mă numesc Phillipa O'Keefe, 
antrenor șef la fermă. 

— Bine, Phillipa, o luăm de la capăt? Încântat de cunoștință, 
spuse el întinzând mâna. Sunt Derek Remmington. 

Trebui să admită că avea un zâmbet agreabil, așa că 
murmură politicoasă: 

— Încântată să te cunosc. 

Îi dădu mâna mică, apoi îl observă privind curios 
încheieturile mâinilor. Uitându-se la mâna murdară, Phillipa 
înţelese curiozitatea lui. Își vâri mâna în buzunar. Simţise 
furnicături în palmă când el i-o strânsese. 

— Presupun că vrei să faci turul proprietăţii, spuse ea fără 
tragere de inimă. Dar bineînţeles, întâi vrei să intri să te 
liniştești, adăugă ea, amintindu-și bunele mariere. 

— Da, pentru prima sugestie. Dar cum vom merge prin 
grajduri murdare, mă voi spăla mai târziu. 

Phillipa deschise gura să spună că El Marees era ce mai 
curată fermă unde lucrase vreodată, dar privindu-i faţa 
plictisită şi frumoasă, cuvintele îi rămaseră în gât. 

— Sunt treizeci și șapte de cai la fermă, îl informă ea. 

— Nu par mulţi pentru o fermă de cai, remarcă 
Remmington. 

— Ba da, atunci când toţi sunt cai de rasă superbi și 
șaptesprezece iepe gravide, se apără Phillipa. Ferma are patru 
sute de acri, puțin după standardele din New Mexico, dar 
destul pentru noi. Iată clădirea principală. Arătă clădirea de 
chirpici ascunsă printre copaci. Mai sunt două clădiri pe 
proprietate, pentru muncitori. 

— Tu în care stai? întrebă el cam impertinent. 

— Stau în clădirea principală. 

— Aha. Insinuarea era clară. Phillipa îl privi mânioasă pe 
Derek, dar se hotărî să nu se certe. Cum el gândea ce era mai 
rău despre ea, dacă i-ar fi explicat că fusese logodnica lui 
Konrad, probabil că l-ar fi întărâtat și mai mult. 

— Sunt trei grajduri, fiecare cu optsprezece boxe, un padoc 
și drumuri de antrenament, continuă ea controlându-se. Pe 
celălalt versant al vârfului Blanca, arătă ea muntele înalt, e 
pajiștea de fân. Asta înseamnă că trebuie să cumpărăm doar 
grăunţe pentru animale. 

— Cum a reușit unchiul meu să capete toate astea? La urma 
urmei, contele nu prea avea bani când a venit în America. El 
se strâmbase dispreţuitor când menţionase titlul. 

Încă o dată Phillipa se hotărî să ignore jignirile pe care 
Remmington părea decis să le aducă lui Konrad, dar aproape 
CĂ era gata să izbucnească. 

— Vrei povestea adevărată, sau cea care-i plăcea lui Konrad 
s-o spună? 

— Ambele. 

— Cea adevărată e cam plictisitoare. Venind în America, 
lui Konrad i s-a oferit un post în construcţii. A văzut 

proprietatea asta când compania l-a trimis să caute locuri 
pentru locuinţe. I-a plăcut și a economisit până a putut s-o 
plătească. 

— Prozaic, fu comentariul lui Remmington. Acum, spune-mi 
cealaltă poveste. 

— Spunea că a câștigat-o la cărţi și a căpătat-o cu pistolul, 
râse Phillipa. E o poveste cam gogonată, dar lui îi plăcea. Îl 
făcea să se simtă cowboy. Oricine îl cunoștea pe Konrad știa 
că era prea bine crescut să joace ceva atât de vulgar ca 
pocherul. 

— Unde mergem acum? întrebă Remmington, amintindu-i 
tacit Phillipei că nu ardea de dorința de a asculta laude la 
adresa fostului proprietar al lui El Marees. Ea se întreba cum 
ar putea să nu-l laude pe cel care patru ani de zile îi fusese 
profesor, tovarăș și iubit. 

— Te voi duce întâi la grajdul cu mânji, răspunse ea. Avem 
cinci iepe gata să nască. De asemenea, avem mânji cu mamele 
lor şi sunt tare drăguți. Mai târziu îţi voi arăta armăsarii de 
prăsilă. 

El doar ridică o sprânceană. 

Îl conduse în grajdul întunecos, unde fură primiţi cu 
fornăituri. 

— Ele cred că e ora mesei, explică Phillipa. 

Se apropiară de ușa unei boxe și priviră o frumoasă iapă 
castanie, care avea burta mare. Remmington se apropie și 
braţul lui îl atinse pe al ei. Phillipa simţi că i se taie răsuflarea. 
Se feri ca şi cum ar fi muşcat-o, mirându-se și ea de reacţia 
involuntară. Conștientă dureros de golul lăsat în inima ei de 

moartea lui Konrad, ştia că putea fi cucerită ușor. Privind 
profilul lui statuar, Phillipa se gândi că noul proprietar era 
prea atrăgător, și ea nu voia să se facă de râs. 

Nu, n-avea de gând să-şi aline durerea cu el. Va rămâne 
loială amintirii ultimei ei dragoste. Ca răspuns la gândurile ei, 
simți prezenţa lui Konrad și-și aminti noaptea în care o privise 
serios şi-i spusese: „Într-o zi după ce voi muri, sau poate chiar 
înainte, în viaţa ta va apărea un tânăr care te va învăța mai 
multe despre pasiune decât pot eu. Când va veni, trebuie să fii 
gata pentru el. Nu va trebui să te lași împiedicată de amintiri 
sau vinovăţie. Trebuie să trăieşti viața pentru care te-ai născut. 
Nu, se gândi Phillipa, nu sunt pregătită să uit amintirile. La 
urma urmei, se gândi ea privind bărbatul chipeș de alături, 
nici nu sunt sigură că-mi place de el. Şi Derek Remmington nu 
pare interesat de mine, concluzionă ea. 

Trecură la boxa alăturată, unde un mânz mic dormea 
liniștit pe pământ, între picioarele mamei lui. 

— Nu vreau să ne îndepărtăm de la farmecul de netăgăduit 
al acestei creaturi, spuse Derek, dar cât valorează un astfel de 
animal? Sau e o întrebare nepotrivită? sugeră el puţin 
sarcastic. 

— Nu. Trebuie să înţelegi aspectele comerciale ale fermei, 
răspunse Phillipa. Cât despre valoarea lui, e un fiu al lui 
Farazdac și conformaţia lui e extraordinară. Nu l-aș da cu mai 
putin de douăzeci și cinci de mii de dolari. 

Tommy intră în grajd. 

— Philly? 

— Da? 

— Trebuie să discutăm despre noua iapă de montă. Ai 
câteva minute? 

— Mă scuzi puţin? întrebă Phillipa politicos. 

Remmington dădu din cap că da și Phillipa îl urmă pe băiat. 
Când ieşiră din grajd, îl văzu pe Derek cum scotea un mic 
calculator de la buzunarul de la piept și-l folosea. Phillipa se 
îngrijoră și se mânie. Își dădu seama că pe noul proprietar îl 
interesa mai mult preţul cailor decât graţia și frumuseţea lor. 
Era logic, dar supărător. 

Iapa cea nouă intrase în călduri și Phillipa ordonă 
grăjdarilor s-o dea la montă a doua zi dimineață. Apoi se grăbi 
să se întoarcă la oaspetele ei. Nu oaspete, se corectă ea. Derek 
Remmington era proprietarul fermei acum. Într-un fel, avea 
mai mult dreptul să se afle aici decât ea. Gândul acesta o 
neliniștea și-l alungă. 

— Unde mergem acum? întrebă el. 

— Te voi duce la grajdul armăsarilor, răspunse Phillipa. Îi 
spunem așa, deși avem doar trei armăsari acolo. În schimb, 
avem multe iepe, ceea ce-i face fericiţi. 

Derek zâmbi și Phillipei îi plăcu. 

leșiră din nou în curtea uscată de soare, şi atenţia Phillipei 
fu atrasă de o bancă de lemn din cele împrăștiate prin curte. 
Erau pentru oaspeţii care doreau să vadă caii. Le putea folosi 
chiar acum. 

— Ia loc şi-ţi aduc caii să ti-i arăt. Astfel îi vei vedea mai bine. 

— De acord, spuse Derek. 

Phillipa regretă că Guy plecase la Albuquerque în ziua 
aceea. Bătrânul antrenor ar fi putut să arate caii. Nu ştia de ce 

se simţea brusc nesigură, dar avea impresia clară că atât ea, cât 
și ferma erau puse la încercare și nu voia să se prezinte prost. 

Padocul era negru cu roșu și scotea perfect în evidență 
roșul roib al lui Shamal. Spera ca întâlnirea lui Derek cu calul 
de mai înainte să nu-i influenţeze opinia, căci Shamal era cel 
mai frumos cal de aici. Când conduse armăsarul în lumina 
soarelui, Derek stătea deja pe o bancă. 

Phillipa îl lăsă pe Shamal să se joace și să zburde la capătul 
corzii de piele. La o prezentare formală l-ar fi controlat mai 
bine, dar pentru acest bărbat voia să-i etaleze focul și 
maiestatea rasei. Armăsarul se rotea în jurul ei, câteodată 
ridicându-se pe picioarele din spate. Phillipa aruncă o privire 
spre Remmington și fu mulțumită să-l vadă studiind atent 
calul, cu ochii îngustaţi. 

Trăgându-l pe Shamal de lanţul subțire, îl opri chiar în fața 
lui Derek. Antrenase armăsarul de la naștere și el o asculta fără 
crâcnire. 

Poziţia lui emana putere și eleganță, coada şi șosetele 
făceau un contrast elegant. El își ridică nobil capul și-și întinse 
gâtul spre ea. Ochii lui căprui limpezi o priveau de sub părul 
de pe frunte și-și mișcă buzele. Phillipa își stăpâni un chicotit. 
Se comporta bine și părea să spună: „Sunt frumos. Nu mă 
descurc bine?” 

Inima Phillipei era plină de dragoste pentru animalul 
perfect din faţa ei. Nimeni nu putea rămâne indiferent la o 
asemenea frumuseţe, se gândi ea. Aruncă o privire bărbatului 
de pe bancă. Fu mulțumită să vadă că era impresionat. Și de 
ce nu, se gândi ea. Când perfecțiunea întâlnește perfecțiunea, 

sunt impresionați unul de altul. Mirată de acest gând, își 
repetă avertismentul faţă de sine însăși: Derek Remmington 
era prea atrăgător și arogant și nu-i arunca nici o privire. 

— Acesta e Shamal ibn Sahir, declară ea mândră. 

— E magnific, fu Derek de acord. 

Regretând că trebuie să-l ducă pe Shamal înapoi în grajd, 
ea sugeră o alternativă. 

— Vreau să-ţi mai arăt un cal, dacă nu ești prea obosit. 

— Continuă. 

ÎI văzu pe Ignacio trecând cu o roabă. Părinţii lui, Fabio și 
Maria, lucraseră pentru Konrad treizeci de ani și Ignacio se 
născuse la fermă. 

— Ignacio, strigă ea. Vino încoace, te rog. Tânărul veni în 
fugă spre ea. Poţi să-l duci pe Shamal la loc în timp ce-l aduc 
pe Kamar? şopti ea. 

— Da, Philly, nu cred că acest gringo respectă cum trebuie 
comorile noastre. N-ar trebui să-l alungăm? Zâmbi răutăcios și 
o clipă Phillipa își dori să poată face asta. Îi era teamă că 
sosirea lui Remmington era de rău augur pentru fermă. 

— Îmi pare rău, Ignacio. Acum el e noul proprietar și 
trebuie să ne înțelegem cu el. 

El murmură o înjurătură spaniolă pe care Phillipa n-o 
înţelese și conduse armăsarul spre grajd. 

— Mă întorc imediat, îi spuse ea lui Derek în timp ce se 
grăbea spre grajdul unde erau ţinute iepele de prăsilă. Iapa pe 
care voia s-o arate era Kamar Harya, Focul Lunii. Acum trei 
ani, Konrad călătorise în Egipt să caute o pereche demnă de 
Shamal. La Organizaţia Egipteană Agricolă, în Cairo, văzuse o 

mânză orfană de o săptămână. Era subnutrită și slabă și era 
evident că nu va supraviețui mult. Konrad se îndrăgostise de 
ea. Se vedeau trăsăturile rasei și în acea grămadă de piele și 
oase el vedea o campioană. O cumpără și în timpul lungului 
drum spre casă dormi în cală, dându-i lapte de iapă și de 
cămilă cu biberonul. Mânza trăise şi era acum considerată de 
mulţi cea mai frumoasă iapă arabă din lume. În trei ani își 
schimbase culoarea de la roib la alb; de obicei, o astfel de 
transformare îi lua unui cal arab cenușiu între cincisprezece și 
douăzeci de ani. Era una din poveştile favorite ale lui Konrad, 
și pe bună dreptate, se gândi Phillipa în timp ce se apropia de 
iapă. Kamar era uimitoare. 

Kamar adulmecă buzunarele Phillipei în timp ce aceasta îi 
punea coarda. 

— Nu acum, scumpo. Întâi muncești, apoi îţi voi da niște 
morcovi. 

Derek veni lângă ea când reapăru în curte cu Kamar. Privi 
iapa delicată și dădu din cap. 

— E uimitor. Acești doi cai personifică masculinitatea și 
feminitatea. El e focos şi arogant, ea e rafinată și liniștită. 

— Nu te lăsa păcălit. E la fel de focoasă ca Shamal. După 
cum știi, arabii călăreau iepele lor în luptă. 

— Hmm. Interesant, murmură Derek. 

Phillipa se înclină și răsuflă în nările lui Kamar. 

— De ce ai făcut asta? întrebă Derek. 

— Așa se salută caii între ei. Când întâlnesc un cal străin, sau 
unul de-al meu după o absenţă, mereu îi salut în felul lor. 

— E unul din cele mai ridicole lucruri pe care le-am auzit, 
râse Derek disprețuitor. 

— Nu e ridicol, se repezi Philllipa, cuprinsă iar de mânie. O 
dată l-am văzut pe Konrad calmând un armăsar înspăimântat 
chiar cu tehnica asta. Ignoranţa nu e un lucru de laudă. 
Imediat își blestemă temperamentul colțos, care o făcea să 
spună ce gândea. 

Ochii lui Derek se aprinseră și Phillipa se gândi să-și ceară 
scuze. Dar respinse ideea și păși în faţa lui Kamar, s-o prezinte. 

— Trebuie să stau aici cel puţin o săptămână ca să pun 
lucrurile la punct. 

Phillipa simţi o emoție nedorită la cuvintele lui. 
Presupusese că Remmington venise pentru o zi-două. Deşi o 
irita, gândul că va petrece câteva zile în compania lui era 
provocator. 

— ÎI voi pune pe Fabio să-ţi arate casa. Mai am de lucru pe 
aici, aşa că ne vedem la cină. 

— Bine. Avem câteva lucruri de discutat. Tonul lui era de 
om de afaceri și Phillipa se întrebă îngrijorată dacă voia s-o 
concedieze. 

În timp ce privea bărbatul chipeș cum se ducea înapoi la 
maşină, un vârtej de praf apăru în curte, ridicând în aer praf și 
paie. Își puse fruntea pe gâtul cald al lui Kamar și încercă să-și 
calmeze crampele de la stomac. Ar fi vrut să ia caii și să fugă 
cu ei în munţi. Îi era teamă că venirea noului proprietar al lui 
El Marees însemna schimbare, și nu în bine. 


Capitolul 2 


Mirosul puternic de lemn de pin se simţea în livingul mare. 
Phillipa merse pe podeaua de cărămidă spre căminul din colţ 
și privi flăcările. Deși era luna mai, nopţile la munte erau reci, 
și era recunoscătoare pentru căldura focului. Se așeză pe un 
preș navajo roșu cu gri și-și aranjă fusta. Konrad păstrase 
tradiţia și în această casă toți se schimbau pentru cină. Păstrase 
obiceiul în onoarea lui. 

Pe lângă fustă, mai purta un pulovăr. În plus, un colier de 
turcoaze. În efortul ei de a arăta sofisticată, Phillipa îşi 
prinsese părul lung la ceafă cu o baretă argintie. Măcar nu-i 
mai cădea părul pe faţă. De multe ori voise să se tundă, dar 
Konrad se opusese. 

Alungând amintirile dureroase, studie bârnele de lemn 
care susțineau acoperișul și se întrebă cum va fi seara asta. O 
avertizase pe Maria să nu pună prea mult ardei iute, căci aveau 
un gringo la cină și verificase dulăpiorul cu băuturi în caz că 

el voia să bea ceva. Acum n-avea decât să aștepte. Nu voia să 
fie singură cu Derek Remmingotn și-și dori să mai fi venit 
cineva. 

O singurătate dureroasă o cuprinse și degetele ei 
mototoleau nervoase marginea șalului pe care și-l aruncase pe 
umeri. Simţea prezenţa lui Konrad şi se întreba de ce tocmai 
în seara asta imaginea lui se impunea în conștiința ei. Se 
obișnuise să accepte moartea lui și pierderea dragostei lor, 
nu-i aşa? Atunci, de ce o obseda? În timp ce-i studia imaginea, 
ochii cenușii deveniră albaștri, nasul acvilin deveni mai 
simplu, bărbia deveni pătrată. Tresărind, Phillipa își dădu 
seama că se gândea la Derek Remmington. 

Alarmată, îngropă trecutul și se forță să se gândească la 
problemele prezentului. La început se temuse ca nu cumva 
Konrad să n-aibă moștenitori legali și întreaga proprietate să 
fie luată de stat. Asta ar fi însemnat vinderea cailor. Acum că 
apăruse nepotul lui Konrad, era posibil ca cineva să ducă mai 
departe munca lui. Și judecând după bărbia lui, se gândi 
Phillipa, Remmington părea omul potrivit. 

Gândindu-se la Derek deveni mai neliniştită. Se ridică și se 
duse la biblioteca de pe peretele vestic al livingului și scoase 
Mahabharata. Konrad i-o dăduse de ziua ei anul trecut și, 
citind-o, se calma. Se întoarse lângă foc și, aranjându-și părul 
și fusta, începu să citească. 

Auzind vocea lui Derek pe culoar după câteva minute, 
închise cartea, punând semn cu degetul și aşteptă. 

— Pe aici, domnule, murmură Fabio în timp ce deschidea 
ușa sculptată și-i făcea loc noului proprietar al lui El Marees. 

— Bună seara. Derek zâmbi. Se schimbase într-o pereche de 
pantaloni reiați și un pulover gri de mohair. Phillipa îi admiră 
umerii largi și observă că el aproape atingea tavanul. 

— Bună seara, răspunse ea. Cum sunt camerele tale? 

— Perfecte. Se văd munţii pe fereastră. 

— Nu-i așa. Konrad a pus să fie făcută fereastra aia după ce 
a cumpărat ferma. Nu putea rata vederea spre munte, chiar 
dacă asta făcea camera mai răcoroasă. În timp ce privea cum 
zâmbetul lui Derek se transforma în încruntare, regretă că 
menţionase numele lui Konrad. 

Fl i se alătură pe preș lângă foc. Stăteau aproape și Phillipa 
mirosi after-shave-ul lui parfumat. O şuviță cădea pe fruntea 
lui. Phillipa fu tentată să i-o aranjeze, dar își strânse mâinile pe 
carte și se abținu. 

— Ce citeşti? întrebă el, privind cartea. 

— Mahabharata. 

— Interesant. Ce e asta? 

— Conţine revelaţia lui Krishna pentru Arjuna. 

— Găseşti înțelepciune în ea? 

— Reafirmă înțelepciunea pe care o cunosc deja. 

— Presupun că aroma asta delicioasă înseamnă că avem 
mâncare spaniolă la cină, observă el. 

Ea dădu din cap afirmativ. 

— Maria Ramirez, soţia lui Fabio, e şefă la bucătărie şi are 
grijă de casă. Dacă n-ai mai fost în New Mexico, vei fi încântat. 
Cred că Maria gătește cel mai bine din tot statul. 

— Destul de ciudat, n-am mai fost în New Mexico până 
acum. Deși sunt președinte la Laser Works, n-am avut ocazia 
să fac afaceri cu Laboratoarele Sandia sau Los Alamos. 

— De unde ești? 

— Sunt născut și crescut în Connecticut. Tatăl meu a fondat 
compania și am multe acțiuni, precum și responsabilitatea s-o 
conduc. 

— Nu pari prea încântat. 

— Nu sunt. Sunt interesat de proiectarea și construirea 
laserelor. Aspectele comerciale mă plictisesc. Mă pricep, dar 
nu-mi place. 

— Şi eu sunt tot cam așa. Vreau doar să cresc cai. Konrad 
se ocupa de contabilitate, dar de când nu mai e, e treaba 
mea. 

— Dar ştii să te descurci, nu-i aşa? întrebă Derek. 

— Da, am mai făcut asta pentru o fermă mare din Arizona. 
M-au angajat ca antrenoare şi apoi m-au ţinut în birou la 
contabilitate. Dezamăgirea încă i se simţea în voce. 

— Nu înţeleg cum s-a întâmplat asta. Nu ştiu multe despre 
cai, dar pari pricepută. 

— Sunt, dar sunt femeie. Proprietarii cailor arabi au 
impresia că bărbaţii sunt cei mai buni antrenori. 

— Poate pentru că sunt mai solizi? sugeră Derek, studiindu-i 
conformaţia delicată. 

— Nu mă lupt cu caii mei, îi antrenez, răspunse ea. 

Derek îi privi trupul, cu o privire caldă și ea se luptă să-i 
reziste. 

— Poziţia ta aici te face să ai o valoare mare, nu-i așa? 

Tonul vocii lui arăta mai mult decât curiozitate despre 
posibilităţile ei de angajare. 

Fără să flirteze, ea răspunse simplu: 

— Sper, dar cine poate spune? Dacă mă înlocuiești, va 
trebui iar să scriu C.V.-uri. Zâmbi, dar era îngrijorată. Privirile 
lor se întâlniră. 

Părea s-o devoreze cu privirea şi ea se întrebă cum ar fi 
să-și atingă buzele. Erau la câţiva centimetri unul de altul și 
răsuflarea lui caldă o atingea. Ca din instinct, mâna lui mare o 
cuprinse pe a ei. Buzele ei se întredeschiseră. 

Focul aruncă scântei și câţiva tăciuni aprinși căzură pe 
covor. Se despărțiră, dar Phillipa simţea încă atingerea lui 
caldă. Pulsul îi bătea neliniștit în carotidă. Agitată, își frecă 
mâna de fustă, vrând să înlăture memoria tactilă a atingerii lui. 
Derek stinse tăciunii și-i mătură înapoi în cămin. 

Phillipa nu-și putea lua ochii de la el, și când privirile li se 
întâlniră, simti o furtună în suflet. Probabil că și Derek simţise 
scânteia dintre ei, căci în timp ce-și aranja părul, mâna îi 
tremura. Se ridică în picioare. Observându-i suplețea și 
coordonarea corpului, Phillipa se gândi că ar fi fost un bun 
călăreț. Își lăsă imaginaţia liberă și-l văzu călărindu-l pe Shamal 
în bătaia vântului. 

— Sunt cam zăpăcit de conceptul unei case de lut, spuse 
Derek în timp ce-și turna whisky cu apă. 

— De ce ţi se pare ciudat? întrebă Phillipa încercând să-și 
potolească inima care bătea cu putere. 

— Sunt de pe Coasta de Est. Din vest n-am văzut decât Los 
Angelesul, și acolo am stat mai mult la hotel. 

— Ei bine, casele de chirpici sunt bune pentru zona asta. 
N-avem multă ploaie și avem multă argilă pentru cărămizi. 

Tine răcoare vara și căldură iarna. Casa asta e veche de o sută 
șaizeci de ani și încă e rezistentă. Acum nu se mai construiesc 
asemenea case. 

— Așa credeam și eu, spuse Derek. Costul de azi pentru 
munca manuală ar fi prea mare. 

— Acum vorbeşti mai mult ca un om de afaceri decât ca un 
inginer, îl tachină Phillipa. 

— Asta şi sunt, răspunse el zâmbind. 

— Cina, domnişoară, spuse Fabio din prag. 

— Mulţumesc, Fabio. Venim imediat. 

Se ridică și se priviră. Cine era gazda? EI sau ea? 

Derek zâmbi și-i întinse mâna. Ea ezită, apoi i-o dădu pe a 
ei. Străbătură holul spre sufragerie. Masa mare stătea 
impozantă în centrul camerei. 

— Cerule! Unchiul meu mânca aici singur? 

Camera era elegantă și simplă. Lumânările dintr-un 
candelabru cu opt brațe aruncau o lumină plăcută pe 
farfurii. Tonurile pământii ale farfuriilor se armonizau cu 
mobila și pereţii de chirpici. Privindu-l, văzu că lui îi plăcea 
atmosfera. 

— Mâncam mereu cu el și stăteam doar la un capăt al mesei. 
Ar fi fost aiurea să strigăm unul la altul din capetele opuse ale 
mesei. 

Maria aduse o farfurie cu capac și-l ridică. Înăuntru, în sos 
de ardei iute, erau enchiladas și ardei umpluti. Ignacio veni și 
el cu un castron de orez şi un coș cu prăjituri. Le lăsă pe masă 
Şi se retrase. 

Privind coșul, Derek întrebă: 


24 MELINDA HARRIS 


— Ce sunt astea? 

— Sopapillas. Înseamnă pernute în spaniolă, și cred că 
înţelegi de ce. Sunt goale înăuntru și se umplu cu miere. 

— Perne cu miere, murmură el. Par delicioase. 

— Sunt, îl asigură ea. 

— Cum ţi-ai ales meseria asta? întrebă Derek în timp ce 
Maria îi servea și apoi ieșea din cameră. 

— Năravul din fire n-are lecuire. 

— Poftim? 

— Am fost cam criptică. Așa spunea mama mea. Părinţii mei 
au un mic restaurant în Sausalito, California. Au presupus 
mereu că mă voi alătura lor. Dar nu-mi place să gătesc și în 
fiecare zi când trebuia să pun masa, eram la ferma de cai 
Morgan, lângă casa noastră. După trei ani de luptă, au cedat și 
m-au trimis la o școală de călărie. Mama mea spune că 
străbunicul meu, Mulţi Cai, un indian cherokee, crescător de 
cai, e de vină. 

— Deci de aceea ai părul acesta minunat. Derek îi admiră 
părul negru. 

Phillipa roși. Era încântată că Derek o privea. Își amintea 
cum Konrad îi admira ochii cenușii și părul lung pe care n-o 
lăsa să-l tundă. Prezenţa vie a lui Derek alunga amintirile. 

— Mai spune-mi despre tine, spuse Derek. 

— Vrei să stăm aici toată noaptea? protestă ea râzând. 

— Mie îmi convine. Tie? Se aplecă spre ea și o zăpăci cu 
ochii lui albaștri. 

Ca să-şi ascundă tulburarea, ea luă o gură de ardei umplut, 
apoi continuă: 

— Oricum, la optsprezece ani am luat o revistă Arabian 
Horse World şi am văzut un anunţ pentru un post de ucenic 
la Ferma de Cai Arabi Lamont din Scottsdale, Arizona. Părinţii 
m-au lăsat să plec. 

— Cum l-ai cunoscut pe Konrad? întrebă Derek. 

— M-a văzut călărind la Campionatele Naţionale din 
Albuquerque acum patru ani și m-a angajat pe loc. 

— Mă îndoiesc sincer ca unchiul Konrad să fi făcut vreodată 
ceva doar din bunătate. Ştia că-l va ajuta să câștige bani. 

— Eşti cinic faţă de un om pe care nu l-ai cunoscut, spuse 
Phillipa. 

— Am auzit destule despre el ca să știu. 

— De la mama ta? 

— De la tatăl meu. 

— Nu cred că e bine să te bazezi pe asta. 

— E cuvântul tatălui meu! 

— Şi eu am petrecut toată ziua ascultându-te denigrându-mi 
logodnicul, răspunse Phillipa mânioasă. 

Furculiţa lui Derek căzu în farfurie. 

— Ce-ai spus? 

— Las-o baltă. Uită ce-am spus. 

— De ce m-ai minţit, lăsându-mă să cred că erai doar o 
angajată? se încruntă el. 

— N-am minţit! Și acum, sunt doar o angajată. 

— Cum de te-ai încurcat cu un bărbat ca von Hochsburg? 

— N-ai decât să te întrebi, pentru că nu e treaba ta. Și în 
plus, ai deforma totul ca să se potrivească părerii tale. 

Se priviră țepeni. Apoi, dând din umeri, Derek se intoarse 
la mâncarea lui. Termină o cremă spaniolă condimentată cu 
scorţişoară și rezemându-se în scaun, scoase o pipă. O umplu 
cu grijă și îndesă tutunul. După ce o aprinse, întrebă: 

— Avea unchiul meu vreun birou unde să putem discuta 
afaceri? 

Phillipei îi înțepeni șira spinării. Simti un nod în stomac, 
dar reuși să dea din cap afirmativ. Ridicându-se, îl conduse pe 
un hol lung la celălalt capăt al casei. Soarele aproape că 
dispăruse după munți, dar era încă destulă lumină ca să se 
vadă grajdurile şi micul grup de cai care păşteau pe pășune, 
prin fereastra mare de lângă birou. 

— Înţeleg de ce a ales această cameră să fie birou. De aici 
putea supraveghea totul. 

— Așa e, fu Phillipa de acord. 

Derek se învârti încet, evaluând camera, apoi se așeză pe 
scaunul de piele din spatele biroului lui Konrad. Pentru 
Phillipa era ciudat să vadă un cap brunet în locul celui cărunt. 
Nu prea mai intrase în cameră de la moartea lui Konrad, și 
când o făcuse, luase doar registrele contabile și plecase. 

O bibliotecă plină cu volume de genetică ecvestră, 
antrenamentul cailor, poveşti despre caii arabi și medicină 
veterinară se afla lângă perete. Pe alt perete era o vitrină cu 
trofee de argint câștigate la concursuri. Al treilea perete era 
acoperit cu fotografii ale cailor pe care Konrad îi deținuse. 
Contele era în multe fotografii și ochii Phillipei se înceţoșară 
la vederea siluetei lui mândre și înalte. 

— Trebuie să-ţi spun că sunt mulţumit că am găsit pe cineva 
competent ca tine, responsabil de ferma asta. 

— Mulţumesc, răspunse ea, luându-și ochii de la fotografii. 

— Vreau să aranjezi să vinzi caii ăștia cât mai curând. Cu 
pământul mă descurc, dar... 

— Cum? Tonul ei era aspru. 

— Doar nu te aștepți să păstrez menajeria asta. 

— Bineînţeles că nu, domnule Remmington. Bănuiam că nu 
vei face faţă comparativ cu Konrad, dar nu mă aşteptam să-i 
distrugi munca de-o viaţă! 

Faţa lui se întunecă la insulta aceasta, dar Phillipa nu se 
intimidă. Distrugea ferma, împrăștia caii, totul din ignoranță și 
lăcomie. Bărbia ei se crispă, pregătită să lupte ca o tigroaică 
pentru puii ei. 

— Nu-ţi cer aprobarea... 

— Şi n-o s-o capeti! 

— Nu mă mai întrerupe! Îţi dau un ordin, și mă aştept să-l 
îndeplinești! 

— Da, domnule! Salută în derâdere. Nu mi-am dat seama că 
m-am înrolat, domnule! 

— Sunt noul tău patron, ţipă el pierzându-și controlul. 

— Şi încă unul prost, răspunse ea. Mi-ai spus că nu știi 
nimic despre cai, dar acum iei o decizie majoră fără să studiezi 
problema sau să fii ghidat de cei care știu ce fac! 

— Sunt inginer, om de ştiinţă. Nu-mi pasă de câţiva cai. Din 
partea mea, să-i mănânce câinii. Vreau să scap de ei. 

— Nu e așa! Te interesează doar banii. Și ai avut tupeul să-l 
acuzi pe Konrad că era lacom. Ti-am văzut faţa când ţi-am spus 
cât valora mânzul acela! 

— Mă insulţi! Trânti pipa într-o scrumieră de cristal, 
scoțând tutunul care încă ardea. 

— Vrei să vezi cât de rea sunt? îl provocă ea, cu mâinile pe 
birou, privindu-l drept în faţă. 

— Poate vrei să te concediez, spuse el amenințător. 

— N-ai curaj, răspuns ea zâmbind. Nu știi pe cine ai putea 
găsi în locul meu și cum vrei cel mai bun preț pentru cai, nu 
vei încerca să-i vinzi fără mine. Nu mai face cacialmale, 
domnule Remmington. Se înfioră când își dădu seama că își 
juca singurul as. 

— Voi vinde caii ăia! 

— Peste cadavrul meu! Phillipa se întoarse pe călcâie și ieși 
din cameră. În urmă auzi mâna lui Derek lovind în birou. 
Aproape că-i pieri curajul în faţa acestui semn de furie, dar era 
prea mânioasă ca să cedeze. Mănușa fusese aruncată și n-avea 
să dea înapoi. Un fost patron o poreclise Scuipă-foc. Ştia că-și 
merita porecla. Pe Dumnezeu, jură ea, Derek Remmington va 
şti ce e aia o luptă. 


Vântul îi şuera pe la urechi, împrăștiindu-i părul negru. 
Sub genunchi simţea mușchii puternici în timp ce Majun se 
năpustea pe pajiște. 

Ştia că această călărire noaptea era prostească și 
periculoasă, dar trebuia să-și risipească furia care o consuma. 
Mai bine să riște o căzătură, decât să fie acuzată de uciderea 
lui Derek Remmington. 

Folosindu-și vocea, Phillipa încetini calul, întâi la trap, apoi 
la pas. Dădu drumul coamei și descoperi că degetele o dureau 
de la presiunea frâului. 

În ora de când plecase de-acasă mânia i se mai risipise şi 
era gata să gândească. Primul lucru pe care-l avea de făcut era 
să discute cu Guy. El era mai în vârstă şi poate avea mai multă 
influență asupra lui Remmington. Cel puţin asta spera. 
Probabil că se întorsese de la Albuquerque deja, așa că-l 
întoarse pe Majun spre casă. Îl conduse la pas, ca să se 
răcorească. Nu voia să atragă atenţia lui Guy sau a lui Fabio, 
când se întorcea. N-avea nevoie de o predică de la cei mai în 
vârstă. 

Bușumă calul și-l acoperi cu o pătură ca să nu răcească. 
Ștergându-se de praf pe blugi, se îndreptă spre casa mică de 
lângă grajdul cu mânji. 

Era lumină în living și Wolkswagenul vechi al lui Guy era 
parcat în faţă. Phillipa ciocăni încet la ușă. Aproape imediat 
aceasta se deschise și Guy Petterson ieși în prag, având în 
spate lumina dinăuntru. 

Phillipa simţi că i se mai risipesc temerile la vederea siluetei 
crăcănate. Guy avea vechea lui pipă în dinţi și chelia îi lucea în 
lumină. 

— Phillipa! Ce faci aici la ora asta? 

— Guy, pot să intru? Își dădea seama jenată că o îneca 
plânsul. 

Braţul lui îi căzu liniștitor pe umeri și bătrânul antrenor o 
introduse în livingul aglomerat. 

— Vrei ceai cald sau o tărie? întrebă el, cu capul aplecat într-o 
parte ca o pasăre. 

Ea zâmbi. 

— Mi-ar prinde bine ceva de băut. 

— Atunci, îţi dau tărie. Se duse la un dulap mic și scoase un 
pahar de coniac și o sticlă. Turnă puţin în pahar și i-l dădu. 

— Am auzit de la Ignacio că avem oaspeți. 

— Şi încă ce oaspete, răspunse ea tristă. 

Guy se așeză într-un fotoliu vechi, cu mâinile pe genunchi. 

— Cred că trebuie să testăm terenul. 

— Trebuie să facem mai mult decât atât, Guy. Trebuie să 
atacăm și să învingem. Dădu drumul coniacului din gură 
înapoi în pahar. Lichidul o ardea pe gât. 

— Nu așa te porți cu coniacul fin, mormăi el. 

— Îmi cer scuze, murmură ea slab. 

— Spune, ordonă el. 

— Moștenitorul lui Konrad a apărut azi. 

— Asta am înţeles. 

— Vrea să vândă ferma, Guy. 

— Cred că voi bea și eu. Îşi turnă coniac. Probabil că acum 
Konrad se răsucește în mormânt, remarcă el. 

— N-am reacţionat cum trebuia, se confesă Phillipa. În loc 
să încerc să-i explic situaţia, am răbufnit. 

— Limba ţi-a făcut iar probleme? 

— Mă tem că da. 

Guy se duse la o măsuţă lângă cămin. O hartă pe care erau 
așezați soldăţei de plumb acoperea măsuța. 

— Stricăciunile sunt ireparabile sau ne putem recăpăta 
poziţia? 

Phillipa veni lângă el. 

— Nu promit, dar putem să mai încercăm. Ridică un mic 
dragon şi-l privi. Waterloo, citi ea pe hartă. 

— Cum e el? 

Imaginea lui Derek Remmington îi plutea prin faţa ochilor. 

— Vreo treizeci şi cinci de ani, puternic, inteligent. 

— Chipeș? 

— Da. Se blestemă că roșeşte. 

— Te voi ajuta din toate ptuerile mele, Philly dragă, dar tu 
ai mai multă putere de convingere decât un bătrân ca mine. 

— Nu cred, Guy. Nu ne înțelegem. Pentru el sunt doar o 
angajată. Încercă să nu-și amintească atingerea mâinii lui 
Derek sau emotia ei când crezuse c-o va săruta. 

— Nu-mi pasă. Trebuie să fii fermecătoare, chiar dacă îţi stă 
în gât. Sunt mai multe în joc decât slujbele noastre și 
dragostea pentru cai. 

— Stiu, știu. Probabil sunt doar două mii de cai arabi 
egipteni în lume și noi avem treizeci și cinci aici. Dacă ferma e 
lichidată, caii vor fi vânduți și se vor corci cu alte rase. 

— Puţină încrucișare nu e o idee rea, spuse el, dar nu când 
o rasă e pe cale de dispariţie. Trebuie să menţinem programul 
de reproducere. 

— Părea impresionat de cai astăzi, spuse Phillipa. 

— Tot e ceva. 

ji place calitatea și se mișcă atletic. Cred că ar putea 
călări. 

— Dar mâinile lui? întrebă Guy. 

Închise ochii și-și imagină mâna care o ţinuse pe a ei în 
seara aceea. Încă simţea atingerea degetelor lungi. Își umpluse 
pipa cu îndemânare. Deschizând ochii, spuse: 

— Are mâini bune. 

— Atunci, iată cum vom proceda. Te duci la el de dimineață 
şi-ţi ceri scuze. 

— Dar... 

— Fără dar. 

— Yes, mon general, oftă Phillipa. 

— Apoi îl tii pe lângă tine cât poţi. Fă-l să vadă frumuseţea 
cailor. E om de afaceri? 

— Cam așa ceva. 

— Ei bine, poate voi face apel la rațiunea lui. Să vândă caii 
acum ar fi o risipă de capital. Să-i ţină ar fi mai rentabil. 
Oricum, voi încerca. 

— Altceva? 

— Da. Cum ţi-am spus, fii fermecătoare. 

— Asta e o provocare. 

— Fii la înălțimea lui. Nu contează sentimentele tale 
personale. 

Phillipa clăti coniacul pe fundul paharului și privi lichidul 
chihlimbariu ca și cum ar fi citit viitorul. Nu, Guy, se gândi ea, 
aici greșești. 

Din nefericire, sentimentele ei personale erau legate de 
Remmington. Era atrasă de el, şi chiar intenţiile lui cu privire 
la fermă și cearta lor nu le schimbaseră. Va fi fermecătoare cu 
Derek Remmington, dar cu ce preț? 


Capitolul 3 


Phillipa stătea pe hol și ezita. Cere-ţi scuze, murmură ea 
fără tragere de inimă către Guy, care nu era acolo. E ușor de 
spus. 

Era foarte devreme. Cerul începuse să se lumineze în 
nuanţe de roz și auriu, dar Phillipa știa că nu putea întârzia. 
Trebuia să meargă cu mașina la Santa Fe după provizii. Voia 
să-l invite pe Derek să vină cu ea. 

Bine, să ciocănim la ușă, își spuse ea. Îşi frecă mâinile de 
turul blugilor, inspiră adânc şi ciocăni. 

— Intră. 

Vocea fermă nu era adormită, așa că intră în fosta cameră a 
lui Konrad. Derek își punea la loc aparatul de bărbierit într-o 
valiză de piele. Avea pe el doar un halat de mătase, legat 
înnodat la mijloc. 

Phillipa nu se putu abtine să-i privească pieptul bronzat, cu 
păr pe el. Mușchii îi ieșeau în relief. Lăsându-și privirea în jos 

îi admiră picioarele lungi și musculoase. Începuse să creadă că 
nu e nici un loc sigur în care să privească fără să fie 
impresionată de masculinitatea lui Derek. Faţa lui rămase 
impasibilă, dar ochii îi râdeau de jena ei. 

— Ce pot face pentru tine, domnişoară O'Keefe? 

— O... Încercă să-și amintească discursul pregătit cu grijă, 
dar îl uitase. Nu despachetezi când stai câteva zile? fu primul 
lucru care-i trecu prin minte să-l spună. 

— De obicei da, dar după ziua de ieri m-am hotărât să plec 
acasă şi să trimit un agent să se descurce cu voi. 

Ea se revoltă puțin și în același timp simți un gol în stomac 
la gândul că pleca deja. Nu-i veneau în minte cuvintele să-și 
ceară scuze. 

— Da... ei bine, despre ziua de ieri. Vreau să-mi cer scuze 
pentru purtarea grosolană. Normal că ai dreptul să faci ce vrei 
cu ferma, dar te rog să înţelegi că patru ani, ferma asta și visele 
lui Konrad în legătură cu ea au fost viaţa mea și visele mele de 
asemenea. Dacă am exagerat e pentru că încă nu m-am 
obișnuit cu gândul mortii lui premature. Spusese ce avea de 
spus. În afară de partea cu părerea de rău, fusese sinceră. 

Îl privi printre gene. Se părea că sinceritatea ei avusese 
efect, căci el se relaxă și dădu din cap. 

-Ñi accept scuzele. Acum ce facem? 

— Ce ai vrut la început. Îti voi prezenta noua ta achiziție. De 
fapt m-am gândit că putem începe astăzi. Trebuie să merg cu 
mașina la Santa Fe pentru niște medicamente veterinare și 
m-am gândit că ti-ar plăcea să vii. 

Fl se gândi la oferta ei câteva clipe. 

— Bine. Lasă-mă să mă îmbrac și ne întâlnim în sufragerie. 

— Am mâncat deja, așa că mai bine ne întâlnim la grajduri. 
Camioneta e deja acolo. 

— N-ar fi mai confortabil în mașina mea? 

— Ba da, dar camioneta are un compartiment special 
pentru medicamente. Nu cred că vrei vaccin împotriva 
rinopneumonitei prin portbagajul tău și sticlele alea sunt fragile. 

— Ai dreptate. Deci ne vom hâţâna cu camioneta. Îi privi 
picioarele mici încălțate cu cizme de cowboy. Poate că ar 
trebui să-mi iau și eu o pereche. Zâmbi vag. 

— Ti-ar sta bine. Poate îţi găsim o pereche. Zâmbi și ea. 
Toată mânia și amărăciunea de noaptea trecută se topiseră și 
se simţea uşurată. 

Tânăra dintre ei începuse să devină stânjenitoare. Ea își 
atinse borul pălăriei de cowboy. 

— Bine, atunci ne vedem la grajd. 

Mergând spre grajd, își dădu seama că fusese în camera lui 
Konrad prima dată după moartea lui, privise patul pe care-l 
împărţiseră și nu se gândise la el. Vinovăţia o cuprinse. 

Fii fermecătoare. Repetă în minte ultimul ordin al lui Guy. 
Asta se putea dovedi mai ușor decât crezuse, dar nu voia ca 
Derek Remmington să-i ia locul lui Konrad. Derek era 
atrăgător, nu exista îndoială, dar avea să plece curând, 
întorcându-se pe Coasta de Est. Și era un pericol pentru tot la 
ce ea ţinea. 

Nu, se gândi ea, oricât de mult o atrăgea Remmington, 
trebuia să-și păstreze capul limpede și să facă ceva să salveze 
ferma. Emoţiile n-aveau ce căuta în lupta asta. 

Piscurile înalte și pinii făcură loc dealurilor în timp ce se 
apropiau de Santa Fe. Phillipa ţinuse radioul închis în timpul 
drumului de o oră și jumătate. Butonul de selecţie era fixat pe 
un post country-western și ea nu credea că acesta era stilul lui 
Derek. 

Phillipa căuta un subiect de conversaţie care să nu aibă 
legătură cu caii. Ştia că dacă voia să salveze ferma trebuia să-l 
facă să-l intereseze animalele, dar trebuia să fie subtilă. Avea 
senzația că dacă el credea că e presat, va contraataca. Și după 
ce-i cunoscuse mânia, știa că nu va câștiga într-o ceartă. 

— Ce e asta? 

Cuvintele lui o treziră din visare și privi pe marginea 
drumului unde arătase el. Pe un deal înalt era o clădire modernă. 

— E opera din Santa Fe. 

— Am citit articole despre ea. Am înţeles că e bună. 

— Este. Konrad avea mereu bilete. 

— Vrei să te duci anul ăsta? întrebă el. 

— Mă îndoiesc. Își înclină capul, ascunzându-și durerea sub 
borul pălăriei. 

Derek îi simţi supărarea, întinse braţul și o mângâie pe păr. 

— Poate vom merge împreună cândva. 

Scurta atingere o făcu conștientă de prezenţa lui 
masculină. Ar fi vrut să fie adevărat că vor merge la operă 
împreună, dar știa că stagiunea începea în iulie și cel mai 
probabil până atunci își va pierde slujba și casa. 

Simțea cum o cuprinde disperarea, și o înlătură cu 
violenţă. Nu era învinsă încă. Își împinse pălăria în sus cu un 
deget și zâmbi strălucitor. 

— Mai fă o dată așa şi te duc la operă la New York, spuse el, 
studiindu-i faţa cu admiraţie. 

— Ai avionul tău personal? 

— Nu. 

— Îmi pare rău. Nu mă pot cobori să împart seara în oraș cu 
un grup de oameni care zboară în comun. 

— Sunt distrus, exclamă el dramatic, prefăcându-se jignit. 
Credeam că strălucitoarea mea companie i-ar ajunge. Dar fii 
liniștită, vei zbura la clasa întâi. 

Se prefăcu gânditoare. 

— E tentant, dar mi-e teamă că nu-mi pot cobori 
standardele. 

— Înţeleg perfect, răspunse el. Atunci, vom merge la Santa 
Fe, cu camioneta. 

— Sosirea noastră va provoca senzaţie, spuse ea, 
prefăcându-se serioasă. 

— Cred că sosirea ta oriunde ar provoca senzaţie. 

Vocea lui profundă era sinceră și-i privea necontenit fața. 
Tulburată, își îndreptă atenţia la autostradă. Oricum, nu voia 
să-i lase ultimul cuvânt. 

— Bineînţeles. Gândește-te la efectul pe care-l am în 
competiţii. 

— Ca un submarin nuclear pe lângă bărcile cu pânze, aș 
spune. 

— Se vede că ai experienţă la femei. Să mă compari cu un 
submarin! 

— Vasele au nume feminine. 

Phillipa începu să râdă. 

— Bine, mă predau. Dar dacă eu sunt un submarin, tu ce ești? 

— Un distrugător de submarine, bineînţeles. 

— Da? 

Intrau în suburbiile din Santa Fe și traficul era mai 
aglomerat. În timp ce ocolea mașinile, Phillipa întrebă: 

— Ai venit prin Santa Fe când ai sosit la fermă? 

— Nu, am venit prin nord, prin Denver. 

— E bine. Cel puţin vei vedea ceva nou. Santa Fe e unul din 
cele mai vechi orașe din Statele Unite. Fondat de spanioli, e 
predominant spaniol și catolic. Întâi îmi iau proviziile, apoi 
vizităm orașul. 

Marea clinică veterinară era în sudul orașului, şi le luă ceva 
timp să ajungă acolo prin traficul aglomerat. În cele din urmă 
sosiră și parcară în spatele unei construcţii mari de cărămidă 
cu boxe cu cai și vite. Doctorul Delessor le ieși în 
întâmpinare. 

Veterinarul era un omule vânjos cu o faţă zâmbitoare și al 
cărui păr roșu arăta de parcă nu mai fusese pieptănat de o 
lună. 

— Nu te-am mai văzut de mult, spuse el ştergându-și 
mâinile pe un prosop. Phillipa, îmi pare rău de Konrad. Aș fi 
venit la înmormântare, dar eram la Louisville. 

— Mulţumesc, Steve, răspunse ea, stăpânindu-și emoția 
care o gâtuia. Scrisoarea ta spunea totul. Dar acum vreau să 
ti-l prezint pe noul proprietar al lui El Marees. Steve, acesta e 
Derek Remmington. Derek, el e Steve Delessor. 

— Încântat de cunoștință, doctore, spuse Derek dând 
mâna cu el. 

— Şi eu. Sunteţi un om norocos, domnule Remmington. 

— Da? întrebă Derek cu sprâncenele ridicate. 

— Da. Sunt veterinar de cincisprezece ani și lucrez mai mult 
cu cai arabi. După părerea mea, Konrad avea unii dintre cei 
mai frumoși cai din ţară. 

— Nu prea mă pricep la cai... 

— Atunci stai pe lângă Phillipa. Nu numai că antrenează 
caii, dar ar putea să mă concureze. Te va învăţa tot ce ai nevoie 
să ştii. Delessor se întoarse spre Phillipa. Ce ai nevoie astăzi? 

— Cincizeci de fiole de vaccin anti-rino, treizeci de anti- 
tetanos, treizeci anti-encefalită, treizeci anti-gripale. 

— Bine. Steve se întoarse și dispăru prin ușa enormă de 
metal. 

Phillipa nu spusese nimic despre planurile lui Derek de a 
vinde ferma și nici el. Deși era un lucru minor, se bucură de 
tăcerea lui. 

Douăzeci de minute mai târziu puseseră medicamentele în 
camionetă și erau gata de plecare. Phillipa închise 
compartimentul cu medicamente. 

— Îmi faci chitanță? spuse ea în timp ce se așeza la volan. 

— Sigur. Mi-a făcut plăcere să te cunosc, domnule 
Remmington. Noroc, și să ai grijă de Phillipa. Să nu lucreze 
prea mult. 

— Așa voi face, îl asigură Derek suindu-se în mașină. 

— Își face griji pentru mine. E cam aiurea, spuse ea în timp 
ce o luau pe Cerrellios Road. 

— Par a fi mulți oameni care-și fac griji pentru tine. Și 
familia Ramirez se învârtea în jurul tău. 

— Din nefericire, cel care era important nu mai e printre noi. 

Falca lui se încleștă şi ea se blestemă că adusese iar vorba 
despre subiectul care le incomoda comunicarea. 

— Cred că ar trebui să începem din piaţa centrală și să 
explorăm pe jos, spuse ea. 

— Bine, spuse el şi continuă să privească încruntat pe 
fereastră. Phillipa nu credea că o încercare de a-l înveseli ar fi 
fost bine primită, așa că tăcu. 

Când parcă în fața municipalităţii, Derek părea să fi scăpat 
de demonii care-l chinuiau. În timp ce ea își lua geanta, el sări 
din camionetă și-i deschise ușa. Înainte ca ea să poată 
reacţiona o ridică în braţe. 

O tinu un timp la nivelul ochilor. Buzele lor erau la câțiva 
centimetri depărtare. Simti o căldură prin corp. Buzele ei se 
întredeschiseră şi-i mirosi aroma masculină a after-shave-ului. 
În cele din urmă o lăsă ușor pe asfalt, lăsând-o să alunece pe 
lângă trupul lui puternic. 

Phillipa se înfioră în urma contactului și, ducându-și 
mâinile la spate, le îndepărtă pe ale lui. Trebuia să iasă de sub 
influenţa lui năucitoare și când îi dădu drumul, ordonă 
genunchilor moi s-o ducă mai departe de el. Încercă să-și 
revină, în timp ce el zâmbea. 

— Ei bine, spuse ea cu răsuflarea tăiată, ce-ai vrea să faci mai 
întâi? 

— Chiar trebuie să întrebi? o tachină el. 

Regretând alegerea nefericită a cuvintelor, îl privi serios și 
spuse: 

— Ai spus că n-ai mai fost în Santa Fe până acum, așa că 
ce-ai vrea să vezi? 

Derek râse. 

— Tu ești ghidul. 

— Bine, vom începe cu Palatul Guvernatorilor, spuse ea, 
încercând să fie demnă și începu să meargă. 

— Pare promiţător, spuse el potrivindu-și pasul după al ei. 

În timp ce mergeau pe strada îngustă spre piaţa centrală, 
mâna lui Derek îi atinse braţul. Ea și-l trase. Vru să ascundă 
penibilul gestului dându-și părul pe spate, dar el o prinse de 
mână. 

Derek nu spuse nimic, dar o privi diabolic. Ea încercă să se 
elibereze, dar el nu-i dădu drumul. Începu să meargă ţinând-o 
de mână. 

Traversară piaţa, cu obeliscul de piatră comemorând o 
înfrângere a indienilor pe la 1840. Cerul era azuriu și câțiva 
nori pufoși pluteau peste munţi la nord-est. Râzând, el îi 
scoase pălăria și vântul îi mângâie faţa și-i ridică părul. 

Derek se opri la umbra micii estrade și o privi. Avea o 
expresie ciudată, aproape enigmatică, pe faţa chipeșă în timp 
ce părea că-i studia trăsăturile. Cu degetul arătător, îi ridică 
bărbia. 

Ea înlemni, surprinsă, când el își aplecă fața și-i prinse 
buzele cu ale lui. Sărutul era prevăzător, capturându-i doar 
buzele. Deschise ochii și văzu că el o privea. Îşi dădu seama 
că-i evalua reacția. 

Emoţiile i se învălmășiră în timp ce braţul lui i se așeza 
după umeri. Ce nebunie! Derek va pleca în curând. El îl ura 


42 MELINDA HARRIS 


pe Konrad și cum putea ea să reacționeze în fața unui om 
care-l dispreţuia pe Konrad? În plus, era un dușman. Dacă o 
vrăjea, nu-l va putea împiedica să distrugă ferma. 

Îşi ordonă să se îndepărteze, dar picioarele n-o ascultau. 
Limba lui Derek îi mângâie buzele și ea atârna de el în timp ce 
valul de foc i se prelingea în trup. 

Gura ei era moale, dar el nu profită. Îi dădu drumul și se 
dădu un pas înapoi şi-i aruncă o privire mânioasă. 

— Ce naiba crezi că faci? 

— Te sărut, răspunse el. 

— Să nu mai faci asta, îl avertiză ea. 

— De ce nu? Te-ai speriat? 

— Eu nu mă sperii niciodată! 

— Felicitări, învață-mă și pe mine. 

Îi venea să explodeze când observă zâmbetul la colțurile 
gurii lui. 

— Eşti dificil. Ştiai asta, nu-i așa? 

El murmură, dezamăgit: 

— Speram să mă declari cel puţin imposibil. Poate te pot 
determina să spui asta, adăugă el și se apropie iar de ea. 

Cu inima bătându-i cu putere, îl împinse cu mâna. 

— Stai acolo. 

— De ce? 

— Îi deranjezi pe indieni. Arătă șirul de oameni care își 
etalau mărfurile. 

Zâmbetul lui Derek păli când își dădu seama că era 
observat de cinci minute. 


ÎMBRĂȚIȘAREA VÂNTULUI 43 


— Deranjez indienii pe naiba, murmură el cu obrajii roșii. 
Pe mine nu mă supără nimeni? 

Râsul Phillipei străbătu piaţa. 

— Eşti jenat, nu-i așa? 

— Bineînţeles că sunt. Nu-s obișnuit să mă dau în spectacol. 
E vina ta, spuse el peste umăr, îndepărtându-se. 

— Vina mea? 

Derek se opri și se întoarse spre ea. 

— Da. Încep să cred că ești foarte periculoasă. Zâmbea din 
nou, dar vocea îi era serioasă. 

Îşi dădu seama uimită că planul lui Guy funcţiona. Dar a 
vorbi despre fermecarea și manipularea lui Derek 
Remmington era ceva: s-o facă, era cu totul altceva. 

Teama de a încerca să manipuleze un bărbat versat era 
amestecată cu sentimentul de vinovăţie datorat duplicității ei. 
De fapt, era duplicitate? Remmington o atrăgea, nu era doar 
interesul ei. Dacă el reacţiona pozitiv și dacă era doar interesul 
ei. Poate că tu, îi răspunsese o voce interioară, dacă te prinde 
reculul. 

Alungă avertismentul și veni lângă el. 

— Periculoasă? întrebă ea. Să ştii că așa sunt. Acum hai să-ţi 
cunoaștem publicul, arătă ea spre indieni. 

— Cred că voi suporta asta. 

— Dacă te linişteşte, nu vor spune nimic despre faptul că 
ne-au văzut. Sunt foarte politicoși. 

— Mă bucur că e și cineva politicos. 

— Te referi la mine? 

— Sigur. 

— Multumesc mult, spuse Phillipa cu sarcasm. 

— Trebuie să recunoşti că e adevărat. 

— Ai meritat-o, spuse ea privind o pereche de cercei de 
argint. 

— Ai dreptate. 

— Ce? exclamă ea în timp ce cerceii cădeau pe covorul 
indian pe care erau expuși. 

— Nu trebuia să claxonez calul, spuse el simplu. Îmi accepti 
scuzele, deși vin cam târziu? 

— Le accept, spuse ea întinzând mâna și zâmbind. 

Dădură mâna, apoi el luă bijuteria pe care ea o ţinuse. 
Fiecare cercel era format din trei clopoței de argint. Când se 
mişcau, sunau. 

— Ți-ar sta bine. Cât costă? întrebă el pe bătrâna care stătea 
pe jos lângă pătură. 

— Treizeci de dolari. 

— Îi iau. 

— Derek, nu pot accepta. 

— Insist. Consideră-i ca pe o scuză. 

— Nu e nevoie. 

— Te rog. 

Acel cuvânt simplu, împreună cu expresia rugătoare a 
ochilor lui albaștri, o convinseră pe Phillipa că ar fi nepoliticos 
să refuze. Zâmbi și cedă. 

— Să vedem cum îţi vin, spuse Derek, întinzându-i-i. 

Mâinile Phillipei atinseră potcoavele mici de aur de 
optsprezece carate de la urechi. I le dăduse Konrad la un 
concurs și nu prea mai purtase altceva de atunci. Să-i scoată și 

să-i schimbe cu un dar de la omul care voia să distrugă munca 
lui Konrad... Dădu din cap că nu, apoi auzi vocea lui Konrad. 
Te iubesc, Phillipa, dar nu sunt tânăr și trebuie să ţii minte 
asta. Ne vom bucura de timpul pe care-l avem împreună, dar 
după ce va trece, nu privi înapoi. Mergi înainte și trăiește-ți 
viața. Promiţi? 

Da, Konrad, se gândi ea, promit. Așa că scoase potcoavele 
şi le puse în geantă cu grijă. Își puse cerceii cu clopoței și 
scutură capul. Clinchetul delicat îi aduse zâmbetul pe buze. 

Trecură pe lângă pături cu vase de lut, bijuterii de turcoaz 
și pâine indiană. Phillipa îl văzu pe Derek privind pâinile, îl 
luă de braţ și-l trase după ea. 

— Dacă mănânci una de-asta îţi vei pierde pofta de mâncare 
pentru prânz. 

— Unde mergem? 

— La Shed. Probabil e unul din cele mai bune restaurante 
mexicane din Santa Fe. 

— Phillipa, mâncaţi și altceva decât mâncare cu portocale? 

Ea râse de expresia lui întristată. 

— Câteodată, şi-ţi promit că vom avea altfel de mâncare la cină. 

— Atunci, stăm toată ziua? 

— Da. Mă răsfăţ când vin aici. Când vin în Santa Fe stau la 
cină. E o schimbare faţă de rutina de la fermă. 

Intraseră în muzeu și treceau pe lângă vitrine cu ustensile 
şi arme ale vechilor indieni care trăiseră în zonă. Derek se 
aplecă să citească descrierea unei mumii înfășurate în trestie 
și Phillipa se gândi ce prostesc îi părea lui acest muzeu, 
venind de pe Coasta de Est. 

— Dacă te plictisește, mergem în altă parte, se oferi ea în 
timp ce stăteau în fața unei vitrine cu vârfuri de săgeți. 

— De ce crezi că mă plictiseşte? 

— Nu e chiar Metropolitanul. 

— Philly, am văzut multe picturi, dar n-am mai văzut lucruri 
din astea. 

Ea se simţi încântată că folosise diminutivul ei. După ce 
vizitară muzeul, luară prânzul și continuară plimbarea. Derek 
părea neobosit, insistând să vadă toate magazinele. Vizitară 
catedrala și admirară Treptele Minunii la capela San Loretto. 
Ascultară ghidul povestind cum se rugaseră călugărițele ca 
cineva să construiască niște trepte spre estradă ca să 
înlocuiască scara de lemn periculoasă pe care o foloseau. 

Într-o zi veni un tâmplar și spuse că va consturi el scara. 
N-a folosit nici un cui și lemnul nu era din New Mexico. După 
ce terminase treptele, dispăruse fără să accepte plată. Surorile 
au presupus mereu că fusese Sfântul Iosif care venise ca 
răspuns la rugăciunile lor. 

Derek, ca inginer, observase cele două cercuri de spirală ale 
scării. După câteva minute se alătură Phillipei, scuturându-și 
capul uimit. 

— Nu ştiu cum dracu” nu se prăbușește. 

— Poate că a fost un miracol, sugeră Phillipa. 

— S-au mai întâmplat lucruri ciudate, murmură el gânditor. 

Când ieșiră, soarele apusese și stelele străluceau pe cer. 

— Eşti obosită? întrebă Derek. 

— Putin, dar îmi va trece după ce luăm cina. 

— Unde mergem? 

— Dăm colțul şi o luăm în sus pe stradă. Te voi duce la Bull 
Ring. E restaurantul meu favorit din Santa Fe, de patru stele. 

— Eşti sigură că putem merge? Nu suntem îmbrăcaţi 
corespunzător, spuse el, privindu-i blugii şi cizmele. 

Phillipa râse și luându-l de mână îl trase după ea. 

— Suntem în vest, mai ţii minte? Și încă în Santa Fe. 
Comoditatea e la ordinea zilei. 

— Bine, te cred, dar dacă suntem daţi afară, tu ești de vină. 

La restaurant, afirmaţiile Phillipei se verificară. Chelnerul 
în smoching nu le reproșă îmbrăcămintea. 

— Ce decor impresionant, spuse Derek mângâind trunchiul 
masiv al unui copac ce creştea în mijlocul restaurantului și-și 
scotea crengile prin tavanul de sticlă. 

— Mă gândeam că-ți va plăcea aici, spuse Phillipa. Luă 
meniul legat în piele de la chelner, apoi ascultă chitara clasică 
din sala alăturată. 

— Parcă te-ar cuprinde amintirile. 

— Așa e, admise ea, dar ezită să spună mai mult, știind că el 
se supăra dacă-l menţiona pe Konrad. Derek stătea sprijinit în 
scaun și-și umplea pipa cu îndemânare. Părea relaxat și 
Phillipa se hotări să-l întrebe de ce nu-l suporta pe fostul 
proprietar al lui El Marees. 

Închise meniul, îl puse deoparte și se aplecă peste masă. 

— Da? zâmbi el. 

— Vreau să știu ce s-a întâmplat între tatăl tău și Konrad. 

Ochii lui se măriră de surpriză. 

— Ce iscoditoare ești. 

— Nu. Tu ai amintit primul, ieri. 

— Şi crezi că ai dreptul să știi? 

— Da, pentru că e unul dintre lucrurile care ne separă și e 
dificil să lucrăm împreună. 

— Asta și faptul că vreau să vând ferma. 

— Da, fu ea de acord. Și asta. 

— Derek trase de câteva ori din pipă. 

— Bine, dacă discuţia despre asta ne va face să lucrăm mai 
eficient, sunt de acord. 

Phillipa simţi o urmă de vinovăţie, căci ştia că n-avea nici o 
intenţie să lucreze eficient cu Derek ca el să-și atingă scopul. 
Voia să știe ca să protejeze mai bine ferma. 

— Părinţii mei s-au cunoscut când mama mergea la 
universitate, începu sel. De fapt, mama îl avea pe tata 
profesor. 

— Aha, spuse Phillipa zâmbind. 

— Da, n-ar fi trebuit să se întâmple, dar mi-e greu să-l acuz 
pe tata. Mama mea era o frumuseţe. 

— Cred că ai dreptate. L-am cunoscut pe Konrad, și dacă și 
sora lui era la fel de frumoasă, tatăl tău n-avea cum să scape. 

— Ei bine, s-au logodit și Konrad a venit în est să-l cunoască 
pe tatăl meu. 

— Şi? 

— ÎL trata pe tata ca pe un soldat, ţinându-i predici și 
atacându-l ca un sergent. L-a întrebat cum de se considera 
vrednic de mama mea. Pe scurt, era insuportabil. Expresia lui 
Derek deveni orgolioasă în timp ce explică mai departe. Ei 
bine, tatăl meu era temeperamental și n-a mai suportat. L-a dat 
pe Konrad afară și de-atunci nu și-au mai vorbit. 

— Mama ta ce-a făcut? 

Derek ezită. 

— N-a încercat să-i împace, dar a tinut legătura cu Konrad 
până la moartea ei. 

— Când a fost asta? 

— Cam acum cincisprezece ani. 

— Asta explică de ce Konrad nu vorbea despre ea, spuse 
Phillipa. Și apoi? 

— Asta-i tot. 

— Atât? întrebă ea, nevenindu-i să creadă. 

— Da. 

— Cerule! Tatăl tău trebuie că era la fel de încăpățânat cum 
era Konrad. Konrad era un iunker, un aristocrat german. Îi 
plăcea să comande. Apoi zâmbea și totul era uitat. 

— S-a întâmplat asta între voi? întrebă Derek. 

— Bineînţeles. M-a certat pentru felul cum mă purtam cu o 
iapă tânără pentru Grajdurile Lamont. După ce am izbucnit și 
i-am ţinut un discurs despre metodele mele de antrenament, 
a zâmbit şi mi-a oferit un post. 

— Deci, spui că dacă tatăl meu i s-ar fi opus... 

— S-ar fi împăcat. Așa e. 

— Mama mea mi-a spus ceva asemănător. 

— Atunci, de ce n-ai ascultat-o? 

— Nu ştiu, admise el. 

— Îţi pot sugera câteva motive. Phillipa simţea că 
descoperise ceva vital despre caracterul lui Derek. Cred că ai 
disprețul clasic al bărbatului de știință pentru femei. Lucrezi 
într-un domeniu cu puţine femei, și felul cum vorbeşti despre 


50 MELINDA HARRIS 


tatăl tău indică faptul că el e o figură mai importantă pentru 
tine decât mama ta. De aceea te-ai enervat pe mine când 
mi-am spus părerea în curte. Ştiai că spun adevărul, dar nu-ţi 
plăcea să-l auzi de la o femeie. 

Expresia lui furioasă o făcu să tacă. O, nu, se văită ea. Iar 
am făcut-o. 

Brusc, Derek își luă pipa și dându-se pe spate în scaun, 
izbucni în râs. Phillipa îl privea îngrijorată. Apoi el se opri și-și 
şterse ochii. 

— Eşti o femeie uimitoare, spuse el. Nu știu dacă să te 
scutur sau să te sărut. 

— Acum ce-ai face? întrebă ea nervoasă. 

El o trase din scaun și o sărută. 

Cu coada ochiului, Phillipa văzu că atrăgeau atenţia 
chelnerilor și clienţilor. Începu să se simtă jenată, dar curând 
se abandonă sărutului lui. 

Limba lui îi mângâia buzele, apoi îi prinse buza de jos. 
Gemând ușor, ea deschise buzele și limba lui îi cuprinse gura. 
Simţea că ameștește în timp ce gura lui o apăsa tot mai tare. 

Își puse mâinile pe umerii lui puternici, dar genunchii i se 
înmuiară și se sprijini de masă. EI îi dădu drumul brusc și se 
aşeză înapoi pe scaun, zâmbind. Ameţită, ea se așeză pe scaun 
și privi în jur. 

— Așa te voi pedepsi mereu când vei încerca să mă 
psihanalizezi. 

— O să ţin minte. 

El zâmbi răutăcios. 

— Eu sper să nu ţii minte. 


Capitolul 4 


Căscând, Phillipa păşi din soarele dimineţii în 
semiintunericul grajdului pentru armăsari. N-avusese somn 
noaptea trecută și obosise gândindu-se la ziua de ieri și la 
îndoielile, grijile și regretele datorate deciziei de a-i rezista lui 
Derek când ajunseseră în faţa ușii dormitorului lui. 

Nu, se corectă ea, nu era uşa dormitorului lui, ci al lui 
Konrad. Poate că asta era problema. Călătoriseră înapoi în 
tăcere, dar corpurile lor comunicaseră, Phillipa stând cu capul 
la cotul lui Derek în timp ce el conducea. În noaptea înstelată, 
ea ştiuse ce dorea. 

Derek o condusese în casă și spre camera lui. Apoi își 
vârâse mâinile în părul ei şi o imbrățișase strâns... 

Phillipa se opri în grajd și tremură. Sărutul lui îi arsese 
sufletul și chiar și acum, după atâtea ore, o făcea să tremure. 

Gustase pasiunea de pe buzele lui și trupul ei răspunsese 
la fel. Dar când el deschisese ușa, ezitase. Trupul dorea să fie 

atins de Derek, dar mintea se împotrivea trădării bărbatului pe 
care-l iubise. Îi spusese lui Derek o scuză incoerentă și fugise 
în camera ei, unde stătuse singură până dimineaţa. 

Obosită și cu mersul nesigur, luă o coardă și un bici. Când 
ajunse la boxa lui Shamal, armăsarul mânca fân, dar își 
întoarse o ureche spre ea. 

— Hai, băiatule. E timpul să muncești un pic. Îi puse coarda 
şi-l conduse afară, în imensa arenă ovală. 

În timp de deschidea marea poartă albă, îl observă pe 
Fabio Ramirez stând ghemuit sub un copac. Faţa lui era fără 
expresie, dar Phillipa îi văzu nefericirea din ochii negri. 

— Hei, prietene, strigă ea. Mexicanul bătrân o privi. Sunt 
boxe de curăţat și cai de îngrijit și leneșii ăia din sud stau și 
fumează. Nu crezi că ar fi mai bine să-i pui pe jar? 

— Da, senorita, știu, dar nu-mi pasă. 

— De ce nu, Fabio? Care e problema? 

Fl scuipă un șir de furnici care mergeau pe pământ. 

— La ora asta, în fiecare dimineaţă, domnul Von Hochsburg 
călărea, dar stăpânul cel nou e încă în casă. 

— Nu e un călăreț, Fabio, spuse Phillipa, întrebându-se de 
ce-i lua apărarea lui Derek. 

— E adevărat că va vinde ferma? 

— Da, Fabio. Mă tem că da. Vrei să stai acolo și să-ți neglijezi 
treaba? 

— Ai de gând să lucrezi cu El Grande? întrebă el ca și cum 
n-ar fi auzit. 

— Da. 

— Atunci îi voi spune unuia dintre fii de căţea să-l spele 
când vei termina, spuse Fabio. 

— Bine, și verifică te rog piciorul Ranitei. Cataplasma ta e 
mai bună decât ce poate aduce veterinarul. 

Pieptul lui Fabio se umflă de mândrie. Totuși, era 
adevărat, se gândi Phillipa în timp ce-l privea pe mexicanul 
slab ducându-se în grajd, poţiunile lui Fabio făceau 
minuni. 

Phillipa merse în centrul arenei mari, cu Shamal urmând-o 
pașnic. Se opri şi scutură coarda lungă de zece metri și plesni 
din bici. Armăsarul se duse ascultător la capătul corzii și 
continuă să meargă. 

O ciocârlie trecu pe deasupra arenei cântând. Shamal se 
ridică pe picioarele din spate jucăuș, apoi reîncepu să meargă 
la pas. În depărtare, Phillipa auzea nechezatul iepelor și 
mânjilor și o ușă trântită de Fabio care ieşea din infirmerie cu 
cataplasma. 

Ce bine ar fi ca toate problemele să se rezolve atât de uşor, 
oftă Phillipa. Veștile despre decizia lui Derek de a vinde ferma 
se răspândiseră iute printre angajaţi, şi rezultatul era delăsarea 
lor. Dacă măcar Derek ar arăta puţin interes, dar asta nu era 
de sperat. 

Îşi dădu seama că pierdea timpul cu supoziţii inutile, așa că 
plesni din bici și-i ordonă lui Shamal s-o ia la trap. Armăsarul 
se rotea în jurul ei, răbdător. Tropăitul copitelor lui în țărână, 
mirosul pinilor și soarele cald de primăvară o făcură pe 
Phillipa să viseze cu ochii deschişi. 

— Dacă acest cal fuge, va fi la jumătatea drumului spre 
Santa Fe înainte să te trezești, strigă Derek din poartă. 

— Mulţumesc pentru părerea ta expertă, spuse ea 
zâmbindu-i veselă. Fu uşurată că nu era supărat pe ea după 
plecarea bruscă de noaptea trecută. Bănuiesc că te pricepi, 
spuse ea. 

— Stiu când cineva nu-i atent. Deschise poarta și se apropie. 
Ce program ai azi? întrebă când ajunse lângă ea. 

— După prânz voi călări o iapă tânără în munţi. Vreau s-o 
obișnuiesc cu poteca. 

— Încotro o vei lua? 

— Spre nord, răspunse ea, arătând vârfurile albastre care 
păreau că plutesc la orizont. 

— Sună distractiv. Pot să vin și eu? întrebă el mângâind-o pe 
brațul gol. 

Emoţia o cuprinse la atingerea lui și la gândul că o 
urmărea. Sigur, după ce va călări în munţi pe propriul cal, va 
ceda în faţa magiei lor. 

— Ai mai călărit vreodată? 

— Niciodată, admise el. 

— Atunci, mai bine începem cu o lecţie de călărie înainte să 
mergi pe poteci de munte. 

— Chiar crezi că e necesar? 

— Nu vreau să te loveşti. E greu să cari un rănit din munţi 
şi doctorul e departe. 

— Va dura mult? 

— Cred că o putem face în dimineaţa asta. Voi pune șaua lui 
Konrad pe Majun și te voi învăţa să călărești. Nu va fi prea 
greu. Eşti în formă bună și Majun e așa de cuminte că va trebui 
să te arunci din șa ca să cazi. 

— Sună bine. Când începem? 

— Du-te în casă şi schimbă-te în blugi, dacă ai. Ce mărime 
ai la pantofi? 

— Patruzeci şi cinci. 

— Uimitor. Era mărimea lui Konrad. Spune-i Mariei să-ţi dea 
o pereche de cizme de-ale lui. După ce te schimbi, vino aici și 
vom începe. 

Până se întoarse Derek, Phillipa termină cu Shamal și-l 
adusese pe Majun. ÎL perie și-l aşteptă pe Derek. El veni ţanțoș 
pe alee, dar nu părea în largul lui în cizmele maronii. 

— Dacă vei călări cu mine, trebuie să ai pantaloni de călărie, 
comentă Phillipa. Aruncă peria în cutia de lemn de lângă picior 
și luă o ocolitoare de copite. Ia. Îi aruncă bucata de metal. L-am 
periat eu, dar un bun călăreț știe să-și îngrijească animalul. 

— La ce e bună? întrebă Derek, întorcând scobitoarea în 
mâini. Seamănă cu un instrument de tortură. 

Îl luă pe Derek uşor de umeri şi-l așeză cu umărul lângă 
crupa calului, cu faţa spre spatele lui. Se înfioră în urma 
contactului și respiră adânc ca să se liniştească. 

— Acum ce fac? 

— Mângăie.l în jos pe picior și când și-l ridică, prinde-l. Apoi 
folosește scobitoarea ca să scoţi praful, pietrele sau bălegarul 
care s-au strâns acolo. 

— Încântător, murmură Derek, dar făcu ceea ce i se 
spusese. Sub îndrumarea ei, curăţă și celelalte trei picioare, 
apoi se îndreptă satisfăcut. Phillipa își stăpâni un zâmbet, dar 
îi înţelese mândria la banala lui reușită. Lucrând cu un cal de 
cinci sute de kilograme, îți dădea o senzaţie de reușită. 

— Bine, spuse el, dându-i scobitoarea înapoi. 

— Să-l înșeuăm, spuse ea. Phillipa luă şaua western a lui 
Konrad și o pătură. 

— E o șa diferită de cea pe care o foloseai în ziua când am 
venit. 

Fa fu uimită și plăcut impresionată că era atent la detalii. 

— Așa e. Aveam o șa englezească. ie îţi voi da una western. 

— De ce? 

— E mai ușor, răspunse ea, punând pătura pe spatele 
calului. 

— Nu vreau ceva mai ușor, spuse el ofensat. 

— Îmi pare rău. Credeam că vrei ceva uşor ca să poti să vii 
cu mine astăzi. Îţi ia mult timp și muncă să poţi învăţa să 
călărești pe şaua englezească. 

— Cum călărea unchiul meu? 

— Pe şaua englezească. Folosea şaua asta doar când pleca la 
vânătoare. 

— Atunci, vreau să călăresc pe șa englezească. 

— Bine, spuse ea ridicând din umeri. Derek părea 
hotărât să se ia la întrecere cu un mort. Phillipa îi făcu 
semn lui Ignacio, care veni în fugă. Du te rog astea înapoi 
în magazie, spuse ea punându-i-le în braţe, şi adu-mi o șa 
englezească. 

— Si, sinorita, spuse el. 

— Şi un căpăstru. 

Ignacio voia să stea să se uite după ce-i adusese şaua, dar 
ea îl goni. Nu credea că lui Derek i-ar fi plăcut să dea un 
spectacol gratuit grăjdarilor. 

Îi arătă cum să strângă cataramele și-l lăsă să-l înşeueze pe 
Majun. Căpăstrul fu mai greu de pus. Majun simţi că Derek era 
un amator și-și ferea botul, refuzând căpăstrul. În cele din 
urmă Phillipa i-l puse. Faţa lui Derek era mai roșie decât de 
obicei și părea frustrat. 

— Nu-ţi fie teamă, spuse ea conducându-l pe Majun în 
arenă. Îţi trebuie putin timp și răbdare. 

În timp ce Derek se sui pe cal, Phillipa își dori să fi folosit 
o coardă ca să-l controleze pe Majun, dar simti că lui Derek nu 
i-ar fi plăcut asta. 

— Trebuie să ţii călcâiele jos și degetele de la picioare 
paralele cu corpul capului. Astfel îţi vei ţine picioarele pe 
flancul calului; picioarele controlează animalul. 

— Credeam că frâul. 

— Doar rareori şi delicat. Zăbala e folosită să-i faci semn 
calului și să-l opreşti. Dacă o foloseşti mai mult, devine un 
instrument de pedeapsă. Mâinile tale trebuie să stea aici. Îi 
puse frâul între degete. Piciorul lui alunecase din locul corect, 
aşa că i-l ajustă. Derek era iritat. 

— Nu e ușor. Relaxează-te. Nu vei călări perfect azi, dar 
vreau să ţii cont de ceea ce ţi-am spus. 

— Bine, hai. 

Phillipa se dădu în spate. 

— Strângându-l ușor cu picioarele, îi ceri să meargă la pas. 
Majun înconjură arena. Bine. Eşti ţeapăn. Relaxează-ţi spatele. 
E bine. 

Phillipa îi lăsă să meargă zece minute ca Derek să se 
obișnuiască să stea pe cal. El începu să se plictisească și 
Phillipa blestemă bărbaţii nerăbdători. 

— Asta e tot? 

— Nu prea. Vârful picioarelor sunt în afară și călcâiele prea 
sus, spuse ea. EI își privi picioarele mânios și le puse cum 
trebuie. 

Încă cinci minute trecură. 

— Nu putem face și altceva? 

— Vrei să încerci un trap? 

— Sigur, de ce nu? 

— Oprește.-l o clipă, strigă ea. Și nu trage doar de frâu. 

— Atunci, ce dracu' să fac? 

— Strânge-l uşor cu picioarele. Gândește-te că strângi un 
acordeon. 

Majun se opri și dădu din urechi. Phillipa veni lângă ei și, 
punându-i mâna pe oblânc, îl privi pe Derek. 

— Sunt două variante. Poţi să stai în şa, ceea ce e cam 
incomod, sau te poţi ridica și cobori. 

— Cum procedează experţii? 

— În mod normal ne ridicăm și coborâm, doar când 
antrenăm un cal tânăr stăm în șa. 

— Bine, atunci, mă voi ridica și cobori. 

— E simplu, o dată ce ai prins ritmul. Înconjori arena în 
sens invers acelor de ceasornic, așa că te vei ridica pe 
diagonala dreaptă. 

— Ce? 

— Stai un pic să-ţi explic. Te vei ridica din șa când umărul 
drept al calului se mișcă în faţă, apoi te vei așeza când vine 
înapoi. Aceasta e o diagolană și când vei merge invers vei 

folosi diagonala stângă. Când începe trapul, stai câțiva pași 
până prinzi ritmul, apoi relaxează-te și lasă impulsul calului să 
te arunce în sus. 

Se dădu înapoi şi-l pălmui încurajator pe coapsă. Era o 
acţiune inconștientă, ceea ce ar fi făcut cu orice elev, dar când 
îşi aminti sărutările lui, faţa îi ardea de jenă. 

— Bine, hai. Strânge-l mai tare decât pentru mersul la pas. 
Și... şi, bine, strigă ea. 

Câţiva pași Derek se zdruncină puternic, apoi prinse 
ritmul. Era așa cum prevăzuse Phillipa: abilitatea lui atletică îl 
ajută să prindă ritmul trapului. 

Tipă de plăcere, dar picioarele lui Derek începură să se 
bălăngăne și încercând să ţină ritmul, trase de căpăstru. Coada 
lui Majun flutură de indignare. 

— Nu-l mai trage de căpăstru! strigă Phillipa. Pune-ţi 
mâinile pe gâtul lui și ţine-ți echilibrul! 

Derek se luptă vitejește câteva secunde, apoi căzu. Majun 
se opri și-și privi călărețul căzut. 

Phillipa fugi spre Derek. 

— Te simţi bine? icni ea, lăsându-se în genunchi lângă el. 

Derek se ridică şi scuipă praf. 

— Eşti mulțumită? scrâșni el din dinți. 

— Nu înţeleg ce vrei să spui. 

— Nu? Ai râs de mine. 

— Chiar crezi că am vrut să cazi? 

— Da, ca să demonstrezi ce superiori eraţi tu şi Konrad 
fiindcă puteaţi călări bestiile astea mizerabile. 

— Ai înnebunit! Ştii care e problema ta? Vrei să faci totul 
perfect din prima. Ai călărit bine un minut, dar nu ești 
mulțumit de asta. Vrei totul acum. Să-ţi spun ceva, domnule, 
pentru asta va trebui să exersezi! 

— Să-ţi spun ceva, domnişoară. Nu-mi pasă dacă voi învăţa 
vreodată să călăresc! 

— Doamne! exclamă Phillipa. Am cunoscut copii de cinci 
ani care s-au purtat mai frumos. 

— Ce ai spus? întrebă el printre dinți. 

— Te porti ca un copil răsfăţat care nu reușește să-și impună 
punctul de vedere și atunci se hotărăște să nu se mai joace. 

— Să-ţi amintesc, domnişoară O'Keefe, că lucrezi pentru 
mine și nu înghit așa ceva de la un angajat? 

— Dă-mă afară. Stătea cu mâinile în șold, sfidându-l. 

Derek murmură o înjurătură și se duse spre gard. Nu se 
mai obosi cu poarta, prinse bara de sus și sări din mers peste 
gardul de un metru și jumătate. 

Tremurând de furie și confuzie, Phillipa luă frâul lui Majun 
și-l conduse înapoi în grajd. Brusc, își dădu seama că avea 
spectatori. Ignacio şi câțiva grăjdari erau strânși lângă 
magazie, în timp ce la stânga, lângă grajdul cu mânji, Guy o 
aștepta. Mângâia gâtul unei iepe murge. 

Când ajunse în dreptul lui Guy, se opri și-l privi. Nu spuse 
nimic, dar ochii ei cereau îndurare. 

Bătrânul antrenor își strânse buzele, privi la soare și dădu 
din cap. 

— Asta numesc eu fermecătoare. 


Capitolul 5 


— Senor Remmington? îl auzi Phillipa pe Fabio în timp ce 
ieşea din bucătărie. Nu, îmi pare rău, senor, nu e nimeni aici 
cu numele ăsta. 

O, nu, se gândi ea, gata să muște dintr-o tortilla cu unt. Se 
declarase războiul, cel puţin din partea servitorilor. 

Nu-l mai văzuse pe Derek de la dezastuoasa lecţie de 
călărie de ziua trecută. El îşi luase mâncarea în cameră ca s-o 
evite. 

Alergă repede în living și strigă: 

— Fabio, de ce... 

— De ce nu mă chemi la telefon? o întrerupse vocea lui 
Derek. Ea îngheţă în prag, în timp ce Derek stătea mânios în 
celălalt. 

Fabio stătea impasibil între ei, cu receptorul încă în mână. 

— No comprendo, senor, murmură el. 

— Pe dracu”, vorbeşti englezește la fel de bine ca mine. 

Fabio continua să murmure no comprendo, no 
comprendo și se îndreptă spre Phillipa ca să scape. Faptul era 
consumat, bătrânul slab care se apropia de ea nu semăna cu 
energicul și capabilul grăjdar-șef. Îi făcu loc să treacă, apoi îl 
privi pe Derek. 

— Tu l-ai pus să facă asta? o provocă el. 

— Stii că nu, se apără ea cu sinceritate. 

— Atunci, de ce dracu’... 

— Nu le place de tine, întrerupse ea. Eşti un intrus aici. 
Maria și Fabio au fost cu Konrad peste treizeci de ani. Visurile 
lui erau ale lor. Acum vii tu și anunti că vinzi ferma și le 
distrugi viaţa. Îi poţi acuza pentru atitudinea lor? Se întoarse 
să plece, dar fu oprită de vocea lui. 

— Voi avea grijă de toți. 

— Nu te vor crede. Loialitatea, încrederea și dragostea 
trebuie câștigate; nu pot fi cerute. 

— În tine au încredere. De fapt, cred că toţi sunt mai 
supăraţi de mica noastră altercaţie decât de vânzare, adăugă 
el. Oricum, spune-le. 

— De ce să-ţi salvez pielea? La urma urmei, sunt și eu doar 
o angajată. Și eu am nevoie de siguranță, ca ei. 

Tânăra ieși. 

— Phillipa, așteaptă, îl auzi ea, dar îl ignoră și se îndepărtă. 
Credea că e tare, să se descurce, se gândi ea. 

Guy o aștepta la grajduri. Îndesă restul de tortilla în gură și 
se întrebă ce s-ar mai putea întâmpla. N-avea mult de așteptat 
ca să afle. 

— Trei dintre noii grăjdari au plecat în dimineaţa asta, 
spuse bătrânul antrenor. 

— Ce motiv au avut? întrebă ea, prăbușindu-se pe o bancă 
de lemn. 

— Prea multă muncă, prea departe de orașe, distracţii prea 
putine. 

— Bravo. 

— Nu-ţi face probleme. Fabio și cu mine ne-am gândit să 
facem faţă până găsim înlocuitori. 

— Eşti nebun, strigă Phillipa, sărind de pe bancă. N-ai mai 
antrenat caii datorită problemelor tale cu inima și să nu crezi 
că te voi lăsa să cari roabe cu bălegar! Tu și Fabio veţi face 
ce-aţi făcut dintotdeauna, veţi supraveghea munca. 

— Şi cine va munci? întrebă Guy. 

— Tommy, Ignacio și cu mine vom munci până angajăm noi 
oameni. 

— A durat trei săptămâni data trecută și am înlocuit doar un 
grăjdar. 

— Speră și tu puţin, se plânse ea. Mă voi organiza mai bine. 

— Deja ai un orar. Nu-mi place. 

— Stiu, scumpule, spuse ea sărutându-l pe chelie, dar va 
trebui să te obișnuiești. 

— Aş dori ca tânărul ăla să se apuce de treabă aici, spuse 
Guy trist, privind spre casă. 

— De ce? Pot conduce ferma și ştiu ce fac. 

— Phillipa, când trăia Konrad tu antrenai și el avea grijă de 
partea administrativă. Acum vrei să faci munca ta, pe a lui și să 
fii și grăjdar. Nimeni nu le poate face pe toate. 

— Vom vedea, spuse ea hotărâtă. Guy își ridică mâinile, 
exasperat. Îţi spun eu ce poţi face pentru mine. Vrei să-l 
înșeuezi pe Gamal? întrebă ea. 

— Ştii c-o voi face. Spune-mi cu ce cai lucrezi azi, și-i voi 
înșeua. 

— Bună idee. Gamal, Kamar ihn Jidal, Tarika și Jabali. În 
timp ce-l scoţi pe Gamal, o să văd ce face Liuba. E gata să nască 
într-o zi-două. 


Se auzi soneria în întunericul diminetii. Adormită, Phillipa 
opri ceasul. ÎI privi. Patru şi jumătate. Se trânti iar pe perne, 
apoi se forță să se trezească. Se sculă și ieși în răcoarea 
dimineții. 

Tremurând puţin, se spălă pe faţă. leșind din baie își puse 
pe ea niște blugi uzati, o flanelă și șosete. Se duse la ușa din 
spate şi încălță niște cizme de cauciuc. Luând o lanternă, o luă 
spre grajd. Când se apropie, în clădirile din jur se aprinseră 
becurile, și ştia că Ignacio și Tommy o așteptau. 

— Bună dimineaţa, mormăi ea. 

— Uf, spuse Tommy. 

— Fii vesel, râse Ignacio, bătându-l cu palma pe spate pe 
tânăr. Liuba n-a născut, aşa că măcar am dormit. 

Phillipa merse în hambar și începu să măsoare grăunţe 
pentru treizeci și șapte de cai. 

Ignacio luă patru găleți şi ieși. 

Phillipa se întrebă dacă Derek dormea bine și dacă știa ce 
făceau ei. Dar oare i-ar fi păsat? 

Probabil că nu, își spuse ea când termină de umplut ultima 
găleată. Altfel ar fi aici. 

Nechezături o primiră când veni cu grăunţele. Kamar își 
scoase botul prin deschizătura ușii pentru mâncare și 
adulmecă mâna Phillipei. 

— Cu plăcere, scumpo, spuse ea râzând, scărpinând iapa 
după ureche. 

După ce le dădură grăunțe, aduseră fânul. Când terminară, 
Phillipa puse o greblă și o lopată într-o roabă și se duse să 
curețe boxele. 

Deschizând ușa culisantă a unei boxe, mângâie iapa. 
Aceasta își ridică botul din iesle, clipi și se dădu la o parte. 
Phillipa împinse roaba înăuntru și începu să curete. 

Nu refuza să curețe boxele. Era plăcut să stea cu caii și avea 
timp de gândire. De obicei, planifica orarul de antrenament 
sau felul în care să abordeze un cal tânăr, dar astăzi nu se putea 
gândi la treabă. Gândurile la Derek Remmington o obsedau. 

Se gândi iar la lecţia de călărie. Ar fi trebuit să folosească o 
coardă ca să-l controleze pe Majun. Putea să nu se certe cu 
Derek? Dacă ar fi spus... Blestemat fie Derek Remmington 
pentru că era pueril și căpos! Nu ajunse la nici o concluzie. 

Lăsând trecutul de-o parte, își făcu griji pentru prezent, 
întrebându-se de ce rămăsese Derek încă la fermă. Își rezolva 
afacerile la telefon și într-o zi plecase cu mașina. Dar în 
general stătea în casă, evitând-o. Şi nu-i era greu, căci ea avea 
multă treabă. 

Şi asta o durea. Voia să-l vadă, să discute cu el, să stea cu 
el. Întreaga situaţie ar fi fost mai suportabilă dacă l-ar fi 
interesat ferma, dacă ar fi ajutat-o. Ştia că era prostesc, dar 
simțea că, pe lângă ajutorul fizic, prezenţa lui i-ar fi dat 
puterea de a munci. 

Strânse ultima grămadă de bălegar și o puse în roabă. Se 
sprijini în greblă și se întrebă dacă acele convorbiri telefonice 
ale lui Derek aveau legătură cu afacerea lui din est. Poate voia 
s-o înlocuiască, sau încerca să negocieze vânzarea fermei pe 
cont propriu. 

O furie iraţională o cuprinse și trânti grebla jos. Aceasta se 
lovi de roabă și iapa tresări. Phillipa o mângâie cerându-și 
scuze, luă grebla și ieşi. 

La ușa grajdului sprijini grebla de zid și duse roaba plină 
spre arenă. 

Brusc, un umăr cald i-l atinse pe al ei şi două mâini luară 
mânerele roabei. Se îndreptă și-l privi pe Derek, care avea o 
expresie timidă pe față. 

— Ai nevoie de ajutor? întrebă el. 

— Nu te refuz. 

— Mi-au trebuit patru zile să-mi dau seama că am fost un 
măgar. Sunt la dispozița ta până găsești alți grăjdari. 

— Dar munca ta? 

Derek zâmbi. 

— Fiind preşedinte și având majoritatea acţiunilor, am 
unele privilegii. 

— De unde ai știut că ducem lipsă de oameni? întrebă ea, 
urmându-l. 

— Mi-a spus Guy. 

— Nu ştiam că ai vorbit cu Guy. 

— Să spunem că am vorbit mult cu Guy. 

— Oh. 

Phillipa se gândi la asta în timp ce se înapoiau la grajd. 

Ajungând la intrare, Derek lăsă roaba şi-şi deschise braţele. 

— Sunt aici. Ce să fac? 

Ea luă grebla și i-o înmână. Derek o puse pe umăr și-i 
zâmbi. Îi zâmbi şi ea şi se simti fericită. 

— Ce faci? Vino cu mine şi-ţi voi arăta cum să cureţi 
boxele. 


Phillipa mergea la trap călare pe Tarika și intră în curtea 
grajdului. Descălecă și-l văzu pe Derek. EI își luase o pereche 
de blugi și o cămașă albastră pentru lucru. Phillipa se sprijini 
de umărul iepei și-l admiră. Era cald și Derek își descheiase 
cămașa la piept. 

— Vrei s-o spăl? întrebă el. 

— Păi... da, ezită Phillipa, urmărind un strop de sudoare 
care se prelingea de pe gâtul lui pe părul de pe piept. Derek 
mirosea a sudoare, cai și tutun și ei îi plăcea. Era chiar o 
combinaţie erotică, iar inima ei începuse să bată cu putere. 

— Philly, spuse Derek blând, nu pot spăla iapa dacă te 
sprijini de ea. 

— Aşa €. 

Se dădu la o parte și luând frâul, Derek duse iapa în locul 
special amenajat. Phillipa privi aprobator cum el scotea 
căpăstrul şi opri iapa. După ce-i scoase şaua, o duse s-o spele 
cu un furtun şi un burete. 

Phillipa se duse să vadă ce mai făcea Liuba, dar când trecu 
pe lângă grajdul armăsarilor, telefonul din grajd sună. 
Răspunzând, vorbi cu o femeie care voia să dea o iapă la 
montă cu Shamal. Femeia nu prea știa multe despre cai și-i 
trebuiră douăzeci de minute Phillipei să-i explice cât costă și 
de ce avea nevoie. 

După ce termină de vorbit, trecu pe la Liuba, apoi se 
întoarse în curte la Derek. Voia să-l invite la o limonadă în 
casă. Însă el nu era de găsit. 

Începea să se simtă frustrată când Tommy strigă de lângă 
camioneta pe care o umplea cu fân. 

— ÎL cauţi pe domnul Remmington? 

— Da. 

— EI şi Guy au plecat spre vechiul ţarc acum jumătate de 
oră. 

— Multumesc, strigă Phillipa, dar era cam bănuitoare. Nu se 
simţea bine că Derek și Guy făceau ceva ce ea nu știa. 

O luă spre sud, pe lângă grajduri și casa lui Guy, până 
ajunse pe o pășune. Pământul purta urme de copite și cizme. 
Se încruntă. Nimeni nu mai adusese caii aici. 

Cărarea cotea la stânga printre pini şi dădea într-o mică 
pajiște cu ţarcul în centru. Phillipa se ascunse printre copaci și 
privi. 

Derek călărea pe Majun și Guy privea. Phillipa observă 
aprobator că stătea bine în şa şi mâinile îi erau relaxate pe 
frâu. Nu auzea ce vorbeau, dar Guy spunea ceva și Derek 
scoase picioarele din scări. Continuă să călărească, scările se 
bălăngăneau lângă gleznele lui, dar picioarele îl țineau bine 
pe Majun. 

— Fir-ar să fie, spuse ea. 

Zâmbind prostește se întoarse în casă să bea ceva. Nu voia 
ca ei să știe că i-a văzut, dar se întreba când îi va spune Derek. 

— Maria, spuse Phillipa de pe taburetul din bucătărie, unde 
își lua limonada. 

— Si, Philly? 

— Ce mărime la pantaloni crezi că are senor Remmington? 

— Una perfectă. Mexicanca îi făcu cu ochiul. 

— Maria! 

Maria ridică din umeri. 

— Un bărbat ca el înnebunește femeile. Chiar și una bătrână 
ca mine. 

— Nu credeam că-ți place de el. Tu și Fabio v-aţi purtat urât 
cu el. 

— Asta a fost săptămâna trecută, când se purta urât cu tine 
și nu te ajuta. Începu să taie pâine și Phillipa o îmbrăţișă când 
ieşi. 

Phillipa merse în biroul lui Konrad și căută catalogul Miller 
care venise ieri. În cele din urmă îl găsi și așezându-se în 
scaunul mare de piele răsfoi paginile cu îmbrăcăminte 
bărbătească. După ce alese, telefonă la sediul firmei și făcu o 
comandă urgentă pentru o pereche de pantaloni de călărie 
bej, o cămașă albă și o jachetă maro de călărie. 

Punând receptorul jos, se roti în scaun satisfăcută. Acum ar 
fi fost bine ca Derek să aştepte să-i sosească darurile înainte 
să-i spună că știe să călărească. Brusc, își mușcă buza. Dacă se 
supăra că-i cumpărase haine? 

Totuşi, se gândi ea, erau doar haine de călărie. Majoritatea 
oamenilor se bucurau să treacă de la blugi la pantaloni de 
călărie, era ca o absolvire, un semn că nu mai erai un amator, 
ci un călăreț. Da, așa trebuia primit darul. Atunci, Derek nu 
s-ar mai gândi la altceva. 

Mincinoaso, şoptea o mică voce dinăuntrul ei. Poate i-o vei 
putea ascunde, dar cât timp te vei preface faţă de tine însăţi? 
Eşti leșinată după el. Chiar nu vrei ca el să ştie? 

Mult timp stătu cu capul aplecat și mâinile încleștate în 
poală. Nu, se hotărî ea, el nu trebuie să știe. Va face abstracţie 
de sentimentele ei. Cel mai important lucru era să salveze 
ferma și dacă emoţiile ei periclitau asta, trebuia călcate în 
picioare. 

Dar, Doamne, se gândi ea tristă. Avea să fie atât de greu! 


Capitolul 6 


— Philly, o strigă Guy din ușa biroului. 

— Da, răspunse ea completând contractul de montă pe 
care-l primiseră ieri. 

— Poţi să vii în grajd? Vreau să-ţi arăt ceva. 

— Sigur, răspunse ea pe un ton egal, dar era emoţionată. 
Așteptase răbdătoare o săptămână întreagă ca Guy și Derek 
să-i spună secretul lor. Hainele sosiseră, dar ei nu spuseseră 
nimic până acum. Acum sosise momentul adevărului. Vin 
imediat. 

— Bine. 

Puse contractul completat în fișet, apoi se grăbi în camera 
ei să ia pachetele. Cele trei cutii băteau la ochi, așa că intră în 
spălătorie și le acoperi cu o pătură curată. 

— Care-i treaba? întrebă ea inocentă când ajunse în curtea 
grajdului. 

— O demonstraţie de călărie, răspunse Guy. Ia loc. 

Se așeză în tribună și aşteptă. Guy deschise poarta și Derek, 
călare pe Majun, intră la trap. 

Un sfert de oră arătă ce învățase și Phillipa îl privea critic. 
Nu era perfect, dar își dădu seama că dacă va continua să 
călărească, va face progrese. 

Înșfăcând pătura și pachetele, cobori și se apropie de ei. 
Derek mângâia gâtul lui Majun. 

— Ce zici? întrebă el. 

— Te descurci, spuse ea simplu. 

— Dar nu e perfect, interveni Guy, ştiind că Phillipa n-ar fi 
îndrăznit. Mai bine ai lua lecţii de la Phillipa. 

— Pare o idee bună, zâmbi Derek. 

— Am ceva pentru tine, spuse Phillipa. 

— Pe mine mă scuzaţi, mormăi Guy după ce-i privi. Se grăbi 
să iasă. 

— Ce mai pui la cale? întrebă Derek. 

Ea dădu pătura la o parte și-i dădu cutiile. El o privi în 
tăcere, apoi le deschise. Majun se aplecă peste umărul lui 
Derek și trase de o panglică argintie. Scutură capul, făcând 
panglica să se vălurească în aer. 

— Prostovanule, murmură Derek luându-i panglica, dar 
tonul lui era plin de afecţiune. 

Cutiile erau deschise acum și privi hainele de călărie. 

— Deci ştiai, murmură el dezamăgit. 

— Doar că învăţai să călărești, spuse Phillipa. Te-am văzut 
de departe, doar o dată. Nu știam cât de bine călăreai până 
astăzi. Mă crezi? 

— Te cred, spuse el. Eşti dureros de onestă. Mulţumesc 
pentru haine. Vor fi mai comode decât blugii. 

— Consideră-le ca pe o diplomă. 

— Bine, mulțumesc. 

— Hei, voi doi. Nu mai vorbiţi, călăriţi, strigă Guy 
aducându-l pe Shamal înşeuat. Ia, spuse el aruncându-i niște 
saci de șa lui Derek. Maria v-a pregătit prânzul și eu am adus 
și O pătură. 

— Despre ce e vorba? întrebă Phillipa. 

— Voiaţi să călăriţi în munţi, nu-i așa? Doar de aceea i-am 
dat lecţii. Acum Derek ştie să călărească, ţi-am adus calul 
înșeuat, prânzul e la pachet. Așa că plecaţi, spuse Guy 
plesnind-o pe Phillipa pe fund cu capătul frâului. 

— Da, domnule! râse Phillipa. Guy își făcu mâinile căuș 
lângă genunchiul ei şi o ridică în șa. Apoi îi arătă lui Derek 
cum să pună sacii de şa și curând plecară la trap. 

Mergeau mai mult la pas, căci drumurile de munte erau 
pietroase și înșelătoare. Deoarece călăreau în şir indian, era 
greu să vorbească, așa că mergeau în tăcere. Știind că Derek 
era în spatele ei, se simţea în siguranţă. Se întoarse și-i zâmbi 
lui Derek. Zâmbi și el. 

În timp ce era întoarsă încă, o veveriță traversă poteca. 
Shamal se sperie și Phillipa căzu la pământ. 

Râzând, se ridică şi-şi scutură blugii. 

— Acum știi că i se poate întâmpla oricui... 

Derek descălecase şi venea spre ea îngrozit. 

O îmbrățișă. 

— Te simţi bine? întrebă el. 

— Da, sigur. Îi zâmbi. Nu încercă să se elibereze. 

— Phillipa, spuse el, să nu mai călărești singură în munti. Eu 
sau un grăjdar trebuie să fim cu tine. Doamne, dacă te-ai fi 
accidentat? Doctorul e departe și poate erai chiar inconștientă. 

— Căzăturile grave sunt rare, spuse ea. În plus, o dată am 
reușit să mă întorc, deși aveam glezna ruptă. 

Derek o privea îngrozit. 

— Ei bine, asta nu se va mai întâmpla. 

Phillipa își dădu seama că nu i se opunea. El îi dădea 
ordine și ea nu se opunea! Oare era datorită faptului că-i păsa 
din nou cuiva de ea? 

— Bine, promit că voi călări în munţi doar cu tine. Oricum, 
nu prea voi mai merge pe aici. Trebuie să mă concentrez să 
pregătesc caii pentru sezonul competiţional. Privirea îi era 
captivată de a lui Derek și se simţea moale. Se forță să se ducă 
la Shamal. Vino, monstrule. 

Armăsarul roib o privi întristat. Avea iarbă în bot. 

— Mă trânteşti pe jos și apoi te gândești doar la mâncare, îl 
certă ea blând și-l sărută pe bot. 

— Chiar iubești animalul ăsta, observă Derek în timp ce ea 
încăleca. 

— Da. E favoritul meu. Eram aici când s-a născut. L-am 
ajutat să găsească ţâța mamei lui și stăteam noaptea cu el când 
era balonat. E copilul meu. 

— N-ai vrea să-l schimbi cu un copil al tău? întrebă Derek. 

Tonul lui nu era timid, dar Phillipa roși. Își feri fata, dar el 
îi văzu jena și veni lângă ea. Aplecându-se în șa îi luă bărbia în 
mână și o forţă să-l privească. 


ÎMBRĂŢIȘAREA VÂNTULUI 75 


— Eşti jenată, spuse el. Ai crezut că mă ofer voluntar pentru 
paternitatea copilului? întrebă el mândru. 

— Nu, nu, bineînţeles că nu, se bâlbâi ea, dar pulsul îi bătea 
în gât și simțea un nod în stomac. 

Derek se aplecă și mai mult și o sărută. Capul ei se învârtea 
şi-şi simțea venele arzând. Nevoia de atingerea lui aproape că 
o durea. Apoi Shamal se dădu în lături, îndepărtând-o pe 
Phillipa. 

Derek era încă aplecat și privea armăsarul roib cu mânie. 
Phillipa încercă să-și înăbușe chicotitul. 

— Ce figură ești, i se adresă Derek calului, care mesteca 
frunzele unui tufiș. Phillipa își pierdu controlul și căzu pe 
gâtul lui Shamal, scuturată de râs. 

Soarele se apropia de amiază, așa că Phillipa îl îndemnă pe 
Shamal la trap şi o luă pe potecă. Un mic pârâu susura în 
stânga lor. ÎL urmară încă puţine mile, apoi pădurea se 
termină și ieșiră într-o pajiște. 

Călăriră până în mijlocul ierbii și Phillipa făcu un cerc cu 
braţul, arătând peisajul. În spatele lor era pădurea 
întunecoasă. În faţă și la dreapta erau vârfurile de piatră ale 
munţilor, cu puţină zăpadă pe părțile umbrite. La stânga erau 
podișurile și deșerturile din New Mexico. 

— E frumos, spuse Derek. Acum văd de ce îţi place așa de 
mult. Apoi tăcu, studiind roșul și maroul deșertului. Asta e a 
mea? întrebă el ezitant. 

— Da, pajiştea asta și tot pământul prin care am călărit ca să 
ajungem aici, sunt ale tale. 

— Hmm, spuse el și Phillipa observă că se concentra. 

— Mâncăm? întrebă ea. 

— Da. E muncă grea călăritul ăsta. 

— Plus aerul de munte, adăugă Phillipa mânându-l pe 
Shamal înapoi spre copaci. Mi-e o foame de lup. 

Phillipa se opri lângă un pin uriaș ale cărui ramuri 
începeau de la doi metri de sol. Solul de sub copac era 
aşternut cu ace de pin şi câteva conuri imense erau 
împrăștiate pe jos. Descălecă. Armăsarul fugi pe pajiște. 

— E în regulă? Nu vor fugi? întrebă Derek scoțând sacii de 
la oblânc. 

— Nu. De fapt vor veni încoace puţin mai târziu, după 
mâncare. 

— Seamănă mai mult a câini decât a cai, remarcă el, 
privindu-l pe Majun cum fugea spre iarbă. 

— Sunt cai arabi. Au trăit în corturi cu oamenii de patru mii 
de ani. De aceea sunt plini de afecţiune. 

Îngenunchind pe acele parfumate, întinseră pătura și 
despachetară mâncarea. Maria se întrecuse pe ea însăși. Aveau 
friptură de vită, pâine de casă, o roată de brânză, struguri și o 
sticlă de vin alb. 

— A uitat să pună pahare, spuse Phillipa. Vom bea din sticlă. 

— Bine că a pus tirbușonul. Într-un astfel de decor, cine are 
nevoie de rafinament? 

Tonul lui era neutru, dar ochii îi străluceau. 

Terminară prânzul și se așezară pe pătură. Își dădeau sticla 
unul altuia și Phillipa își puse braţele deasupra capului, 
savurând letargia care o cuprinsese. 

— Mulțumită? îi şopti Derek la ureche. 

— Înâ. Tu? 

Derek se sprijini pe umăr și o privi. 

— Te superi dacă spun că nu? 

Nu se prefăcu că nu-l înţelege. Îi studie faţa chipeșă. Nu-i 
era teamă şi-şi dădu seama că dorea asta de mult timp. O 
șuviţă de păr atârna pe fruntea lui și Phillipa nu rezistă 
impulsului. O aranjă, mângâindu-l. 

Derek îi prinse mâna și o privi în ochi. Ceea ce văzu îi dădu 
curaj și o sărută în palmă, apoi se culcă peste ea și o sărută cu 
buze puternice și senzuale. 

Limba lui îi cuprindea gura, apoi o mușcă ușor de buze. Ea 
gemu și limba ei o căută pe a lui. Privirea i se întunecă și 
respiraţia se întretăie în timp ce limba lui îi explora gura. 

În cele din urmă el îi dădu drumul și o privi. Braţele lui 
tremurau de dorință și trupul ei la fel. 

— Phillipa, șopti el, te vreau. 

Ea îi zâmbi ademenitor și-și puse brațele după gâtul lui. 

— Atunci ia-mă, răspunse ea. Şi eu te vreau. 

El îngenunche lângă ea și începu s-o dezbrace. Degetele lui 
îi descheiară toţi nasturii de la bluză. Cu o mână o ridică şi-i 
scoase bluza și o aruncă. Încă ținând-o cu o mână, îi descheie 
sutientul și sânii ei mici și fermi fură eliberaţi. Ochii lui străluceau 
și după ce o așeză pe pătură se aplecă și-i sărută sfârcurile. 
Acestea se întăriră și Phillipa tremură de nevoia de el. 

Curând, cizmele ei fură scoase, la fel blugii și chiloţii. 
Derek îi privea trupul. Phillipa vibra și voia să strige la el s-o 
atingă. Cuprinzând-o cu un braţ, o mângâie cu un deget peste 
tot. Începu cu fruntea, cu o sprânceană, apoi după ureche, pe 

nas, pe buze și bărbie, apoi pe gât. Acolo o mai atinse cu un 
deget, o mângâie pe umăr și până în vârful degetelor, apoi se 
retrase în adâncimea cotului. Îi mângâie coastele și se apropie 
de sâni. O mângâie în cercuri până ajunse la sfârc, apoi repetă 
cu celălalt sân. Când Phillipa nu mai putu suporta, degetele 
abandonară mișcarea. Parcurseră coastele spre stomac, apoi se 
aventurară mai jos. Când ajunseră între coapse, Phillipa se arcui. 

Își scoase și el hainele. Apoi se întinse din nou lângă ea. Ea 
îl atinse cu degete tremurătoare pe părul de pe piept. 

El se rostogoli peste ea, sprijinindu-se pe coate și începu s-o 
mângâie. Îi mângâie părul și o sărută pe ureche. În timp ce 
mâinile îi alunecau pe gâtul și pe umerii ei, limba lui îi 
pătrunse în ureche. Phillipa se arcui cu disperare spre el în 
timp ce el îi cuprindea sânii în mâinile mari, prinzându-i 
sfârcurile între degetul mare și arătător. Icnind, ea îl cuprinse 
de mijloc și-l trase spre ea. 

O sărută pe buze. Ea ţipă de dorinţă. În curând fură un 
singur trup, mișcându-se într-un ritm ancestral, bucurându-se 
cum Phillipa nu crezuse că e posibil. 

În cele din urmă se consumară și Derek căzu lângă ea. 
Răsuflarea lui îi răcorea gâtul și brațele lui o strângeau. 

O clipă, se gândi vinovată la Konrad, apoi hotărî că el ar fi 
aprobat-o. Contele îi ordonase să nu se îngroape în amintiri 
despre el. De asemenea, avea senzaţia că în ciuda certei cu 
tatăl lui Derek ar fi fost mulţumit ce bărbat alesese. 

ÎI sărută pe Derek pe ochii închiși, apoi pe gură. El gemu de 
plăcere şi deschise ochii, înecând-o în albastrul ochilor lui. 
Phillipa zâmbi și-l mângâie pe pieptul lat. Pentru prima dată după 
luni de zile, nu mai era îngrijorată și viitorul părea luminos. 


Capitolul 7 


— Derek? șopti Phillipa din braţele lui. 

— Da? 

— Dormi? 

— Acum nu, spuse el ridicându-se într-un cot. 

Phillipa chicoti și-și puse capul pe umărul lui. 

— Îmi pare rău. 

— Nu trebuie. Chiar acum te aud gândindu-te: de ce ar vrea 
să doarmă? N-am dormit doar trei nopţi păzind iapa asta și 
așteptând să fete. 

— Nu te-ai supărat, nu-i așa? întrebă ea. 

— Nu, admise el. Au început să-mi placă animalele astea și 
aș vrea să văd cum se naște un mânz. Bineînţeles, continuă el 
rostogolindu-se peste ea, îmi pot imagina alte peisaje unde 
am putea sta așa. Dezbrăcaţi pe o plajă luminată de lună în 
Capri, de exemplu, murmură el adulmecându-i sânii. Într-o 
cabană la munte cu zăpada căzând afară... 

— Derek. Te rog, oprește-te. Trebuie să fiu trează. 

— Mie îmi pari trează, spuse el prinzându-i sfârcul între 
buze prin țesătura cămășii. 

— Diavole! Nu asta voiam să spun, și tu... 

Sărutul lui îi înăbuși cuvintele și-i înlătură protestele. 
Braţele ei i se încolăciră pe gât, trăgându-l spre ea. 

Degetele lui îi desfăcură nasturii de la bluză, și ea gemu 
când buzele și limba lui o atinseră pe gât și pe sâni. Se arcui 
către el. 

— Nu, așteaptă, spuse ea, impingându-l cu o mână și 
ridicându-se. Își scutură paiele din păr și-și încheie bluza, 
dându-și seama că Luiba lovea monoton peretele boxei. 
Trebuie să văd ce mai face. Poate a intrat în travaliu. 

— Doamne, oftă el, trântindu-se în fân. 

Liuba începuse să aibă dureri, dar nu era gata. Phillipa se 
întoarse în dormitorul lor improvizat. Admiră trupul magnific 
al lui Derek. Pieptul lui puternic se ridica și cobora în timp ce 
moţăia. 

Philipa se așeză lângă el. În timpul celor trei zile de la 
excursia pe munte, Derek menţionase vânzarea cailor doar de 
câteva ori în treacăt. Se consultase cu Guy, omiţând faptul că 
făcuseră dragoste, și fuseseră de acord că lui Derek caii 
începuseră să-i placă. 

Acum, inamicul or numărul unu era timpul. Phillipa era 
sigură că dacă ar fi avut mai mult timp l-ar fi făcut pe Derek să 
nu mai vândă ferma. Problema era să găsească un motiv viabil 
de a amâna vânzarea. În cele din urmă crezu că găsise unul. 

— Derek, despre vânzarea cailor... 

— Tot vreau să-i vând, interveni el. 

Se forță să vorbească vesel, deși cuvintele lui o 
înjunghiaseră. 

— Știu asta, dar voiam să discutăm când... 

Derek se ridică şi-şi dădu jos paiele de pe cap. 

— Bine, spune. 

Phillipa inspiră adânc și murmură o rugăciune. 

— Cred că ar trebui să așteptăm cu vânzarea cailor până 
după Concursul Egiptean. 

— Întâi, ce e Concursul Egiptean și în al doilea rând, 
de ce? 

— Concursul Egiptean e o paradă pentru cai egipteni 
pursânge sau corciţi. E plin de prestigiu și doar elita cailor 
arabi va fi acolo. Caii care sunt premiaţi își vor dubla probabil 
valoarea. 

— Dar nu te gândești să mergi cu toţi caii din fermă? 

— Nu, bineînțeles că nu. Doar șase sau şapte dintre ei. Dacă 
se vor comporta bine, reputaţia și valoarea întregii ferme vor 
crește. 

Derek îi ridică mâna și tăcu câteva minute, evaluând ceea 
ce spusese ea. Degetul lui mare trasă un cerc pe palma ei, 
înfiorând-o. Se luptă cu senzaţia și-și dădu seama că unghiile 
ei se înfipseseră în palma mâinii libere. Se forță să se relaxeze 
şi Derek spuse: 

— Bine, vom aștepta. 

— O, Derek, mulţumesc. 

EI îi privi faţa strălucitoare. 

— Sper că nu pui ceva la cale. 

— Bineînţeles că nu, spuse ea inocentă. Vreau să-l călăresc 
pe Shamal la concursul acela, asta e tot. De asemenea, îmi va 
da timp să-mi caut o slujbă nouă. Amândouă afirmaţiile erau 
adevărate. 

— Unde vei căuta de lucru? 

— Probabil în Arizona sau California. Acolo sunt mai multe 
ferme de cai arabi ca în altă parte. 

— Deci n-ai nici o şansă pe Coasta de Est? întrebă el. Își 
ținea capul aplecat și rupea un pai în bucăţi mici. 

Phillipa îl privi, încercând să ghicească ce voia să spună cu 
întrebarea aparent inocentă. Suna ca și cum ar fi vrut s-o aibă 
în preajmă, dar nu-i venea să creadă. Admise că devenise 
important să facă dragoste, îi reînviase o parte din ea care se 
ofilise de la moartea lui Konrad. Dar nu putea spera la mai 
mult. Nu era proastă și știa că erau depărtaţi la ani-lumină 
unul de altul, ca interese şi moduri de viaţă. Ar fi fost mai bine 
să savureze relaţia, luând ce voia și neașteptându-se la prea 
mult. 

— Mi-e teamă că nu, răspunse ea. 

Derek îi luă bărbia în mână și-i studie faţa. Părea că e în 
dilemă, ca și cum ar fi vrut să vorbească, dar nu-și găsea 
cuvintele. Așteptă ca el să zică ceva. Brusc, auzi mișcări agitate 
în boxa alăturată. 

— Scuză-mă, dar mai bine mă uit să văd ce face Liuba. Derek 
se închise în el. Ceea ce voia să spună se pierduse și Phillipa 
era frustrată și dezamăgită. 

leși din boxa în care dormise cu Derek și privi în cea 
alăturată. Iapa murgă, transpirată, se agita în boxă. Din când 
în când se așeza, apoi căuta o nouă poziţie. 

Phillipa se întoarse la Derek. 

— E timpul, șopti ea. 

El se ridică și vru să treacă pe lângă ea. Ochii îi străluceau 
de emoție și părea un copil. 

— Stai, spuse ea, prinzându-l de braț. Să aşteptăm să se 
aşeze. Dacă ne uităm la ea înainte să se aşeze, poate fi jenată 
și va încerca să păstreze mânzul. 

— Pot face asta? 

— Da. O iapă din Arizona a fost atât de deranjată de oamenii 
din jurul ei încât a fătat în picioare. Mânzul a căzut de sus. 

Phillipa se întoarse și se sprijini de pieptul larg al lui Derek. 
În timp ce el o îmbrăţișă, se gândi ce firesc era s-o ţină în braţe. 

O dată ce agitația se opri în boxa alăturată, îl conduse 
acolo. Burta iepei tremura și Derek o prinse pe Phillipa de 
braţ și arătă. 

— Ce e asta? 

— Piciorușele din faţă. Stă cu nasul între picioarele din faţă, 
cam așa, îi demonstră ea. Ai putea spune că plonjează în viaţă. 

— Nu e rău să fii născut așa, spuse Derek, privind mânzul 
care ieșea încet. 

Din când în când, Liuba își ridica privirea de la podea și 
privea peste umăr să vadă ce se întâmpla. Apoi, aparent 
satisfăcută că totul era în ordine, se întindea iar jos și 
împingea. 

Phillipa scoase un cuţit de vânătoare ascuţit din teaca de la 
centură. 

— E pentru cordonul obilical? întrebă Derek. 

— Nu, cordonul ombilical se va rupe când iapa se va ridica. 
Cuţitul e pentru cazul când placenta nu se va rupe. În mod 
normal îl va rupe cu copitele din față, dar dacă nu se va 
întâmpla asta şi dacă nu e cineva pe aproape să ajute, mânzul 
se poate sufoca. 

— Sunt multe lucruri care pot să meargă prost, nu-i așa? 

— Da, şi asta e doar o parte din ele. 

În acel moment mânzul ieși din trupul mamei lui. Un mic 
cap umed se agita printr-o gaură în placentă. Râsul încântat al 
lui Derek umplu grajdul, o înșfăcă pe Philipa și o învârti în 
jurul lui. 

— Doamne, ce interesant. 

— E minunat, nu-i așa? spuse ea zâmbindu-i. Dar acum 
trebuie să trecem la treabă. Mama lui îl va linge până se va 
usca, dar o voi ajuta ca să nu răcească. Poţi să-mi aduci 
prosoapele și sticla cu alcool iodat? 

Liuba se ridicase şi bea apă. În spatele ei, mânzul stătea pe 
paie nechezând subţire. Phillipa intră în boxă și luând 
animalul de un picior, îl întoarse pe spate. 

— E un băieţel, îi spuse lui Derek. Vrei să-l ţii cât tratez 
cordonul ombilical? 

— Uf... bine. 

Liuba se întorsese de la iesle și privea curioasă cum aveau 
grijă de puiul ei. Își mișcă buzele și vărsă apă pe gâtul lui Derek. 

— Asta ca mulțumire, spuse Derek. 

— Sărmanul mânz, râse Phillipa luând un prosop și 
frecându-l. 

După ce mânzul se zvântă, cei doi se dădură înapoi și-l 
privită cum se chinuia să se ridice în picioare. Încercă de 
câteva ori, dar curând se ridică și se împletici spre mama lui. 

— Ce mai e de făcut? întrebă Derek, aruncând un prosop 
umed pe umăr. 

— Trebuie să ne asigurăm că îi dă să sugă, ca el să capete 
coraslă. 

— Şi ce e, mă rog, colasra? 

— Primul lapte. E bogat în anticorpi și e laxativ. Un mânz 
care nu-l capătă e în formă proastă. Trebuie să iei de la 
veterinar, sau mânzul moare de infecție. 

Derek își scutură capul. 

— Încep să cred că cu cât afli mai multe despre cai, cu atât 
mai puţine știi, de fapt. 

— Acum devii un călăreț. Asta simt. 

Mânzul o împungea pe Liuba în piept. Gura lui mică se 
agita și apuca tot ce putea, căutând lapte. O apucă pe Liuba de 
buza de jos și începu să sugă. Ea clipi de câteva ori și le aruncă 
o privire care spunea: vreți să faceţi ceva cu prostănacul ăsta? 

— Vrei să-l ajuţi? întrebă Phillipa. 

— Sigur. Spune-mi ce să fac. 

— Pune-ţi degetele în gura lui şi lasă-l să înceapă să sugă. 
Apoi du-l la uger şi pune-i puţin lapte în gură. 

— Dacă mă loveşte Liuba? 

— Nu cred. Probabil vei fi mai blând ca mânzul. Coada lui 
flutura în sus și în jos. Derek urmă instrucţiunile Phillipei și 
curând noul-născut sugea fericit. 

Treizeci de minute mai târziu, terminaseră. Liubei i se 
dăduseră tărâțe, paiele ude fuseseră înlocuite. Cei doi ieşiră la 
braţ din grajd și priviră stelele. 

— Ştii că trebuie să ne trezim într-o oră? murmură Phillipa 
punându-și capul pe brațul lui. 

— Atunci, am putea foarte bine să stăm treji și să privim 
stelele, îi șopti Derek în păr. 

Priviră în tăcere stelele albe pe cerul albastru. 

— Vreau să-ţi mulţumesc, spuse Derek brusc. 

Tresărind, Phillipa întoarse faţa spre el. 

— Pentru ce? 

— Pentru că ai împărțit nașterea cu mine. Îi prinse buzele 
cu ale lui. Ea simţi o căldură dulce prin corp. Se simţea mai 
aproape de el ca alte dăţi. Ești o femeie remarcabilă, îi şopti el 
în ureche. 

Un meteorit venea spre pământ. Phillipa își puse o dorinţă, 
dar văzând faţa umbrită a lui Derek, recunoscu tristă că visul 
ei era zadarnic. 


— Ce naiba ai făcut? strigă Phillipa la Derek care ieșea din 
grajdul armăsarilor. Hainele lui erau murdare, avea murdărie 
pe față şi părea mulțumit în timp ce-și ștergea mâinile pe o 
cârpă. 

— O mică surpriză, spuse el. Făcându-i semn lui Ignacio, 
Derek luă frâul lui Kamar din mâna Phillipei și întoarse iapa 
spre tânărul mexican. 

— Dar trebuie să... începu ea, dar tăcu în timp ce Derek o 
împingea în grajd. O duse la o boxă și scoase apă din iesle cu 
o găleată. 

— Ce faci? 

— Ssst! Priveşte. 

Îl privi bănuitoare şi se întoarse către iesle. Suspină de 
surpriză când văzu că se umple de jos. 

— Umplere automată! Ai reparat sistemul, spuse ea cu 
respect. Zâmbind, Derek făcu o plecăciune. Konrad voia asta 
de ani de zile, dar n-a reușit s-o repare. Multumesc, şopti ea, 
sărutându-l pe obraz. 

Derek își puse un braţ în jurul ei și ieşiră în curte. 

— Mi-am dat seama că ne va scuti de multă muncă, așa că 
am început s-o repar acum câteva zile. 

— De ce nu mi-ai spus? 

— Voiam să-ţi fac o surpriză. 

— Sunt surprinsă. Credeam că te ocupi de contractele de 
montă. 

— Le-am terminat. Am economisi mult timp dacă le-am 
pune pe calculator. Cred că voi lăsa asta viitorului proprietar. 

Phillipa se simţea ca și cum ar fi fost lovită în stomac. Ea și 
Derek lucraseră în tandem atâtea zile de la naşterea mânzului 
încât aproapoe că-i uitase intenţiile. Îndrăznise să spere că 
abandonase planurile de a vinde ferma. 

— Atunci, de ce te-ai deranjat să repari apa? întrebă ea. 

Derek se făcu că nu aude, admirând grajdurile și pajiștile. 

— M-am gândi că un astfel de sistem va adăuga valoare 
fermei și poate se va vinde mai ușor. 

— Nu cred. Fermele sunt greu de vândut. Ar putea dura ani 
de zile s-o vinzi, conchise ea, vrând să-l înțepe. 

— Vom încrucișa degetele, spuse el jovial. Mai bine mă spăl. 
Ne vedem la prânz. O sărută în creștetul capului și se îndreptă 
spre casă. 

— Da, spuse ea în spatele lui. Ne vedem la prânz. 

Se întoarse și se îndreptă spre locul unde Kamar și Ignacio 
o așteptau. Oboseala zilelor de muncă cu prea puţin somn o 
copleșea. Își făcu curaj, știind că mai avea cinci cai de călărit 
azi. 

Kamar își puse botul mătăsos pe gâtul Phillipei. Simţi 
lacrimi în ochi și le șterse. Erau urmarea extenuării și a 
înfrângerii, căci se părea că toate eforturile ei și ale lui Guy 
fuseseră în van. Derek era hotărât. Se întrebă dacă n-ar fi fost 
mai bine să renunţe și să înceapă să-și caute o altă slujbă. 

Atinse gâtul lung, arcuit al lui Kamar cu degetele. Își 
încleștă fălcile. Nu era învinsă încă. Mai erau două săptămâni 
până la Concursul Egiptean şi multe se puteau întâmpla în 
două săptămâni. Cum ar fi spus Guy, bătălia nu e încheiată 
până la ultimul cartuș. 


Capitolul 8 


— Guy, strigă Phillipa din curtea grajdului. Nu uita să spui 
organizatorilor că voi schimba harnașamentul între rundele 
treizeci și patru și treizeci şi cinci, optzeci și şapte și opzeci și 
opt și o sută optsprezece şi o sută nouăsprezece. 

Derek se sprijinea de camionetă, cu brațele încrucișate la 
piept și cu o expresie amuzată pe faţă. 

— N-ai altceva mai bun de făcut decât să faci plajă? îl tachină ea. 

— Ba da, dar mai degrabă o privesc pe generăleasa O'Keefe 
dând ordine soldaţilor. 

Phillipa se strâmbă și se întoarse spre Fabio. 

— Fabio, cheamă potcovarul să fie aici mâine. Nu accept 
scuze, pentru că l-am pus să facă semn pe calendar când a fost 
pe-aici luna trecută. 

— Si, senorita. 

Phillipa își puse mănușile, dar nu reuși. Frustrată, încercă 
din nou. De departe, îl auzi pe Guy adresându-i-se. 

Îi privi pe Tomy și pe Shamal, care o așteptau. Încercă să 
meargă, dar fiecare pas o trăgea în jos. 

— Phillipa? Philly? auzi un strigăt. Ți-e bine? Își roti capul 
greu și-l privi pe Guy. 

— Da, bineînţeles. 

— Ce zici? 

— Despre ce? 

— Noile potcoave pentru Kamar. 

— Păi... sună bine. 

Ajunse lângă Shamal și luă frâul de la Tommy. Aranjă scara 
cu mâna dreaptă și ridică piciorul. Scara părea prea sus și totul 
începu să se învârtească în jurul ei. Văzu pământul 
apropiindu-se și apoi întunericul. 


Doctorul Milan strânse stetoscopul și-l puse în geantă. Cu 
mâinile la spate, o privi sever pe Phillipa. 

— Fi bine? întrebă ea, devenind nerăbdătoare. 

— Epuizare, îi spuse Milan lui Derek. 

— Hmm, făcu Guy. 

— Ce să facem? întrebă Derek. 

— Ştitți, sunt vie și conștientă! exclamă Phillipa exasperată. 
Lăsaţi-mă să mă odihnesc vreo două zile și mă voi simţi bine. 

— Dar nu te vei odihni, spuse doctorul blond și chipeș. Vei 
sta în pat vreo două ore, apoi te vei îngrijora despre una și alta 
și te vei duce în grajd. 

— Atunci trebuie să schimbăm peisajul, anunţă Derek. Îi 
zâmbea în timp ce ea stătea pe perne, dar era o umbră de 
îngrijorare în ochii lui albaștri. 

— Bună idee, spuse Guy. 

— O clipă! N-am timp să-mi iau vacanţă. Plecăm în Kentucky 
săptămâna viitoare! 

— Se respinge. Îţi iei două zile libere şi mergi undeva să te 
odihnești, dădu doctorul sentinţa. 

— Mare odihnă, mormăi ea, trăgându-și cearșaful sub 
bărbie și încruntându-se. Voi sta într-o cameră de hotel, 
singură, două zile şi-mi voi face griji ce se întâmplă aici. 

— Ba nu, spuse Derek. Vin cu tine. 

— Asta voiam și eu să sugerez, spuse Guy mulțumit. 

— Nu ţine nimeni cu mine? strigă Phillipa. 

— Nu! răspunseră toţi trei în cor. 

Văzând-o îngrijorată, lui Guy îi fu milă de ea. Stând pe 
marginea patului vechi de alamă, îi ridică mâna și i-o strânse. 

— Va fi în regulă, Ignacio va călări cei șapte cai care 
merg la concurs și voi fura un grăjdar de la Barbara. Acum, 
odihnește-te în timp ce Maria îţi face bagajele și vei pleca 
împreună cu Derek. 

Doctorul Milan o mângâie pe umăr, își luă geanta și plecă. 
Guy îi prinse faţa în palme și o sărută pe frunte. Apoi ieși și el. 
Doar Derek rămase. O luă pe Phillipa în braţe și-și îngropă faţa 
în părul ei. 

— Să nu mai faci asta, spuse el. 

— Voi încerca. Dar te rog, nu te mai agita din cauza mea. Mă 
enervează. 

— Îmi place să mă agit din cauza ta, şi-mi place să fac asta. 
Gura lui o atinse uşor pe a ei. Și asta mă distrează, de 
asemenea, adăugă el lingându-i urechea şi coborând pe gât. 

— Derek! Trebuie să mă odihnesc, și tu faci asta imposibil. 

— Nu. Doar ca să visezi frumos. 

ÎI privi malitios. 

— Dacă ţi-aș fi făcut așa, ai fi spus că te atât. 

— Recunosc că sunt vinovat, spuse el. Păcat că trebuie să 
dormi. Te las. Plecăm după prânz, adăugă el ridicându-se din 
pat. 

— Unde mergem? 

— Nu ştiu. Unde putem merge pentru două zile? 

— Putem merge la Four Corners să privim camioanele cum 
trec. 

— Te rog, spuse el cu durere. 

— Bine, atunci ce zici de Taos? 

— Taos. E o colonie de artiști, nu-i așa? 

— Da. E frumoasă și cred că ti-ar plăcea. În plus, dacă ești 
la fel cu ceilalți din est, vei dori să vezi indieni și cea mai 
frumoasă rezervaţie e acolo. 

— Sună bine. Acum, dormi. Îi făcu cu ochiul din prag și 
plecă. 

Phillipa se gândi că vacanţa ei neașteptată devenea din ce 
în ce mai atrăgătoare. 


ÎMBRĂȚIȘAREA VÂNTULUI 93 


Phillipa se trezi când ajunseră în Taos. Căscând se întinse 
în scaunul Porscheului și clipi la șirul de camioane și 
autoturisme care se târau pe îngusta stradă principală. 

— Ce oraș mare, remarcă Derek. Imaginează-ţi, am observat 
deja două semafoare. 

— Astea sunt toate, dar nu râde de ele dacă vorbeşti cu 
vreun localnic. Sunt mândri de al doilea semafor. 

— Unde vom sta? 

— La Taos Inn, răspunse Phillipa. Te avertizez că e vechi și 
părăginit, dar are o atmosferă minunată. 

— Sunt sigur că e apreciat de gândaci. 

— Diavole! spuse Phillipa lovindu-l pe Derek peste braț. Am 
spus părăginit, nu murdar. 

— M-ai mai liniştit. Și cum îl găsim? 

— Mergi înainte. 

— Ne va lua vreo două minute. 

— Cinci, îl corectă Phillipa în timp ce o luau pe o stradă pietruită. 

În cele din urmă, în dreapta se văzu o veche clădire din 
chirpici pe a cărei firmă scria Taos Inn. Derek o luă pe o mică 
alee care ducea la parcare. 

Deși era iunie, Phillipa observă că turiștii nu invadaseră 
încă colonia mică de artişti și erau multe camere disponibile 
în vechiul hotel. În câteva minute, căpătaseră o cameră. 

Phillipa își lăsă geanta pe pat și admiră mobila spaniolă 
sculptată și pictată. Căminul era curat. Oftă și-și dori ca ea și 
Derek să fie aici iarna ca să se poată odihni îmbrăţișaţi și să 
privească flăcările. 

Auzindu-l pe Derek strigând din baie, se duse după el. Îl 
găsi privind uimit cada. 

— Are picioare! 

Cada avea nişte picioare cu gheare care păreau să se ţină 
tenace de gresie. Râzând, Phillipa se sprijini de Derek. Braţul 
lui o cuprinse și ea îi savură atingerea. 

— Acum că am Stabilit că avem cadă și că are picioare, cine 
o va folosi întâi? întrebă Phillipa. 

— Tu întâi. Trebuie să sun în est. O sărută pe creștet și se 
îndreptă spre ușă. Fiindcă veni vorba, ce facem diseară? 

Îşi dădu seama de posibila aluzie și faţa lui se înroși. 
Phillipa se bucură de jena lui, mai ales că de obicei el o făcea 
să roșească. 

— Vrei să spui în afară de ceea ce e evident? 

— Da, spuse el. 

— Credeam că vom merge cu mașina la pârtiile de schi și 
vom lua cina la Casa Cordova, răspunse ea. 

— Vom mânca iar mâncare cu portocale? întrebă Derek. 

— Nu. Phillipa râse. În ciuda numelui, nu e spaniolă. 
Bucătăria e continentală. 

— Mulţumesc lui Dumnezeu, murmură el înainte de a 
dispărea în dormitor. 

Phillipa lăsă ușa întredeschisă și-l putea auzi. Ştia că era o 
prostie, dar o făcea să se simtă în siguranţă. Fredonând, 
începu să umple cada în timp ce se dezbrăcă. 

Oftând de mulţumire, se scufundă în apa fierbinte și simţi 
cum toată îngrijorarea şi epuizarea din ultimele săptămâni i se 
scurgeau din trup. Stătu cu ochii închiși, ascultând vocea lui 
Derek, până când apa începu să se răcească. Deschise ochii și 
luă săpunul. 

În timp ce se săpunea, se gândea ce diferită era relaţia asta 
de cele pe care le avusese. Chiar și cu Konrad nu avusese așa 
o apropiere, acest sens de parteneriat egal cu altcineva. 
Diferenţa de vârstă dintre Konrad şi ea dăduse relaţiei lor o 
trăsătură profesor-elev. ÎI iubise așa de mult încât atunci când 
murise nu credea că va rezista. Acum, datorită bărbatului din 
camera alăturată, durerea se risipea. Nu-l va uita niciodată pe 
contele Konrad von Hochsburg, dar acum știa că va supravieţui. 

Lucrând împreună în fiecare zi, aveau nevoie de mai puţine 
cuvinte. Se înțelegeau atât de bine, comunicarea lor aproape 
că era telepatică. Aveau și neînțelegeri. Phillipa se burzuluia 
puțin când Derek își asuma responsabilități pe care ea le 
considera ale ei și orgoliul masculin al lui Derek îi întuneca 
judecata câteodată când îl corija la lecţiile de călărie. În mare, însă, 
lucrau ca o echipă, se gândi ea, în ciuda scopurilor lor opuse. 

— Hei, te-ai înecat? strigă Derek de cealaltă parte a ușii. 

— Îmi trag putere din apă. 

— Numai sirenele fac așa și tu nu ești una. 

— De ce nu? întrebă Phillipa râzând în timp ce ieșea din 
cadă și se înfășura cu un prosop. 

— Eşti deja o centaură și eu nu-mi pot imagina decât o 
singură creatură mititică o dată. 

— Eşti prea structurat, dragă omule de știință, spuse ea 
deschizând ușa și mângâindu-l pe obraz. 

— Atunci, vrăjeşte-mă să pot uita realităţile lumești. O luă în 
braţe și o sărută pe gât. Prin prosopul subțire, ea îi simțea 
trupul tare. Gura lui puse stăpânire pe a ei. Ea tremura de 
dorință. 

Derek se retrase, cu ochii strălucind de emoție. Degetele 
lui îi ațâţau sânii. Atingerea lui ușoară o excită mai mult decât 
cea mai intimă mângâiere și ochii i se închiseră pe jumătate. 

— N-am răbdare până la noapte, șopti el. 

Ea își simţi pulsul în gât și dorința o cuprindea. Oricum, nu 
voia ca el s-o întreacă în jocul lor. Dându-și capul pe spate, spuse: 

— Fi bine, dacă nu vrei cina... 

Derek făcu o faţă comică și ea își stăpâni chicotitul. 

— Hei, n-am spus asta, obiectă el. 

Phillipa oftă. 

— Văd că în ordinea preferințelor tale eu vin după desert. 

Derek o luă de talie și o ridică până când ochii lor fură la 
același nivel. 

— Ai merita o bătaie, dar mă abţin. Există feluri mai 
interesante de a-mi petrece timpul cu tine. 

Lăsând-o iar jos, Derek dispăru în baie și curând se auzi 
dușul. 

Phillipa își deschise valiza și luă rochia pe care Maria 
insistase s-o ia cu ea. O puse pe ea și se uită în oglinda de pe 
ușă. Rochia avea multă dantelă care se revărsa până la 
picioare. Era provocatoare, arătându-i pielea bronzată pe ici 
pe colo. Phillipa își puse un șirag de perle la gât care 
străluceau pe pielea ei aurie. 

Își strânse bratele la piept, încercând să oprească emoţiile 
confuze. Se simţea ca și cum ar fi stat pe marginea unei 
prăpăstii. Ceea ce făcea era periculos, emoţiile ei deveneau 
prea adânci. Începuse încercând să salveze ferma, dar acum 
era prinsă în joc. 

Calmându-se, alungă gândurile pline de panică, 
amintindu-și că venise în Taos să se relaxeze și să nu-şi mai 
facă griji. Îndreptându-și umerii, se hotărî ca în noaptea asta 
antrenoarea de cai să dispară și în locul ei să fie doar o femeie. 


Derek își răsuci ceașca și bău ultimul strop de cafea. Întâlni 
privirea Phillipei şi ea se bucură de aprecierea caldă din ochii 
lui. Stăteau de trei ore în vechea clădire de chirpici a Casei 
Cordova, discutând şi nici măcar o dată nu se referiseră la cai. 
Vorbiseră despre cărţi şi muzică, politică şi despre amintirile 
din copilărie. 

Se lăsase tăcerea. Chelnerii strângeau mesele. Erau ultimii 
oaspeţi care rămăseseră. 

— Trebuie să te întreb ceva, spuse Derek. 

Phillipa simţi că i se uscase gura și inima îi bătea cu putere. 
Îşi împreună degetele în poală și-și ordonă să fie calmă. 

— Da? spuse ea slab. 

Ezitând, el bătu cu degetele în masă. Privirea lui îi rătăci 
prin sală și în cele din urmă se fixă asupra ei. 

— Poţi să abandonezi? 

Rămase şocată. 

— Ce să abandonez? întrebă ea. 

— Caii. 

Nu anticipase întrebarea asta, dar ştia că era importantă. 
Phillipa se rugase s-o ceară de soţie. Dar acum se confrunta cu 
această întrebare neașteptată și ezita, fără grai. 

Ştia, cu o siguranță inexplicabilă, că probabilitatea ca 
Derek s-o ceară de nevastă depindea de răspunsul ei la această 
întrebare. Închise ochii și încercă să-și stăpânească emoţiile. 
Nu mai putea nega. Se prefăcuse că aveau o aventură plăcută, 
dar nu se mai putea minţi. ÎI voia. 

Era simplu. Trebuia doar să renunţe la cai. Dar putea să 
înceapă o relaţie pe viaţă cu o minciună? Ştia răspunsul. 
Tristă, văzu cum visul unei vieţi împreună cu Derek 
Remmington se risipea. ÎI privi pe Derke în ochi și spuse: 

— Nu. 

Surpriza și dezamăgirea se oglindiră pe fața lui, dar își reluă 
repede masca impasibilă. Ridicând din umeri, se sprijini în 
scaun și-și umplu pipa. 

Phillipa voia să-și strige durerea, dar nu se putea întoarce. 
Nu putea să renunţe la ce era important în viața ei doar ca să 
fie cu Derek. Dacă ar fi făcut asta, știa că va deveni rea și 
dragostea pe care o simțea acum pentru Derek s-ar fi 
transformat în ură. 

Îşi apăsă fruntea cu degetele. ÎL iubea pe Derek 
Remmington. ÎI iubea și nu-l putea avea. Avea un nod în gât și 
se întinse peste masă să-i ia mâna. 

Degetele lui puternice le cuprinseră pe ale ei și el 
murmură: 

— Ce-ar fi să ne întoarcem la hotel şi să facem ceea ce e 
evident? 

Tonul lui blând era ca un balsam pentru inima ei rănită. 
Dădu din cap că da, neindrăznind să vorbească. Merseră cu 
mașina în tăcere înapoi în Taos. Derek își ţinea mâna pe a ei, 

luând-o doar ca să schimbe vitezele. Când plecaseră să ia cina, 
Phillipa sperase că vor privi stelele când se vor întoarce, dar 
acum nu regreta drumul, gândindu-se la un singur lucru. Voia 
să fie în braţele lui Derek, să fie aproape de el, să fie iubită, cât 
timp le mai rămânea. 

Când ușa camerei de hotel se închise în spatele lor, ştia că 
nu vor pierde timpul. Se dezbrăcară repede și se aruncară 
unul în brațele celuilalt cu disperare. 

Gura lui Derek cobori aspru și poruncitor pe a ei. Ea ţipă 
de durere, dar îl trase mai aproape. Derek își vâri mâinile în 
părul ei, dându-i capul pe spate şi sărutând-o intens. Sânii ei 
se striviră pe pieptul lui și părul de pe pieptul lui îi excita 
sfârcurile. 

Se despărțiră să respire şi Derek o luă pe sus și o duse în 
pat. Acum îi cunoștea trupul și mâinile lui călătoreau pe pielea 
ei înfierbântată, atingându-i punctele sensibile și ridicând-o pe 
valurile pasiunii. 

Ea îl luă de umeri, simțindu-i mușchii. ÎL trase peste ea, 
cerșind ușurarea. El o aţâţa cu buzele, limba şi mâinile. 
Phillipa îl strigă pe nume și deodată fură un singur trup. Când 
în cele din urmă Derek se înmuie, murmurându-i numele, îl 
mângâie pe păr până se relaxă total. El se prăbuși lângă ea, 
ținând-o îmbrăţişată, şi curând adormi. 

Phillipa se ridică într-un cot și se aplecă protectoare 
deasupra lui, mângâindu-i părul. ÎL admiră: buzele blânde 
întredeschise în somn, gâtul ca un stâlp, genele care-i 
umbreau pomeții obrazului. Ochii ei se desfătară cu torsul lui 

auriu, cu picioarele musculoase, cu brațele puternice. Se 
întinse și încercă să-și alunge dragostea, să-l facă o amintire. 

Era evident că el nu-i putea înapoia pe deplin dragostea, 
doar în condiţiile lui şi asta nu includea caii. Și ea știa că nu 
putea renunța la ei. Phillipa se temea că dragostea ei nu va 
supraviețui vânzării fermei. Mai bine își gâtuia emoţiile în fașă. 

Contemplă tristă viitorul. În câteva săptămâni va da coarda 
lui Shamal unui străin care-l va duce departe și curând și 
ceilalţi cai vor fi vânduți. Apoi va pleca și Derek. 

Se va întoarce la viaţa lui ocupată, lăsând-o printre ruine. 
Phillipa se ridică și aruncându-și un halat pe ea, privi pe 
fereastră. Răsăritul argintiu se furișa pe platourile din est, dar 
asta n-o linişti. Ştia că va supravieţui, fusese mereu o 
luptătaore, dar acum era în prăpastie și era demoralizant să 
contemple lungul urcuș care o aștepta. 

Poate că ea și Derek vor putea rămâne prieteni, deși era 
puțin probabil. Și poate într-o zi va găsi un cal pe care-l va iubi 
ca pe Shamal. Trebuia să supravieţuiască următoarelor 
săptămâni cu demnitate. Se întreba de ce hotărâse soarta 
capricioasă ca ea să îndure o pierdere atât de mare și se rugă 
să nu mai aibă parte vreodată de așa ceva. Sigur, nu mai avea 
ce să se întâmple mai rău decât atât. 


Capitolul 9 


— Are o voce plăcută, Sharon, spuse Phillipa punându-și 
receptorul sub bărbie și chinuindu-se să-și termine lista cu 
bagaje. Abia aştept să-l văd, dar mi-e teamă că va trebui să 
aştepte până după Concursul Egiptean. Lucrurile au fost ca un 
stup întărâtat aici, și ştii că-l avem pe Derek... 

Receptorul îi fu smuls din mână și trântit în furcă. 

— Cum, îl avem pe Derek? strigă o voce în spatele ei. Hârtia 
și pixul îi zburară din mână în timp ce se întoarse mânioasă 
spre el. Când îl văzu, se dădu înapoi. Faţa lui era desfigurată 
de furie. Ochii lui nu mai păreau albaștri, ci negri de furie și 
mâinile îi erau strânse pumn. O clipă îi fu teamă că o va lovi. 

Încetul, cu încetul își recăpătă curajul. Derek era atât de 
aproape încât trebuia să-și dea capul pe spate ca să-l înfrunte. 

— De ce imi închizi telefonul când vorbesc cu o prietenă? 

Pronunţă fiecare cuvânt rar, muşcând consoanele cu 
mânie. 

— Şi ce voiai să-i spui prietenei tale? Că îl avem pe Derek 
jucat pe degetul mic? O luă de deget, trăgând de el. 

— Eşti beat sau nebun? întrebă ea aspru. Îşi trase mâna și 
trecând pe lângă el, ajunse în centrul livingului. 

— Nici una, nici alta. Doar dezgustat. Am auzit câteva 
conversații azi, spuse el mai liniștit, dar cu ochii încă 
scăpărând. 

— Da? 

— Da? o îngână el. O faci pe inocenta, dar nu-ți mai merge. 
Am fost în grajd după prânz, evident mai devreme decât eram 
aşteptat. Guy şi Ignacio erau în magazie bând bere și jucând 
şah. 

— Şi ce dacă? Au dreptul să se distreze. 

— Nu ce făceau, ci ce spuneau făcea totul mai interesant, 
Philly dragă. Vorbeau despre mine și râdeau. Mândria jignită îi 
tremura în voce. Guy a propus un toast pentru felul în care 
m-ai manipulat și m-ai jucat pe degete. Apoi au băut în cinstea 
fermei spunând că nu mai am nici o șansă s-o vând, căci m-ai 
vrăjit. Vocea lui devenise un murmur, dar căpătă putere în 
timp ce mânia îl cuprindea din nou. Te-ai folosit de mine și de 
trupul tău ca să capeti ce voiai! Doamne, Phillipa, dacă trebuie 
să fii târfă, nu poţi măcar respecta regulile profesiei? Cea mai 
ieftină târfă din Hartford ar fi fost mai cinstită cu mine. Cel 
putin cu ea aș fi ştiut prețul de la început. 

Îi era rău de la din stomac de mânie și începu să tremure. 

— Cum îndrăznești să mă acuzi de așa ceva? Nu te-am minţit 
niciodată! 

— Pe dracu’! De ce n-ai spus deschis că voiai să faci 
dragoste, dar preţul era slujba ta și ferma? 

Nu mai suporta durerea și voia să-l rănească la rândul ei. 

— Eşti dezgustător! Şi ştii care e problema ta? Nu ești 
supărat că am fost nesinceră cu tine. Dar ţi-am rănit orgoliul. 
Nu poţi să crezi că o femeie poate face dragoste cu tine și să 
nu poată să se îndrăgostească de tine, continuă Phillipa. 
Trebuia să rămân la prima impresie despre tine, căci era 
corectă. Eşti un bărbat răsfățat, arogant și misogin care nu 
poate suporta ca altcineva să fie mai bun într-un domeniu ca 
el, mai ales o femeie. La început voiai să vinzi ferma pentru că 
nu ştiai nimic despre cai şi-ţi era jenă să întrebi. În cele din 
urmă ţi-am deschis mintea puţin, dar acum ești mânios 
deoarece chiar dacă ai învăţat câte ceva despre cai, a trebuit să 
fii convins de alţii s-o faci. Dumnezeu știe de când te roade 
asta și ai căutat un pretext, o scuză ca să continui cu planurile 
tale stupide. Felicitări, mintea ta fertilă a găsit scuza și nu mă 
voi cobori încercând să te conving. 

Se răsuci pe călcâie și ajunse faţă în faţă cu unul dintre 
sfinții care erau plasați ici și colo în camera mare. Faţa răsucită 
de suferință a sfântului o privea cu compasiune. Își puse 
mâinile pe zid. Nu putea să-l înfrunte pe Derek, să-i privească 
fața pe care o iubise. 

— Plec în Connecticut, astăzi. 

— Bine, spuse ea amar. 

— Dar ne întâlnim în Kentucky. 

— Nu-mi face favoruri, spuse ea sarcastic, privindu-l în cele 
din urmă. Sunt sigură că ne putem descurca fără tine. 

El zâmbi cu cruzime. 

— Dacă ţi-am dat impresia că te voi ajuta, permite-mi să te 
dezamăgesc. Vin doar ca să-mi urmăresc interesele. Se 
întoarse şi se îndreptă spre ușă, oprindu-se și privind-o 
dezgustat. Te avertizez, și ar fi bine s-o spui și suporterilor tăi. 
Voi supraveghea. Dacă faci ceva în detrimentul valorii fermei, 
vă dau afară pe toţi. Ai înțeles? 

— Am înţeles, spuse ea cu buze țepene. Porni iar spre ușă 
când ea i se adresă blând: Derek, felul cum te porti cu cei care 
s-au împrietenit cu tine e impunător. Dacă așa îți tratezi 
prietenii, nu mi-ar plăcea să văd cum îți tratezi dușmanii. 

El se întoarse încet. Ochii lui se îngustaseră și străluceau, 
iar sprâncenele îi erau impreunate. 

— Vei afla, spuse el pe un ton scăzut, și Phillipa simţi fiori 
de gheaţă de teamă pe şira spinării. 

Chiar cruzimea și nedreptatea remarcilor lui dinainte nu 
micșorau teroarea propoziției simple pe care tocmai o 
spusese. Phillipa îl privea în ochi. Nu din curaj, ci deoarece 
era hipnotizată ca un șoarece de către un șarpe. Dezgustul și 
ura înlocuiau dragostea pe care o citise cândva în ochii lui și 
Phillipa se simţea străpunsă de acea ură. Apoi, când nu mai 
putea suporta, el o lăsă. Uşa se închise după el cu un zgomot sec. 

Picioarele Phillipei se înmuairă, așa că se clătină până la 
canapea și se prăvăli între perne. O usturau pleoapele și 
simțea un nod în gât. Luând o pernă în brațe, își stăpâni 
lacrimile. Cu slăbiciunea nu rezolva nimic. Trebuia să fie 
puternică, să găsească o cale să-i salveze pe toţi din criza pe 
care o crease. 

Aruncă perna şi începu să străbată agitată camera. Va 
împrumuta bani și va cumpăra caii de la Derek. Nu, nu 
mergea. Ura lui era atât de mare încât nu va fi de acord să-i 
vândă caii, chiar dacă avea banii. 

Se duse la bufet şi-şi turnă ceva de băut. Era mulţumită că 
mâinile nu-i tremurau. Lichidul de culoarea ambrei îi ardea 
trupul, dar era mai bine decât frigul de moarte care o 
cuprinsese la plecarea lui Derek. Inspirând adânc, își reluă 
plimbarea prin cameră. 

Gândurile ei nebunești se opriră. Visa cu ochii deschiși, 
știa. Nici o bancă din lume nu i-ar fi împrumutat două 
milioane de dolari necesari pentru cumpărarea cailor. 

Se opri în faţa căminului gol și-l privi. Amintirile o copleșiră 
şi căzu în genunchi pe covorul indian. Își aminti prima 
noapte, când stătea lângă foc, cu răsuflarea caldă a lui Derek 
mângâindu-i faţa și cum dorise sărutul lui. Gustase săruturile 
lui și o transportaseră pe tărâmuri de care nu știuse. Totul 
începuse aici, într-o seară rece de mai, când începuse să se 
îndrăgostească de Derek Remmington. 

Dacă ar fi fost mai onestă de la început. Se mândrise mereu 
cu integritatea ei, dar se minţise nu doar pe sine însăși, ci și 
pe Derek. Continuase să-și nege dragostea și să creadă că 
poate manipula un bărbat versat. Dacă i-ar fi spus acum câteva 
săptămâni, poate ar fi găsit o cale de mijloc. 

Acum, orgoliul ei și jocurile de culise îi distruseseră pe toți. 
Ferma va fi vândută şi ei toți vor fi împrăștiați prin ţară. Nu se 
mai putu abtine și plânse pentru bătrânul mexican și soția lui 

care nu cunoscuseră altă casă decât El Marees de peste treizeci 
de ani, pentru Guy, care era prea bătrân ca să mai găsească un 
post nou și pentru ea însăși. 

De două ori în cinci luni, pierduse bărbaţii pe care-i iubise. 
Unul îi fusese smuls de moarte, asupra căreia n-avea nici un 
control, dar pe celălalt îl gonise cu prostia ei. 

Paharul îi alunecă dintre degetele moi și coniacul se 
prelinse printre cioburi și pe podeaua de cărămidă. Phillipa se 
șterse la ochi cu mâneca. Nu era timp de jelit. Trebuia să 
meargă mai departe și să înveţe din greșeli. Își jură să nu mai 
încerce niciodată să manipuleze pe cineva, sau propriile 
emoții, oricare ar fi fost miza. 

Se simţea rănită, dar trebuia să se adune, să meargă în 
grajd şi să pregătească pentru concurs caii. Se hotărî să nu le 
spună nimic lui Guy sau lui Ignacio despre ceea ce se 
întâmplase. l-ar face doar să se simtă vinovaţi, când de fapt ea 
purta majoritatea vinei. 

Philippa se ridică în picioare. Își pierduse casa, dragostea, 
speranţa, dar încă avea orgoliul ei și o treabă de făcut. Poate 
că era golită de sentimente, dar va supravieţui. 

Făra Derek Remmington. 


Capitolul 10 


Phillipa se trezi în scrâșnet de roţi în timp ce Ignacio parca 
marele camion în Kentucky Horse Park. În spatele ei, Phillipa 
auzea cei şapte cai tropăind în timp ce trailerul cu capacitate 
de opt cai se oprea. 

Iarba strălucea ca un smarald și gardurile erau albe. În fata 
lor se înălțau grajdurile și la stânga Phillipa văzu ghereta 
prezentatorului. 

Phillipa își roti umerii, încercând să alunge înţepeneala. 
Erau pe drum de patruzeci şi două de ore și trupul ei 
suferea. 

— Vrei cafea? întrebă Guy, dându-i termosul. 

— Nu, mulțumesc. E stătută. Voi aştepta o ceașcă proaspătă. 

— Eu vreau micul dejun, spuse Ignacio. 

— De ce ești mereu așa vesel? întrebă Guy mirat. 

— Pentru că dacă privesc viaţa cu o faţă tristă, se va răzbuna 
și va fi mai rău. În ce grajd avem locuri? întrebă Ignacio. 

— Ei, boxele de la 223 la 228. Shamal va sta în grajdul 
armăsarilor. 

— Nu-mi place să n-avem un cal sub ochii noștri, mormăi 
Guy. 

— Senor, nu vă place nimic în dimineaţa asta, râse Ignacio. 

— Cred că are dreptate. Ce s-ar putea întâmpla? Grajdurile 
sunt supravegheate, îl asigură Phillipa. 

— Poate izbucni un incendiu. 

— Ignacio va fi în magazie și eu voi dormi în trailer, la 
șaizeci de metri de grajdul armăsarilor. Nu-ţi face griji. 

— M-aș simţi mai bine dacă n-aş sta la hotel. 

— Guy, nu te las să te epuizezi dormind pe jos într-un sac 
de dormit. Am nevoie de tine. 

— Bine, murmură Guy și tăcură toți. 

Phillipa știa ce-o obseda, dar se întreba ce-i deranja pe 
tovarășii ei. Oare Derek Remmington îi obseda și pe ei? 

Concursul începea abia mâine și se întreba când va apărea 
Derek. Se simțea ruptă în două. O parte din ea spera ca 
promisiunea lui de a fi la concurs era o vorbă în vânt, în timp 
ce cealaltă parte se ruga să vină ca să-l mai vadă o dată, deși 
nu știa la ce i-ar folosi. Se îndoia că se mai puteau ierta după 
cele ce-și spuseseră. 

Opriră în fața boxelor. Ignacio și Phillipa săriră jos, urmaţi 
de Guy. 

— ÎI duc pe Shamal la grajdul armăsarilor. 

— Sigur, du-te, spuse Guy. 

— Nu prea mi-e foame, așa că duceţi-vă să mâncaţi și ne 
întâlnim mai târziu. 

Ignacio dădu din cap şi deschise ușile din spate ale 
trailerului. Fu primit cu nechezături, caii simțind că vor fi 
eliberaţi. 

Guy o prinse pe Phillipa după umeri. 

— Promiţi să mănânci ceva mai târziu? Ai nevoie de toată 
forta pentru a face faţă. 

Phillipa îl privi. Expresia lui nu-i spunea nimic, dar avea 
senzaţia că el știa despre Derek. Dacă bănuia, era 
recunoscătoare că nu-i pusese întrebări. Dumnezeu ştia cum 
se chinuise nopţile fără ca Derek s-o ţină în braţe. 

— Promit că voi mânca. 

Se dădu la o parte în timp ce Shamal ieșea în fugă. 
Phillipa îl prinse de căpăstru și Guy luă o coardă. Prinzând 
coarda de inelul căpăstrului, Phillipa o luă spre grajdul 
armăsarilor. Shamal mergea lângă ea, adulmecând 
mirosurile noi. Brusc, se opri și necheză. lepele din boxe 
nechezară emoţionate și din grajdul armăsarilor veniră 
câteva răspunsuri. 

— Prostuţule, murmură Phillipa. Eşti mândru ce gălăgie ai 
făcut? 

Shamal o adulmecă. Phillipa îi îmbrăţişă cu disperare gâtul 
şi-şi simți inima strângându-i-se, gândindu-se ce mult îl iubea 
şi că avea să-l piardă curând. 

Observă că era privită cu curiozitate. Inspirând adânc, 
își alungă durerea și teama și conduse armăsarul roib în 
grajd. 

După ce-l instală pe Shamal și-l văzu cu apă proaspătă și 
fân, Phillipei tot nu-i era foame. Ştia că Guy și Ignacio probabil 
nu se întorseseră încă, așa că se hotărî să vadă expoziţia de 
artă egipteană. 

Sala de expoziţie răsuna de sunetul bormașinilor și 
ciocanelor, căci expozanţii se grăbeau să pregătească 
exponatele pentru deschiderea oficială. Era un haos total, dar 
erau și obiecte deja expuse. 

Picturi reprezentând viața în Egipt fuseseră împrumutate 
de la muzeul Metropolitan și erau expuse. Pe lângă operele 
mai vechi erau și numeroase picturi și sculpturi 
contemporane. Multe redau cai și se întreceau în 
reprezentarea frumuseţii și versatilităţii calului arab. 

Phillipa se opri în faţa unei statui de bronz a unui vânător 
beduin călare. Un şoim, cu ciocul întredeschis, stătea pe mâna 
lui înmănușată. Calul era ridicat pe picioarele din spate. 
Detaliile, de la pușcă la genele calului, erau reproduse cu 
meticulozitate. 

Phillipa și-ar fi dorit să fie și Konrad aici să admire 
sculptura și știa că el ar fi dorit s-o cumpere. Curioasă, se uită 
la pret. 

— N-ai atâţia bani, se auzi o voce sardonică din spatele ei. 
Phillipa tresări și se întoarse să privească în ochii albaștri ai 
şefului ei. 

Acum că era în faţa ei după o lungă absenţă, Phillipa era 
cuprinsă de emoţii contradictorii. Voia să-l îmbrăţișeze și să-i 

în alunge tensiunea și oboseala. Dar ceva în privirea lui o 
sperie și o făcu să se abţină. Era un străin cu fața lui Derek și 
nu îndrăznea să-l atingă. Avea riduri în colţurile gurii, ca și 
cum se hotărâse să nu mai zâmbească niciodată și privirea lui 
era rece. 

Fusese evaluată, găsită plină de dorință și categorisită ca 
vrednică de dispreţ. Privirea aceea urâtă îi alungă dorinţa de 
împăcare. 

Îşi înclină capul, spunând politicos: 

— Domnule Remmington. 

— Vreau să vorbesc cu tine, Phillipa. 

— Sunt sigură că vom avea ocazia în următoarele șase zile. 
Acum trebuie să mă întorc în grajd. 

Găsise o cale de scăpare. Un spaţiu strâmt între două statui 
îi permitea să treacă, dar Derek trebuia să ocolească dacă voia 
s-o ajungă. Tâșni printre sculpturi. 

— Așteaptă o clipă, îl auzi strigând după ea, dar se grăbi mai 
departe. Nu-l auzi urmărind-o și curând ajunse afară și oftă de 
ușurare. 

Uşurarea ei dură puţin. Derek apăru după colţul clădirii 
și-i tăie calea. Respira greu și Phillipa își dădu seama că ieșise 
prin altă parte și alergase s-o prindă. 

— Am spus că avem ceva de vorbit! Vino încoace! 

O luă de braţ şi o duse pe o cărare printre un pâlc de 
copaci. Mânioasă că era înșfăcată, Phillipa respira greu. ÎI ciupi 
de mână până ce el îi dădu drumul, urlând. 

— O mică şmecherie pe care am învăţat-o de la Konrad, 
spuse ea rece în timp ce el își masa mâna. 

— Se pare că ai învățat multe șmecherii de la Konrad. 

— Nu cred că merită să-ţi răspund. Nu m-ai ascultat acum 
câteva zile în New Mexico și nu mă vei asculta acum. 
Spune-mi ce vrei și lasă-mă în pace. 

Derek scoase din buzunarul de la piept o hârtie împăturită. 
Phillipa ezită. O cuprinse groaza în timp ce se întreba dacă e 
concediată înaintea concursului. Pe faţa lui nu se citea nimic 
şi n-avu încotro decât să accepte hârtia. 

O deschise și se uită peste ea. Era un anunţ al vinderii 
fermei El Marees. Spunea celor interesaţi să-l contacteze pe 
Derek Remington la motelul Bluegrass. Era și un număr de 
telefon. Phillipa împături hârtia și o puse în buzunarul 
blugilor. 

— Pun câte una din astea în fiecare program distribuit la 
concurs. Am încredere că vom vinde majoritatea cailor până la 
sfârșitul săptămânii. Cu atâţia cumpărători potenţiali în 
tribune, vreau să mă asigur că nu se întâmplă ceva care să scadă 
valoarea proprietăţii mele. Poate că nu pot să călăresc atât de 
bine ca tine, dar m-ai învăţat destul ca să ştiu dacă un cal e 
călărit la potenţialul lui maxim. Dacă văd că mă sabotezi, te voi 
concedia și aduc pe altcineva să termine concursul. Ai înţeles? 

— E egoismul tău sau ceva congenital îți dă opinia asta 
proastă despre oameni? întrebă Phillipa. Mi-ai mai spus asta și 
nu sunt copil să-mi repeti! 

Se întoarse și prinse o ramură mai joasă. Contactul cu 
scoarța copacului o calma și o ajuta să-și pună gândurile în 
ordine. Derek o insultase. Acum voia să spună și ea ce avea de 
spus, dar voia să fie coerentă. Inspiră adânc și se întoarse cu 
fata la el. 

— Ai spus multe lucruri care m-au rănit profund, dar acum 
mă vei asculta. Ti-am suportat atitudinea condescendentă 
fiindcă am crezut că există o persoană de calitate sub aroganța 
ta. Până aici! Făcu un gest rapid de-a curmezișul gâtului. Voi 
mai lucra pentru tine încă cinci zile, și nu-ți voi mai asculta 
părerile. 

— Nu vreau să am caii ăștia... 

— Nu! strigă Phillipa cu pumnii strânși. E spectacolul meu, 
așa că taci și ascultă! Derek era şocat de vehementa ei și tăcu. 
Indiferent ce simt pentru tine, n-aș face niciodată ceva să 
primejduiesc caii fizic sau ca reputaţie. Sunt o învingătoare, 
Derek, să nu uiţi asta! 

— Ascultă, se repezi Derek, să fiu blestemat... 

— E posibil, îl întrerupse Phillipa, aruncându-și părul peste 
umăr. 

— Să fiu blestemat dacă te las să-mi fortezi mâna. O prinse 
de braţ. Crezi că ești o învingătoare, nu-i așa? Ei bine, bătălia 
asta o vei pierde! 

Phillipa îi privi faţa ameninţătaore și văzu cum mânia din 
ochii lui era înlocuită de pasiune. Se zbătu să se elibereze, dar 
el o îmbrăţișă. 

Trupul lui care o apăsa părea făcut din flăcări. Încercă să 
protesteze, dar înainte să potă vorbi gura lui o cuprinse pe a 
ei. Închise gura și încercă să i se împotrivească. Gura lui 
deveni mai insistentă. Phillipa își simţea dinţii strivindu-i 
buzele și gemu, protestând. 

Brusc, limba lui îi pătrunse în gură. Foc lichid îi curgea 
prin vede în timp ce pasiunea lui o consuma. Tipând încet, nu 
se mai împotrivi. O parte a minţii ei se revoltă la această 
capitulare, dar dragostea ei era prea mare a să fie negată. 

Brusc, el îi dădu drumul gurii şi o luă în braţe. Braţele ei 
se încolăciră instinctiv după gâtul lui și-și puse capul pe 
umărul lui. 

Derek merse printre copaci spre grajduri. Ușa deschisă a 
unei boxe îi invita înăuntru și după ce se asigură că nu-i vedea 
nimeni, intrară acolo. 

Podeaua boxei era acoperită cu paie parfumate. Derek o 
lăsă jos și se întoarse să închidă ușile boxei. Se făcu mai 
întuneric. 

Phillipa îl privi pe Derek cum se apropia. Trupul lui 
puternic, atletic, părea al unui animal de pradă care o 
încolțea. Era speriată. Ezita între dorinţa de a-l avea și teama 
de consecinţe. La urma urmei, bărbatul acesta spusese că era 
dușmanul ei, și acum era în puterea lui. 

Acest gând o mobiliză. Phillipa se rostogoli și se ridică în 
picioare, dar el o prinse de gleznă și o trase înapoi. Derek râse de 
ea în întuneric. Furioasă, îl bătea cu pumnii pe spate, stând sub el. 

— La dracu'! suspină ea. Dă-mi drumul! Ce a fost între noi 
s-a terminat. Ai distrus totul. 

— Permite-mi să nu fiu de acord, draga mea, îi murmură el 
în ureche. Poţi să spui ce vrei, dar trupul tău te contrazice. 
Rânjind ca un lup, o mângâie pe tot trupul. 

Ea suspină și el o privi triumfător începând să-i descheie 
cămașa. Ea stătea de lemn sub mâinile lui, dar când îi desfăcu 
sutienul și o mângâie pe sâni, pasiunea începu să-i pulseze 
dureros prin trup. 

Îi venea să plângă de frustrare, dar trupul o trăda. În 
curând fură amândoi dezbrăcaţi. În timp ce el o apăsa cu 
trupul lui, toate gândurile, grijile și ezitările se risipiră sub 
imperiul pasiunii. 

Când o pătrunse, îl dori și mai mult. Phillipei îi era teamă 
că focul pasiunii îi va consuma și fânul foșnea în timp ce ea 
tipa de satisfacţie. Apoi se termină. Gemând, Derek se prăbuși 
lângă ea și răsufla greu pe paie. 

Phillipa își dădu părul din ochi și se ridică în capul oaselor, 
îmbrățișându-și genunchii goi. Focul se epuizase, lăsând în loc 
o senzaţie rece și bolnavă în stomacul ei. Se ridică și începu să 
se îmbrace. Derek o privea. Aștepta ceva, dar ea nu spuse 
Nimic. 

În cele din urmă fu îmbrăcată. Porni spre ușă, dar el o 
strigă. 

— Philly? 

— Ce e? Vocea îi era răgușită. 

— Vom mai... 

— Face-o din nou? îl întrerupse ea furioasă. Nu, mulțumesc, 
domnule Remmington! Ultima dată când am vorbit ai spus că 
te manipulez, dar ascultă-mă, nu știi ce înseamnă să fii folosit. 
Târfele tale din Hartford ar fi fost tratate cu mai mult respect. 
Măcar le-ai fi plătit! încheie ea amar. 

Deschise ușile larg și ieși din boxă. Derek se repezi să se 
îmbrace. 

Ar fi trebuit să se amuze de felul cum îl lăsase pe Derek, dar 
îşi pierduse simțul umorului. Viaţa ei era făcută scrum, și 
parcă se mișca în ceaţă. Bărbatul pe care-l iubise profitase de 
ea. Dar şi mai rău era că încă îl mai iubea. 

Derek Remmington devenise o boală care-i infecta sângele 
şi-i era teamă că nu-l va uita niciodată. 

Voia să urle că i se luase fericirea. În schimb, se întoarse la 
trailerul lui El Marees. Deși murea în sinea ei, nimeni nu 
trebuia să ştie. Mai ales Derek Remmington. Nu voia să-i dea 
satisfacția de a ști cât de profund o rănise. 


Capitolul 11 


Phillipa mergea cu Shamal la pas, făcând cercuri largi în 
arenă, încercând să-l menţină calm. Era a doua zi a 
concursului și a treia probă a Phillipei din dimineața 
aceea. 

Prima zi a probelor cu căpăstru mersese bine, atât Shamal 
cât și Kamar câștigând. Faras și Dahabi erau şi ei în competiţie. 
Phillipa avea ceva emoțiii în timpul unui concurs, dar acum 
crescuseră datorită prezenţei lui Derek Remmington. 

Intrase alergând în arenă, cu Faras mergând la trap lângă 
ea. Derek o privise aspru din primul rând. Tot timpul probei 
o privise cu binoclul, căutând semne că l-ar fi sabotat. Privirea 
lui o umpluse de teamă, care i se transmisese lui Faras. 
Dându-și seama că avea influență asupra calului, Phillipa 
făcuse un efort să-l ignore pe Derek și să se concentreze 
asupra a ceea ce avusese de făcut. 

Reușise ieri, dar azi trebuia s-o ia de la capăt. 

Privi împotriva soarelui, sperând că Derek plecase, dar 
n-avea norocul ăsta. El stătea sever și implacabil ca moartea. 
Oftă şi-şi şterse cu mâna înmănușată o picătură de sudoare 
care-i ieşea de sub pălăria gri-deschis. Pătura de lână de sub şa 
i se lipea de picioare, iar haina și vesta o înţepau între 
omoplaţi. Se întrebă din nou de ce nu țineau concursul iarna, 
căci hainele obligatorii nu erau practice vara. 

Gene White trecu pe lângă ea călare pe calul care câștigase 
premiul Champion Forms, Inquisitor. Un cal mare gri ca 
fierul, era singurul armăsar care putea concura cu Shamal. 
Phillipa îl studie cu grijă, evaluându-i șansele. Se mișca bine, 
dar avea sentimentul că cel care-l călărea îi va aduce eșecul. 
White era grosolan și neîndemânatic. 

— Proba numărul patruzeci și doi, English Pleasure 
pursânge, concursul armăsarilor, anunţă prezentatorul și şeful 
padocului le făcu semn concurenţilor în timp ce deschidea 
poarta. 

Phillipa luă frâiele și-l îndemnă pe Shamal la trap. Voia să 
ajungă prima în ring; ar fi avut avantajul să fie primul lucru pe 
care-l vedea juriul. Brusc, din spate auzi plesnetul unui bici și 
Inquisitor ţâșni spre ea. Atingându-l cu piciorul drept pe 
Shamal, îi întoarse spatele în nasul celuilalt cal. 

— Pleacă din spatele meu, îi strigă ea peste umăr în timp ce 
se năpusteau pe poartă. 

White o privi urât, dar n-o mai urmări. 

Când trecură pe lângă spectatori, Phillipa văzu cu coada 
ochiului că Derek o saluta în derâdere. Nu-i răspunse și era 

furioasă că voia să-i strice concentrarea. Doar Shamal conta și 
cu douăzeci și șapte de armăsari în ring în afară de ei, trebuia 
să fie atentă. 

Prima jumătate a probei merse bine. Merseră la pas, la trap 
și în galop, apoi li se spuse să procedeze invers. Phillipa îl 
duse pe Shamal pe banda rulantă fără alți călăreţi în preajmă, 
ca juriul să-l vadă bine. Apoi, Gene White îl puse pe Inquisitor 
chiar lângă Shamal. 

Shamal mergea la trap. Disperată, se uită după o cale de 
scăpare. Privind la dreapta, observă că picioarele lui White 
apăsau cu disperare părţile laterale ale calului lui. Era evident 
că armăsarul sur dădea tot ce putea ca să nu rămână în urmă. 
Phillipa zâmbi satisfăcută și începu să-l strângă pe Shamal 
ritmic. Trapul lui se iuti și-l lăsă pe celălalt cal în urmă. 

Proba se termină curând și cei douăzeci și opt de cai veniră 
în centru să se alinieze. Philippa se feri de Gene White; nu-i 
plăcea cum manevra biciul și nu voia să-l lovească pe Shamal 
ca să facă vreo greșeală. ÎL opri pe Shamal și privi în tribune. 
Stătea drept în faţa lui Derek și se forță să privească în altă 
parte. Nu putu. Derek o atrăgea ca un magnet și curând îl privi 
în ochi. Faţa lui era lipsită de expresie și se întrebă la ce se 
gândea. Văzuse fără îndoială cum se luptase să scape de White 
și ştiuse că nu-l sabotase. 

Juriul calculă rezultatele și apoi se auzi: 

— Câștigătorul probei patruzeci și doi este numărul 223, 
Shamal ibn Sahir. Proprietatea fermei de cai arabi El Marees, 
călărit de Phillipa O'Keefe. 

Phillipa zâmbi larg. ÎL privi pe Derek și, spre surpriza ei, 
văzu bucuria și triumful pe fața lui. Era atât de şocată încât 
aşteptă câteva secunde până să meargă să primească panglica 
și trofeul. În timp ce erau fotografiați, se gândi ce va însemna 
asta pentru viitorul fermei. Poate că ea și Guy nu procedaseră 
bine făcându-l pe Derek să-i placă animalele. Poate că mândria 
și faptul că era proprietarul lor vor reuși ceea ce ei nu 
reușiseră. Poate că lui Derek îi va plăcea prestigiul de a fi 
proprietarul fermei câștigătoare. Era o speranţă slabă, dar 
Phillipa se agăţă de ea ca o înecată. 

Inquisitor primi panglica pentru locul doi și astfel participa 
la proba de duminică. Phillipa se strâmbă în timp ce mergea 
la trap, ieșind din arenă spre grajduri. N-avea nevoie de 
trucurile murdare ale lui White. 

— Ce s-a întâmplat? întrebă Guy luând căpăstrul. 

— Gene White e un trișor blestemat, răspunse scurt 
Phillipa, descălecând și în timp ce Guy şi Ignacio deșeuară și 
spălară armăsarul roib, le povesti ce se întâmplase. 

— Te-ai descurcat bine, spuse Guy în timp ce Ignacio îl 
ducea pe Shamal la uscător. Dar va trebui să te păzești 
duminică. Umblă zvonul că Sheldon Williams, proprietarul 
fermei Champion, e hotărât ca Inquisitor să câștige. Sigur va 
încerca ceva. 

— Cum poate face un antrenor așa ceva? întrebă Phillipa, 
sprijinindu-se de perete. 

— Sheldon îi plătește salariul și știe că va fi dat afară dacă 
nu face ce-i cere șeful lui, răspunse Guy. 

— Nu e o poveste nouă, murmură Phillipa. 
— Poftim? 
— Nimic. 


Dantela rochiei Phillipei foșni în timp ce intra în grajdul 
armăsarilor. Mici sforăituri o întâmpinară, dar ea îi ignoră pe 
toţi şi se duse la Shamal. 

— Bună, scumpule, șopti ea. Ti-am adus un morcov, fiindcă 
ai câștigat. Shamal îl înșfăcă. 

— S-a comportat bine, se auzi o voce din spate. Dar trebuie 
să spun, e şi datorită tie. 

Phillipa se întoarse și-l văzu pe Sheldon Williams venind 
spre ea. Era un bărbat de înălţime medie, cu burtă. Faţa lui 
albă părea și mai rotundă fiindcă își dădea pe spate și-și ungea 
cu ulei părul negru rar. Phillipa îl privi suspicioasă. 

— Ce cal drăguţ, spuse el, apropiindu-și mâna de nasul lui. 
Armăsarul își smuci capul și se retrase în fundul boxei. 

— Cel mai bun, spuse Phillipa. 

— Nu știu dacă e chiar așa, începu Sheldon. 

— Eu știu, îl întrerupse Phillipa. 

— Hei, nu fi ţâfnoasă. Nu vreau să începem cu stângul, mai 
ales că vreau să discutăm afaceri. 

— Ce fel de afaceri? 

— Înţeleg că-ti cauţi o nouă slujbă. 

— Da, spuse Phillipa. Dăduse un anunţ în Arabian Horse World. 

— Îti ofer o slujbă. 

— Ai deja un antrenor și nu lucrez ca ajutor. 

— Cine a spus că vei fi ajutor? Vei lua locul lui Gene. Buzele 
lui cărnoase rânjiră și Phillipa fu dezgustată. 

— Mulţumesc, domnule Williams, dar nu mă interesează. 
Vru să plece, dar el o prinse de braț. 

— Ai vreo ofertă în alt loc? Îţi dau dublu. 

— Nu, n-am altă ofertă, spuse Phillipa, smucindu-și braţul. 
Doar că nu vreau să lucrez pentru tine. Se îndreptă spre ușă. 

— De ce nu? 

Phillipa oftă și se întoarse spre el. 

— Cred că-ţi pasă mai mult să câștigi decât de caii tăi și n-aş 
putea lucra într-un asemenea mediu. 

Williams o luă de mână. 

— Ei, haide. Dă-mi o şansă. Sunt un tip de treabă, educă-mă. 
Mâna lui umedă o ţinea de braţul gol. 

Phillipa se retrase, dezgustată. 

— Am, spus nu! Acum, dă-mi drumul. 

— Deci vrei să fii convinsă, nu-i așa? Am observat asta la 
femeile călărețe, continuă el. Îţi plac bărbaţii duri. Ca să te 
imblânzească. Râse grosolan și o îmbrățişă pe Phillipa. 

Braţele îi erau prinse pe lângă corp și se zbătea să scape de 
sărutările lui umede. ÎL călcă pe picior, dar din nefericire era 
încălțată doar cu sandale. Williams gemu de durere, dar nu-i 
dădu drumul. Phillipa încercă să-i aplice o lovitură de 
genunchi, dar rochia o ţinea. 

Brusc, Williams fu tras și aruncat pe jos. Phillipa îl privi 
uimită şi încântată pe Derek. 

— Ce naiba faci? strigă Williams încercând să se ridice. Știi 
cine sunt? 

— Sigur, și nu voi uita, spuse Derek amenințător. 

— Sunt unul dintre... Williams se opri văzând cât de înalt era 
adeversarul lui. Uh... am greșit, spuse el îndreptându-se spre ușă. 

— Da, aşa aş spune. Acum cară-te și nu-mi mai hărțui 
angajaţii! 

Williams se dădu înapoi câţiva pași, apoi se întoarse și fugi. 
Phillipa se sprijini de ușa boxei lui Shamal, râzând în hohote. 

— Derek, ai fost minunat. Cum de-ai venit aici? M-ai salvat. 

Ochii lui mocneau încă de furie. O clipă, Phillipa crezu că 
e gelos, dar cuvintele lui spuneau altceva. 

— Am văzut că ai plecat și voiam să văd ce-ai de gând să faci. 

— N-aveam de gând să fac nimic! ţipă ea. Am venit doar să-i 
dau lui Shamal un morcov, și viermele ăla a intrat peste mine. 

— Ce voia? 

— Mi-a oferit o slujbă, și... 

— A, vrea să guste marfa, interveni Derek sarcastic. Poate că 
trebuia să-l las să-şi termine interviul. 

— Cum îndrăznești? spuse Phillipa. 

— Uite ce e, Phillipa, dacă persiști să-ți foloseşti trupul ca să 
obţii ce vrei, trebuie să te aștepți la probleme, spuse el rece. Cum 
te vei descurca atunci când nu voi fi prin preajmă să te salvez? 

— Uite așa. 

Phillipa îi dădu un pumn în bărbie. O dureau degetele, dar 
Derek se clătină. 

Își cuprinse bărbia care începuse să se învineţească. Era încurcat. 

— Cred că ne vedem mâine, spuse Phillipa, masându-și 
pumnul. Doar dacă nu vrei să te arăţi vânăt și să dai explicaţii. 
Se îndreptă spre ușă. 

— Diavoliţă, mormăi Derek. Nu voi uita asta. 

— Sper, îi răspunse Phillipa şi ţâșni spre trailer. 


Capitolul 12 


Tenișii Phillipei scârțâiau la fiecare pas în timp ce o 
conducea pe Kamar de la dușul cailor înapoi la boxa ei. Iapa 
albă mergea leneșă în spatele Phillipei, cu capul în jos. 

— Nu mai fi așa amărâtă, o certă Phillipa, privind peste 
umăr iapa somnolentă. Nu ţi-am spus să nu te tăvălești în fân 
noaptea trecută? Și ce-ai făcut? Te-ai tăvălit și în dimineaţa asta 
aveam un cal verde în loc de unul alb. Ce e cu tine? Îţi place 
la duş? 

În fata ei putea vedea acoperișul din pânză roșu cu negru, 
imprimat cu un cap argintiu de cal alergând. Acoperișul nu 
numai că anunţa cine erau, dar ţinea umbră în soarele arzător. 
Ignacio stropea aleea din faţa boxelor ca să nu se ridice praful 
în timp ce Guy stătea în șezlong și deschidea o cutie de bere. 

— Vrei o bere? 

— Nu, mulțumesc. E cam devreme pentru mine. Voi lua o 
coca. 

Guy se ridică din scaun și căută în lada frigorifică, găsind 
triumfător o cutie de coca. Philipa o luă și o conduse pe 
Kamar pe alee. 

Ignacio opri apa și veni lângă Phillipa. Dinţii lui albi 
străluciră în contrast cu pielea bronzată în timp ce-i zâmbea. 

— Nu e cinstit ca Sheldon Williams să aibă cai aleși, mai ales 
că noi îi vom pierde pe ai noștri. Crezi că Remmington îi va 
vinde vreun cal de-al nostru lui Williams? întrebă Ignacio. 

— Mă îndoiesc. Domnul Remmington nu prea-l are la suflet 
pe Williams. 

— Tot e ceva. Mai bine îl spăl pe Shamal înainte de probă. 
Ai nevoie de ajutor să îngrijești picioarele lui Kamar? 

— Nu, va fi bine. 

Phillipa îi luă piciorul lui Kamar și punându-i-l pe un 
suport de copite, începu să i le netezească. Guy privi câteva 
minute, apoi căscă și o luă spre boxe. 

— Bună dimineaţa, spuse Sheldon Williams vesel. 

— Ce vrei? îl întrebă Phillipa cu răceală. 

— Am venit în vizită să... ăă... imi cer scuze pentru ieri. 

— Îţi accept scuzele, îl întrerupse Phillipa. 

— Frumoasă iapă, comentă el, dar Phillipa observă că-i 
privea picioarele care ieșeau din șortul alb. 

— Uite ce e, domnule Williams. Trebuie să termin cu iapa asta 
și să mă schimb înainte de probă, așa că n-am timp de discuţie. 

— Sigur, înțeleg. Voiam să mă asigur că nu-mi porți pică și 
să-ţi spun că oferta mea rămâne valabilă. Ești exact ce căutam. 
Știu că-ți place să lucrezi cu cai aleși și sincer, cred că eu îi am 
pe cei mai buni. 

— Pe Shamal nu-l ai. 

Williams nu mai zâmbi. 

— Da, poate, dar cred că Inquisitor nu e bine antrenat. 

— Atunci, ia-ti un alt antrenor. 

— Asta fac. 

Phillipa vopsise copitele lui Kamar cu ojă neagră pentru 
copite în timp ce Williams vorbea. Punând capacul, ridică din 
umeri și spuse: 

— Noroc în altă parte. Acum trebuie să mă schimb. 

Lăsând-o pe Kamar legată pe alee, se repezi în trailer. 

— Hei, strigă Williams în timp ce ea închidea ușa. 

Ea îl ignoră și trase zăvorul. 

Phillipa oftă şi merse la dulapul mic. Încăperea, cu patul 
care se trăgea în jos, era plină de haine, cutii de sucuri și 
pungi de la fast-food-uri. Închise ochii în faţa dezordinii și se 
hotărî să facă mâine curat. Niciodată n-avea timp destul cu 
probele una după alta și caii trebuie să fie pregătiți. 

Puse o geantă pe pat și deschise fermoarul. Pânza albă 
foşni în timp ce ridică rochia de călărie din secolul al 
nouăsprezecelea. Era albă, cu gulerul, manșetele și corsetul 
de catifea neagră. Rochia se asorta perfect cu albul argintiu al 
lui Kamar. 

În timp ce se întorcea la dulap după pălăria cu vălul de 
crep alb, Phillipa se întrebă dacă Derek o va găsi atrăgătoare 
în costumaţia aceasta. Spera că da. Alungă furioasă acest gând. 
N-avea nevoie ca Derek Remmington să-i alunge concentrarea. 

Începu să se dezbrace, dar el o obseda. Își amintea mereu 
scena de ieri din grajdul armăsarilor. Nu regreta că-l lovise pe 

Derek. Dar cum de apăruse la timp? De ce o urmărise? Și ce ar 
fi spus dacă nu l-ar fi întâlnit pe Sheldon Williams? Se gândea 
la posibile alternative și se opri. În treizeci de minute trebuia 
să fie în arenă, și nu va permite ca ceva s-o obstrucționeze. 

Închise fermoarul rochiei și-și puse trena pe un braț. 
Ducându-se la oglindă, își făcu un coc. Ochii ei cenușii păreau 
obosiţi și faţa îi era albă. Mai erau două zile. Doar două zile și 
totul se va termina. Şi va scăpa de Derek Remmington. Pentru 
totdeauna. 

I se puse un nod în gât. Se tinu de marginea chiuvetei. 
Totul trecu, își recăpătă controlul. Ridicându-și capul privi 
sfidătoare în oglindă. Suferea după Derek Remmington, dar 
nu va arăta asta. Mândria și profesionalismul îi vor fi scuturi. 
Cât timp le avea, era în siguranță. 

La urma urmei, cât puteau să dureze două zile? O viaţă, 
șopti o voce interioară și Phillipa se înfioră. 

Pereţii camerei o apăsau. Luându-și pălăria și biciul, ieși în 
soarele arzător și inspiră adânc. Guy o înşeuase pe Kamar și o 
privi întrebător cum ezita lângă trailer. 

Phillipa se forță să zâmbească și merse spre ei. Se simţea ca 
şi cum tocmai se trezise dintr-un somn cu coşmaruri și-și puse 
obrazul pe nasul catifelat al iepei ca să se trezească la realitate. 

— Eşti gata? 

— Da. 

Guy o ridică în șa. Phillipa își ridică rochia și-și puse 
picioarele sub suporturi. Lăsă rochia să curgă și Guy aranjă 
materialul în câteva cute. Scoţând o cârpă din buzunarul din 
spate, îi lustrui cizmele de piele. Apoi se dădu înapoi și o privi 
satisfăcut. 

— O să-i dai data. 

— Cine? Eu sau iapa? îl tachină Phillipa. 

— Amândouă. Acum, du-te și câștigă. 

— Da, domnule. Își atinse degetele inmănușate de buze și 
suflă spre Guy. Acum era calmă, avea ceva de făcut. Dădu la o 
parte îngrijorările. Trebuia doar să facă ceea ce știa: să 
călărească și să câștige. 


Phillipa împinse friptura de vacă în sos. Zăngănitul 
tacâmurilor și soporvăiala îi asaltau urechile. Îşi trânti furculita 
pe farfurie și-și sprijini capul de spatele separeului. 

Ignacio găsise, ca de obicei, o fată și plecase cu camionul la 
o discotecă în Lexington. Guy se dusese să joace cărti cu câţiva 
tovarăși mai în vârstă, așa că Phillipa lua cina singură. Nu 
prea-i fusese foame, dar îi promisese lui Guy că va mânca. Așa 
că iat-o într-o bodegă zgomotoasă înconjurată de localnici și 
participanţi la concurs. 

— Hei, Philly scumpo. Mă bucur că te-am găsit. Ai călărit 
bine azi. Celelalte doamne n-au avut nici o șansă împotriva ta. 
Felicitări. 

Phillipa înțepeni în timp ce Sheldon Williams intră 
neinvitat în separeul ei. Vocea lui era stridentă. Phillipa fusese 
privită cu curiozitate, sau chiar urât de cele pe care le 
învinsese astăzi. 

— Nu te-am invitat să mănânci cu mine, spuse ea cu voce joasă. 

— Da, dar ştiu că nu te superi. 

— Aici greșești. 

Williams păru jignit. 

— Nu știu de ce te porţi cu mine parcă ţi-aș fi dușman. Sunt 
mai prieten cu tine decât individul ăla mare și arogant pentru 
care lucrezi. Eu nu te-aș da afară după ani de muncă, așa cum 
face el. 

— Şi ce te face să crezi că m-a dat afară? Doar pentru că îmi 
caut un post mai bun, nu înseamnă că am fost dată afară. 

— Toti ştiu că ferma e de vânzare și se zvoneşte că duminică 
seara vei fi concediată. 

— Domnule Williams, am încercat, se pare fără succes, să-ţi 
spun că nu... 

— Îţi voi plăti cel mai bun salariu, o întrerupse el. Vei avea 
casa ta și cei mai buni cai. 

— Dacă nu cumperi ferma El Marees, nu vei avea cei mai 
buni cai, spuse Phillipa. 

— Nu-ţi face probleme. Vreau să-l cumpăr pe Shamal și iapa 
aia albă pe care ai călărit-o azi. Poate încă trei sau patru cai. 

Phillipei îi era greață. Gândul că Williams va fi proprietarul 
cailor ei iubiţi făcea vânzarea fermei și mai de nesuportat și-l 
înjură pe Derek în gând. 

Williams interpretă tăcerea ei ca pe o ezitare, căci rânji și-și 
aprinse un trabuc mare. Se aplecă peste masă și şopti: 

— Hei, scumpo, pot să spun că nu-ţi place Remmington mai 
mult decât mie, așa că știu ce poţi face să te răzbuni pe el. 

— Da? întrebă Phillipa. Nu-l mai suporta pe Williams şi voia 
să găsească o cale să scape de el. 

— Da. N-ai decât să-i spui că-ţi dai demisia chiar acum. 
Mașina mea e afară, și ştiu unde stă. Putem merge acolo și să-i 
spui că pleci. Ce zici? Williams sălta pe scaun de nerăbdare. 

Phillipa se dădu înapoi și-l privi pe Williams cu dispreț. 

— Ce cred? O să-ți spun ce cred. Cred că ești cel mai demn 
de milă și de dispreţ șarpe pe care l-am întâlnit în viața mea. 

— Nu, așteaptă, se bâlbâi el. 

— Las-o baltă! Nu cred că mă poţi păcăli cu această mizerie 
de „știu cum să te răzbuni pe Derek Remmington”. Vrei să 
plec acum, ca El Marees să nu mai aibă antrenor. Speri că dacă 
las ferma fără călăreț, armăsarul tău împuţit va avea o şansă 
să-l învingă pe Shamal. Ei bine, uită! Poimâine, Shamal va fi 
numit campion al Concursului Egiptean. 

— Dar... dar... se bâlbâi el. 

— Ce fel de persoană crezi că sunt? continuă Phillipa 
nervoasă. Îi măsori pe toți cu măsura propriei tale josnicii. 
Orice s-ar fi întâmplat în trecut, datorez loialitate 
proprietarului și cailor de la El Marees. Acum, dacă ai terminat 
ce aveai de spus, aș vrea să pleci. 

— Ai auzit ce-a spus domnișoara, se auzi vocea lui Derek din 
spatele ei. 

Phillipa privi uimită cum Derek se apropie de masă și simţi 
sângele în obraji, dându-și seama că auzise totul. Williams 
privi și el la puternicul lui oponent și gura lui se închidea și se 
deschidea fără cuvinte, ca a unui pește. 

— Te rog, spuse Derek blând, arătând spre ieşire. William 
țâşni din separeu şi se îndreptă spre ușă. 

— Mereu mă scapi de omul ăsta, spuse Phillipa. 

— E în ordine, răspunse Derek. Se aşeză pe locul din faţa ei. 

Tăcerea se lăsă ca o prăpastie între ei și Phillipa începu să 
se foiască nervoasă. 

— Cum ţi-a plăcut evoluţia lui Kamar, astăzi? spuse ea în 
cele din urmă, vrând să rupă tăcerea apăsătoare. 

— Ei bine, nu prea știu multe despre călăritul pe o parte, 
dar arătaţi bine. Își căută pipa. Amândouă, adăugă el. 

— Mulţumesc, murmură Phillipa, trăgând linii cu furculita 
prin piureul de cartofi. Cred că trebuie să te aștepți să te 
întorci acasă cu cel puţin două titluri. 

— Şi știu cui trebuie să-i mulțumesc. Se lăsă din nou tăcerea 
și se priviră. Phillipa simţea o forţă magnetică încătușându-le 
privirea. Inima îi bătea cu putere și respira întretăiat. Mâna lui 
Derek se încleștă pe pipă și știu că şi el simţea pasiunea. 

Tensiunea crescu și Phillipa întinse mâna după paharul cu 
apă. În aceeași clipă, Derek şi-o întinse şi el pe-a lui după 
același pahar și-și prinseră degetele pe pahar. Suspinând, 
Phillipa își trase mâna și paharul se vărsă pe masă. 

Jenată, își luă şervețelul și începu să șteargă. Mâna lui 
Derek o prinse pe a ei. 

— Lasă asta. Ea lăsă șerveţelul ud și el îi dădu drumul. 
Tulburată, își șterse mâna de pantaloni. Am învățat multe la 
acest concurs și am descoperit că să ai un cal bun e doar 
jumătate din luptă. Celalată jumătate e să ai un antrenor 
priceput care să scoată totul din cal. Întoarse pipa în mâini. 

Am aflat în ultimele zile că El Marees are noroc să aibă o astfel 
de antrenoare. $i nu numai atât, dar ai fost loială fermei și 
apreciez asta. 

— Derek... începu ea, dar se opri când el se aplecă spre ea. 
Așteptă, crezând că el voia să mai spună ceva, dar el nu spuse 
nimic. Brusc mâna lui se întinse şi-i luă obrazul în palmă. 

Atingerea lui era ca un şoc electric. Phillipa își lăsă capul 
pe-o parte în palma lui. 

După câteva secunde, Derek se retrase încet. Când își trase 
mâna, degetul lui o mângâiară pe obraz și pe buze. Își îndesă 
pipa în buzunarul de la haină, se ridică și fără să privească în 
urmă, ieși din restaurant. 

Phillipa tremura de confuzie și dorință. Îşi puse mâinile 
reci pe obrajii fierbinti și se luptă să-și recapete controlul. 

De ce-i făcea mereu asta? Chiar atunci când credea că se 
împăcase cu gândul că-l va pierde, reapărea brusc și o tulbura 
din nou. 

ÎL iubea, îl dorea, avea nevoie de el și viitorul fără el părea 
sumbru. Doar cu câteva ore în urmă se rugase să se termine 
concursul mai repede, ca să scape de prezenţa lui magnetică. 
Acum se ruga ca următoarele două zile să nu se mai termine 
căci o dată duse, și el va fi dus și o dată cu el tot ce conta în 
viaţa ei. 

Tremurând, luă ceașca de cafea și sorbi din ea. Cafeaua 
rece și amară îi înţepă gâtul și se simtea ca și cum ar fi băut o 
băutură distilată din viaţa ei. 

O aștepta o noapte lungă și singuratică. 


Capitolul 13 


Steguleţele purtând insignele celor patruzeci și șapte de 
ferme prezente la concurs fluturau în vânt. Fuseseră puse 
pe prăjini prin bucătăria în aer liber. Acoperișuri de pânză 
ofereau protecţie faţă de elementele naturii. Ziua fusese 
senină, dar acum nori de furtună se strângeau și vântul era 
rece. 

Phillipa tremură și-și strânse șalul după umeri. Guy îi zâmbi 
și o frecă pe antebraţ. Apoi adulmecă în vânt. Phillipa dădu 
din cap, fiind de acord, căci vântul aducea miros de grătar. 

— Trebuie că au golit toate restaurantele din Lexington, 
comentă Guy privind șirul de bucătari care tăiau, suflau în foc 
Şi serveau. 

— Gândește-te, murmură Phillipa, mâine pe vremea asta, 
totul se va încheia. 

Guy își vâri mâinile în buzunare și privi trist stegulețul lui 
El Marees. 

— Da, și doar Dumnezeul știe unde vom fi. Ducem caii 
acasă, sau Remmington i-a vândut deja? Ştii ceva? 

Philipa dădu din cap că nu, cu părul în bătaia vântului. 

— Nu. Nu mi-a spus nimic. Din câte știu, jumătate din 
proprietarii de aici pot apărea la boxele noastre mâine să 
încarce caii și să-i ducă. 

— Minunat, murmură Guy. Ei bine, în seara asta să 
încercăm să mâncăm, să bem și să fim veseli. 

— Căci mâine vom muri, adăugă Philipa tristă. 

— Poate că nu. Poate se întâmplă vreo minune. 

— Ca de exemplu? Moare cineva şi ne lasă cinci milioane de 
dolari? 

— Nu fi sarcastică. Poate ne vine vreo idee. 

— Mă îndoiesc, Guy. 

— Multe bătălii au fost câștigate în ultima clipă. Avem 
nevoie de un nou plan. 

— Ultimul nostru plan s-a dus de râpă, spuse ea. Nu, 
mulțumesc. Nu mai vreau planuri. 

Ignacio, care stătea la coadă la mâncare, îi văzu venind şi le 
făcu semn cu mâna. 

— Se pare că ne-a ţinut rând, spuse Guy, luând-o de mână 
şi grăbindu-se pe lângă oamenii care așteptau. 

— E cinstit? întrebă Phillipa, ale cărei sandale cu toc 
deveneau periculoase prin iarbă. 

— Cui îi pasă, doar n-o facem în arenă? observă Guy. 

— Mă dezamăgești. Credeam că ești un bărbat onorabil, îl 
tachină ea. 

— Sunt, cu excepţia mâncării. 

— Hei, gringos, ce vă ia așa de mult să vă îmbrăcaţi? întrebă 
Ignacio. Eu sunt gata de mult. 

— Şi arăţi trăsnet, spuse Phillipa, ridicându-se pe vârfuri 
să-l sărute pe obraz. 

— Asta e cam îndoielnic, spuse Guy, privind cămașa roșie a 
tânărului mexican, pantalonii negri mulati pe coapse şi 
cizmele cu toc. 

— Nu mă îmbrac pentru tine, bătrâne. Mă îmbrac pentru 
domnișoare. Făcu cu ochiul câtorva tinere care-l admirau. 

— Pe vremea mea, femeile aveau gust, spuse Guy. 

— Erau femei pe vremea ta? întrebă Ignacio. 

Guy îl privi cu compasiune, apoi se întoarse și-i zâmbi 
Irenei Adler, proprietara elegantă cu părul alb a fermei 
Pyramid. Ea dădu din cap, ca și cum ar fi confirmat un 
aranjament anterior cu bătrânul antrenor și zâmbi. 

— Ai spus ceva? întrebă Guy rar. 

— Fir-ar să fie, murmură Igancio. 

— Da, așa e, trăieşti și după treizeci de ani, chicoti Phillipa, 
luând braţul mexicanului. 

Cei trei începură să discute amical cu vecinii lor la coadă 
despre pasiunea lor, caii. Timpul trecu repede și curând 
Phillipa avu în mână o farfurie de carton pe care erau 
înghesuite salată de varză, fasole și grătar de porc și căuta un 
loc să stea jos. Mese lungi din scânduri fuseseră ridicate sub 
cort, dar nu găsiră trei scaune unul lângă altul, așa că Phillipa 
îi părăsi. Avea sentimentul că nici unul nu-i va duce dorul. 

Gândul o întristă, văzându-se în mijlocul străinilor care erau 
câte doi. Se ura pentru slăbiciunea ei, dar începu să se uite 
după Derek. În curând îl zări, dar fu dezamăgită. Derek discuta 
cu micuța roșcată proprietară a fermei Illuminatus. Cum erau 
amândouă din New Mexico, se cunoșteau. Phillipa ştia că 
roșcata nu era numai frumoasă, dar și talentată și vivace. Derek 
râdea de ceva ce ea spusese și închina cu cutia de bere. Phillipa 
privi în altă parte și simţi că pofta de mâncare îi trecuse. 

Se luptă cu gelozia. Era o prostie, se certă ea. Era clar că nu 
va mai fi nimic între ea şi Derek. Gândul acesta o deprimă 
și-și dădu la o parte farfuria. Voia să plece, dar n-avea energia 
de a trece printre toţi și avea sentimentul că Guy n-o va lăsa să 
plece. Oftând, începu să rupă o chiflă în bucăţi mici în timp ce 
asculta zgomotul conversaţiilor. 

O dată ce ultimul oaspete fu servit, bucătarii demontară 
bucătăria portabilă și făcură loc formaţiei country-western 
care fusese angajată să cânte. Oamenii începură să-și 
părăsească locurile spre ringul de dans improvizat și Phillipa 
văzu Că avea şansa să fugă. 

Își împinse scaunul și vru să plece, când cineva o prinse de 
mână. 

— Mi-ai promis un dans, spuse Guy ferm. 

— Nu ţi-am promis. 

— Ba da. Acum trei ani la Naţionale ai spus că dansezi doar 
la concursuri de călărie cu cele două iubiri ale tale, Konrad și 
eu. Konrad nu e aici, dar eu sunt, încheie el. 

— Guy, te rog... Nu mă simt în apele mele. 

— Nu mă refuza, Philly. Cine ştie când vom mai avea ocazia 
să dansăm. 

Phillipa își mușcă buza de jos. Brusc, își dădu seama ce 
egoistă fusese. Se purtase ca și cum era singura persoană ce 
avea să sufere din vânzarea fermei. Își făcuse atâtea griji cu 
privire la Derek și la cai încât nu apreciase că vor fi și alte 
despărțiri dureroase ca rezultat al vânzării. Își puse bratele 
după gâtul lui Guy și-și lipi obrazul de obrazul lui aspru. 

— Îmi pare rău. N-aș dansa cu alt bărbat de aici. 

— O minciună frumoasă, murmură Guy aruncând o privire 
spre Derek, dar o voi accepta până când îmi vei fi furată de 
vreun tânăr. 

Phillipei îi plăcea să danseze și acest lucru, împreună cu 
umorul lui Guy, o însenină. Fără suflare după un dans ritmat, 
se aşeză pe un scaun și Guy plecă să caute limonadă. Își 
scutura pliurile rochiei roz când un bărbat brunet și chipeș se 
apropie. Pe Phillipa o cuprinseră emoţiile. Nu făcuse 
cunoștință cu bărbatul care se înclină spre ea, dar îl ştia pe 
contele Kotov-Fabricius din vedere și după reputaţie. Caii lui 
arabi egipteni erau renumiţi în lume, ca și ferma lui din 
Argentina. 

— Domnișoară O'Keefe, spuse el cu o voce gravă. Când 
te-am văzut singură, mi-am zis că voi profita de ocazie să te 
cunosc și să te felicit. Eşti un adversar formidabil, iar tu și 
Shamal mi-aţi învins cei doi armăsari. 

— Păi... eu... se bâlbâi Phillipa. 

— Nu, nu fi jenată. Nu te urăsc. Nu pot decât să admir 
îndemânarea și frumuseţea ta. 

— Mulţumesc. E greu de știut ce să spui celor pe care i-ai 
învins în arenă. Ai făcut totul mai ușor pentru mine fiind atât 
de binecrescut. 

— A, dar sunt mereu binecrescut. Dansezi? întrebă el, 
arătând ringul. 

— Da, te rog. 

În timp ce se legănau în ritmul muzicii, Phillipa era ţinta 
atenţiei masculine. Kotov-Fabricius nu era Derek, dar 
interesul lui o alina. 

— Deşi ești o parteneră de dans plăcută, domnişoară 
O'Keefe, vreau să discutăm afaceri. 

Ea oftă. 

— Sunt flatată, conte. O clipă, am crezut că devenisem 
femeie în loc de antrenor de cai. 

Privirea lui era arzătoare. 

— Oricine poate vedea că ești femeie și încă una foarte 
atrăgătoare. Trebuie să înţelegi că discut afaceri cu tine în 
seara asta doar pentru că mi-e teamă că dacă nu acţionez 
repede vei fi cooptată de altă fermă. 

Phillipa se opri şi-l privi. 

— Vrei să spui că... 

— Îţi ofer o slujbă? Da. Ce spui? 

Phillipa își duse mâna la frunte și încercă să digere ideea. 

— Da, la ferma mea din Argentina. Îţi voi plăti cheltuielile 
de instalare și te asigur că salariul tău va fi mare. 

— Sunt sigură. Doar că... Vocea i se pierdu și se încruntă. 

— Nu vrei să lucrezi pentru mine? 

— Nu, nu e asta, îl asigură Phillipa. Doar că e o surpriză 
pentru mine şi să plec din țară e un pas mare. 

— Dar te vei mai gândi la propunerea mea? 

Închise ochii și renunţă cu regret la visul unei vieți alături 
de Derek Remmington. Apoi, inspirând adânc, îi zâmbi 
contelui. 

— Când îmi poţi da un răspuns? 

— Te voi anunţa după ce se termină concursul. E bine? 

— Da. Și acum, cred că te voi ceda șefului tău actual, care 
ne privește feroce. 

— Ce? spuse Phillipa, întorcându-se. Întâlni privirea lui 
Derek. 

— Vreti să dansati, domnule? întrebă Kotov-Fabricius. 

— Sigur, spuse Derek și o înșfăcă aproape brutal pe 
Phillipa. Ce naiba pui la cale? o întrebă Derek în timp ce 
dansau. 

— Ce vrei să spui? întrebă Phillipa, încurcată de mânia lui. 

— Cum îndrăznești să-ţi cauţi altă slujbă când ai încă o 
responsabilitate către ferma și caii mei?! 

Phillipa se revoltă şi se eliberă din strânsoarea lui. 

— Ai fost mereu nebun și irațional, sau e noua ta aberaţie? 
M-ai avertizat de câteva săptămâni că ferma e de vânzare și ar 

fi bine să-mi găsesc o nouă slujbă. Le întorci cum vrei tu ca să 
mă poţi acuza. Sunt angajata, nu sclava ta. Nu mă provoca, sau 
îmi dau demisia chiar acum. Să vedem cum termini concursul 
singur! 

— Faci scene, murmură Derek, privind spectatorii curioși. 

— Bine! În plus, ce-ţi pasă? După o zi, nu va mai trebui să 
vezi oamenii ăștia. Se întoarse și o luă spre grajduri. Apoi se 
opri și întoarse capul. Și dacă accept slujba lui Kotov- 
Fabricius, nu va trebui să mă mai vezi vreodată. 

Era o expresie ciudată în ochii lui pe care altă dată Phillipa 
ar fi interpretat-o ca panică și regret. Dar nu acum. Fuseseră 
spuse atâtea lucruri urâte încât presupuse că nu se mai puteau 
împăca. Se priviră mult timp. Atracția era încă prezentă și 
durerea de a-l pierde o tăia ca un cuţit. El voia să plece, s-o 
lase într-o lume întunecată şi rece. Voia să strige „te iubesc”, ca 
şi cum asta l-ar fi oprit. Rezistă impulsului, știind că n-avea rost. 

Ținându-și poalele rochiei lungi, Phillipa fugi pe iarbă. În 
spatele ei muzica și vocile se topiră într-un sunet discordant, 
potrivindu-se cu confuzia și lipsa de armonie din sufletul ei. 


Cămașa de noapte era umedă pe pielea ei transpirată. 
Injurând, dădu pătura la o parte și aprinse lumina. Câteva 
minute stătu pe marginea patului îngust, înjurând căldura 

pentru că n-o lăsa să doarmă, până când nu se mai putu 
minți. Motivul insomniei ei era simplu, Derek Remmington. 

Îşi aminti nopţile lor de dragoste: şoapta respirației lui pe 
fața şi pe sânii ei, atingerea mâinilor lui, a buzelor lui. 
Amintirile o umplură de dorinţă și brusc, camera i se păru 
prea mică. 

Se ridică şi-şi scoase cămașa de noapte de nailon, 
căutându-și hainele. Abia aștepta să iasă afară. În cele din 
urmă fu gata și deschizând ușa trailerului, ieși în aerul răcoros 
al nopții. 

În noapte se auzeau animale. Departe Lătra un câine și se 
auzi un fâlfâit de bufniţă care urmărea un șoarece. În 
apropiere, un cal tuși și se auzi foșnetul paielor în timp ce alt 
cal se foia prin somn. 

Aceste sunete familiare, de obicei atât de liniștitoare, îi 
exacerbau suferinţa după Derek. Mâine seară concursul se va 
încheia, caii vor fi vânduți și ea nu va mai avea casă. Brusc, îi 
veni să-l îmbrăţișeze pe Shamal, să-și pună faţa pe gâtul lui 
mătăsos şi să-i simtă mirosul. 

Alergă la grajdul armăsarilor și se furișă în întuneric. Nu 
voia să aprindă becul și să-i trezeacă pe cei cincizeci de 
armăsari, care ar fi crezut că e ora micului dejun, așa că înaintă 
pe pipăite. 

Când ajunse la boxa lui Shamal, ochii i se mai obișnuiseră 
cu întunericul. Se uită în întunericul boxei și văzu silueta 
calului, sprijinit de peretele din spate. 

Înainte chiar să vadă piciorul din spate lovind iritat 
stomacul, ştiu că ceva nu era în regulă. Deschise ușa și se duse 
lângă el. El gemea și când își puse urechea pe burta lui nu se 
auzea bolborositul liniştitor al stomacului lui. 

Se dădu înapoi încruntată. Era evident că Shamal avea 
colici, dar de ce? Se duse la iesle şi ridică niște fân. Un miros 
puturos îi umplu nările și privind mai aproape, distinse pudra 
de mucegai. 

Mânioasă, aruncă fânul pe alee. ÎI hrănise pe Shamal ea 
însăși şi ştia că fânul nu era mucegăit. Cineva încercase să 
îmbolnăvească armăsarul ca să nu poată participa la finală. 

Phillipa știa că n-avea mult timp până ce Shamal va deveni 
violent datorită durerii din stomac și se va tăvăli. Asta i-ar fi 
făcut și mai mult rău. Întorcându-se, ieși pe ușă și alergă la 
telefonul din grajd. O bucată de hârtie se simţea în buzunarul 
ei de la pantaloni și o scoase. Era anunţul de vânzare, cu 
adresa și numărul de telefon ale lui Derek. Phillipa nu ezită și 
formă numărul. 

Aștepta, ascultând telefonul cum suna. Gândurile ei fugeau 
ca un stol de păsări în timp ce asculta. Dacă era încă la 
petrecere? Dacă era cu Melinda? În cele din urmă îi auzi vocea 
adormită. 

— Derek? 

— Ce e? cine naiba e? 

— Derek, sunt Phillipa şi... am nevoie de ajutorul tău. 

— Ce s-a întâmplat? Somnolenţa îi dispăruse din voce. 

— Shamal. Cineva i-a dat fân mucegăit și are colici. Derek, 
am nevoie de tine. 

— Vin imediat. 

Legătura se întrerupse și privi receptorul care suna ocupat. 
Îl puse în furcă și îngheţă când se gândi că Ignacio dormea în 
magazie, la nici două sute de metri de grajdul armăsarilor. 

Nu trebuia decât să-l trezească. Atunci, de ce l-a sunat pe 
Derek? 

Fiindcă e puternic și capabil şi când ești cu el te simţi în 
siguranţă, se auzi vocea interioară. 

Phillipa recunoscu că era adevărat. Se simţea în siguranță 
cu Derek. Și Derek sosea. Îl chemase și venea. 

În timp ce punea un căpăstru pe capul lui Shamal, se simţi 
mai bine. Derek venea. Cuvintele îi cântau prin trup. Apoi, 
toată atenţia ei se concentră asupra calului suferind, care se 
împleticea după ea în timp ce-l plimba prin faţa grajdului. 


Capitolul 14 


Parcă trecuseră ore întregi până când Phillipa auzi 
zgomotul puternic al Porscheului. Farurile o orbiră și în timp 
ce clipea, Derek sosi. 

El evaluă situaţia dintr-o privire: Shamal se legăna pe 
picioare și respira greu; Phillipa, cu faţa albă și tensionată, îl 
forța să meargă. 

— Ce facem? 

— Ţine-l în picioare și forțează-l să meargă. 

— Ai chemat un veterinar? 

— Nu. Vreau să-i dau tărâte și să-l plimb, apoi să văd dacă-i trece. 

— Cum nu știu să prepar tărâţele, îl voi plimba. 

— Bine. Phillipa îi dădu coarda şi se îndreptă spre grajd. O 
să ai nevoie de ăsta. 

Derek privi întrebător biciul lung. 

— Dacă nu vrea să meargă, lovește-l pe crupă. Dacă se 
aşază, va trebui să-l batem să se ridice. 

— Minunat, murmură Derek. În timp ce se îndrepta spre 
grajd, Phillipa îl auzi spunând: bietul băiat. Nu-ţi face griji, îti 
va trece. 

Îi luă doar câteva minute să amestece tărâțele cu ulei și apă 
caldă. În curând se întoarse şi puse amestecul sub nasul 
armăsarului. El îl mâncă cu greu. 

— Cum de ai rămas în picioare înainte să vin eu? întrebă 
Derek. Plimb animalul ăsta de doar zece minute și mi-au 
înțepenit braţele. Aș jura că are capul de două sute de 
kilograme. 

Ea îi zâmbi, apoi fu atentă la găleată. 

— Am mai multă experiență cu colicile. Ai dreptate; toată 
greutatea pare să se adune în cap atunci când un cal vrea să se 
aşeze. Pe de altă parte, nu se poate așeza dacă-i ţii capul 
ridicat, asta avem de făcut. 

— Ce contează dacă se aşază? Derek mână calul în timp ce 
Phillipa puse deoparte găleata goală. Nu i-ar fi mai comod? 

— Problema e că nu va sta liniștit. Va încerca să se 
tăvălească. Când un cal cu colici se tăvălește, își poate răsuci 
intestinele și moare. Caii nu sunt prea deştepţi, doar frumoși. 
Cred că trebuie să-l plimbăm cu schimbul. N-are sens să 
obosim plimbându-l amândoi o dată. 

— Bine. Tu l-ai plimbat mai mult, așa că-l mai plimb eu un pic. 

Phillipa se așeză, sprijinindu-se cu spatele de grajd. Derek 
şi Shamal erau nişte umbre în noapte, dar auzea murmurul de 
încurajare al lui Derek în timp ce se plimbau în cerc. Când 
trecură pe lângă ea, Phillipa observă că mâna lui Derek îl 
mângâia pe Shamal pe gât. 

Phillipa era încurcată de afecțiunea lui Derek pentru 
animalul pe care avea să-l vândă mâine. Ar fi vrut să spere că 
Derek se va răzgândi în ceasul al doisprezecelea și ferma nu va 
fi vândută, dar știa că n-avea sens. Sperase o dată, în van. N-avea 
să mai facă aceeași greşeală. 

Își sprijini capul de grajd şi moțăi câteva minute. Ceasul ei 
intern nu-i permitea decât o odihnă scurtă și se trezi curând. 
Își frecă ochii. Se întreba dacă mai era mult până în zori. 
Noaptea asta părea că nu se mai termina. 

Îi privi pe Derek și Shamal mergând în cerc. Văzu că braţele 
lui Derek începeau să tremure de efort, așa că se ridică și se 
duse să-l înlocuiască. 

— Pot să-l mai plimb puţin, spuse Derek. 

— Nu. Eşti obosit. Îi luă coarda și-l îndemnă pe Shamal să 
meargă. 

— Cât timp mai trebuie să-l plimbăm? întrebă Derek. 

— Nu știu. Dacă nu-i trece, voi chema veterinarul. 

— Cheamă și un doctor. 

— De ce? 

— Pentru noi, răspunse el ironic. Va trebui să ne luăm un 
concediu de odihnă. 

Îl privi pe Derek mergând la grajd și sprijinindu-se de 
perete. Amândoi știau că Ignacio dormea în apropiere şi dacă 
tot mai voiau ajutor, puteau să-l cheme şi pe Guy. De ce n-o 
făceau? Voiau să împartă noaptea asta cum făcuseră la 
nașterea mânzului? Gândindu-se, îşi dădu seama că era 
motivul ei. Dar Derek? Voia să fie cu ea, sau uitase de ceilalţi? 

Gândurile i se întrerupseră când Shamal se clătină și 
picioarele îl lăsară. 

— Doamne! ţipă ea simţindu-l cum se prăbușea, şi trase de 
coardă să-i ţină capul sus. 

— Rezistă! Vin! îl auzi pe Derek din spate. O duru mâna 
încercând să sprijine un cal de șase sute de kilograme. Tipă 
și-și trase mâna la piept. 

— Ce s-a întâmplat? întrebă Derek. Te simţi bine? 

— Da, minţi ea. Mi-am scrântit mâna. Ajută-mă. 

Derek luă coarda și trase în timp ce Phillipa biciui calul. 
Spera ca Derek să nu observe că-și folosea mâna stângă. 

Tras de Derek și biciuit de Phillipa, Shamal se ridică în 
picioare. ÎL plimbară amândoi. Cerul se lumina și brusc 
Shamal își săltă coada și făcu o baligă. Phillipa ţipă de bucurie 
și-și puse urechea pe burta lui. Se auzea un bolborosit din 
stomacul calului și știu că urgenţa trecuse. 

— Se simte bine, îi zâmbi ea lui Derek. 

— Va putea concura? 

— Așa cred. E abia după-amiază și-i va trece până atunci. 
Durerea din braţ îi spuse că chiar dacă Shamal va putea 
concura, ea nu va putea. 

Oroarea şi dezamăgirea i se reflectară pe faţă și Derek o luă 
de umeri. 

— Ce e? Phillipa, te-ai lovit? 

— Da, reuși ea să spună. Se priviră în tăcere și simţi că-i dau 
lacrimile. O, Derek! Mi-am scrântit mâna. Nu voi putea călări! 

— La naiba cu călăritul! Trebuie să mergi la doctor. 

— Dar, Derek... 

— Nu mă contrazice, îi ordonă el. Poţi să-l ţii pe Shamal 
până îl scol pe Ignacio? 

— Da, spuse ea și-l privi cum se îndepărta. 

Două ore mai târziu stăteau într-o bodegă, luând micul 
dejun. Phillipa își tăia mâncarea cu mâna stângă. 
Medicamentele pe care i le dăduse doctorul reduseseră 
durerea de la încheietura mâinii, dar era tristă. Derek o privi 
amuzat şi-i luă furculita din mână. 

— Lasă-mă pe mine. 

— N-am mai fost niciodată atât de neajutorată, se plânse 
Phillipa. 

— Şi nu-ți place. 

— Nu, admise ea. 

— Câteodată trebuie să te bazezi pe alții. 

— Dar nu mă am decât pe mine, şi nu mă pot ajuta. 

— De ce spui asta? Derek își aruncă ṣervețelul pe masă. 

— M-am accidentat din neglijență și acum nu putem câștiga 
finala. 

— Şi? Shamal a câștigat deja o probă. 

— Dar voiam să câștige totul. 

— Pentru el sau pentru tine? 

— Pentru amândoi, dar mai mult pentru mine, recunoscu 
ea onestă. L-am crescut de mic și... Vocea i se pierdu în timp 
ce-i veni o idee nebunească. 

Derek se aplecă, îngrijorat de tăcerea ei bruscă. Phillipa îl 
privi și-și aminti cum îl călărise pe Majun. Acum îl putea călări 
pe Shamal. 

— Derek, poţi s-o faci tu. 

— Ce să fac? întrebă el. 

— Poţi călări în finală. 

— Cred că delirezi de la medicamente. 

— Nu, spuse ea încăpăţânată. 

— Phillipa, nu sunt călăreț. 

— Ba da. Guy şi cu mine te-am învăţat să călărești și Guy 
spune că ai talent. 

— Dar n-am experienţă, obiectă Derek. 

— Te pot îndruma de pe margine. Așa făcea Guy cu mine. 

— Nu știu, spuse Derek încruntându-se. 

Nervos, făcea cercuri cu paharul pe masă. Phillipa își 
împături șerveţelul în poală și-l privi rugător. 

Privirile lor se întâlniră. Se priviră într-o bătălie tăcută a 
voinţelor. 

— O voi face. 

— Mulţumesc, spuse Phillipa simplu, deși ar fi dorit cu 
disperare să-l imbrăţișeze. 

Derek străpunse o bucată de clătită, o duse spre gură, apoi 
o lăsă iar pe farfurie. 

— Cred că mi-am pierdut pofta de mâncare. Ştii că nu l-am 
călărit niciodată pe Shamal. 

— Stiu. 

— Cred că mai bine aș exersa. 

— De acord. Trebuie să-ţi găsim și ceva de îmbrăcat. 

Se întoarseră la grajduri și-l găsiră pe Guy. Phillipa îi 
explică repede situaţia, apoi plecă să caute un costum de 
călărie. ÎI lăsă pe Guy să-l pregătească pe Derek. 

Nu-i luă mult să găsească un costum: se întâlni cu prietenul 
ei Bud Morris, un antrenor din Michigan, care era la fel de 
înalt ca Derek. 

Își privi ceasul și o luă la fugă. Nu mai aveau timp. ÎI găsi 
pe Derek în grajdul armăsarilor, mângâindu-l pe Shamal pe 
bot în timp ce asculta serios instrucţiunile lui Guy. 

— Am găsit costumul, spuse ea. 

— E o culoare frumoasă, spuse Guy. De la cine l-ai 
împrumutat? 

— De la Bud Morris. 

— Ce i s-a întâmplat? Trebuia să participe și el. 

— Calul lui șchioapătă. 

— Ghinionul lui, norocul nostru. Probează-l, îi spuse lui 
Derek. Și amintește-ţi ce ţi-am spus. Nu te pune cu el, ține-l 
atent. Așa va fi bine. 

Derek luă costumul şi vru să plece. 

— Derek, strigă Phillipa. El se întoarse. Vrei să te îndrume 
Guy de pe margine? 

— Te-ai supăra dacă aş spune... Inima ei se făcu mică, știa 
că-l va alege pe Guy... că te vreau pe tine? Am nevoie de suport 
moral. Nu te superi, nu-i așa, Guy? 

— Să mă supăr? Fiule, dacă ai fi spus că mă preferi pe mine, 
te-aș fi trimis la un control psihiatric. Acum, du-te. N-avem 
mult timp. 

Guy şi Ignacio îl pregătiră pe Shamal pentru probă. Phillipa 
încercase și ea să-i ajute cu o singură mână, până când Guy îi 
ordonă să stea locului. 

Guy privi critic costumul negru cu vestă roșie. Oftă. 


ÎMBRĂȚIȘAREA VÂNTULUI 151 


— Ei bine, ar trebui să ai hainele călcate și să fii aranjat 
pentru un asemenea concurs, dar ne vom bizui pe calităţile 
calului. 

— Îmi stă atât de rău? întrebă Derek îngrijorat. 

— Nu, spuse Phillipa. Arăţi trăsnet, spuse ea și roși. 

— Multumesc. Am nevoie de încurajare. 

— Hai să mergem la poartă, interveni Guy. 

Phillipa îi prinse cartonașul cu numărul de concurs și-i 
zâmbi. 

— Ştiu că poţi s-o faci, șopti ea. 

— Mă bucur că ai încredere, murmură el încălecând. De 
când îl întâlnise pe Derek, Phillipa dorise să-l vadă călare pe 
Shamal și acum dorinţa i se îndeplinea. Parcă îi mai trecea 
dezamăgirea că nu-l putea călări ea pe Shamal. Rămăsese în 
urmă și alergă după ei. 

Câţiva cai și călăreţi se învârteau lângă poartă. Phillipa îi 
arătă lui Derek degetul mare în sus și-i arătă unde va sta. El 
dădu din cap că a înțeles, apoi se concentră să-l călărească pe 
Shamal. 

Cei de la proba anterioară ieşiră și prezentatorul anunţă 
proba finală. Derek făcu un cerc larg la trap cu Shamal, căci 
Guy îl sfătuise să fie ultimul, nu primul. Ceilalţi cai erau deja 
în arenă când Derek intră călare pe Shamal. Phillipa își dădu 
seama că unghiile de la mâna stângă i se înfipseseră în palmă 
și se forță să se relaxeze. 

— Trage mai mult de frâu, spuse ea când trecură a treia oară 
prin faţa ei. Derek se conformă și capul lui Shamal se ridică. 

Erau în partea opusă a arenei când prezentatorul dădu 
ordin de galop. Shamal alerga bine și Phillipa expiră, căci nu 
observase că-și ţinuse răsuflarea. 

E bun, se gândi ea. De ce oare nu iubește caii, ca mine? 

Era o întrebare pe care și-o pusese de multe ori de când era 
cu Derek Remmington și încă nu găsise un răspuns. Se forță 
să se concentreze asupra probei. 

Juriul lăsa călăreţi să galopeze într-una și Phillipei îi era 
teamă că Shamal va face vreo boroboață. Se temea degeaba, 
căci Shamal se purta perfect și Derek era relaxat. Caii alergară 
în sens invers și Phillipa se gândi că nici o probă nu durase 
atâta. 

Shamal încetinea. Phillipa nu era sigură dacă era rezultatul 
colicilor sau Derek nu-l strângea destul cu picioarele, dar 
trebuia să-i corecteze, sau vor pierde locul întâi. 

— Strânge-l cu picioarele. Ai mâinile prea jos. Bine. Apoi 
nu-i mai putu controla. Se simțea neajutorată pe măsură ce 
proba se apropia de sfârșit. 

Îl pregătiseră pe Derek destul? Făcuse ea destule în timpul 
probei să le asigure victoria? Fusese prea insistentă și-i risipise 
concentrarea? 

— Doamne, murmură ea. Am luat-o razna. 

— Câștigătorul probei finale e armăsarul cu numărul 223, 
Shamal ibn Sahir, proprietatea fermei de cai arabi El Marees, 
călărit de Derek Remmington, lată-l. Aplaudaţi-l. 

Derek se apropie ca să primească panglica și trofeul. 
Phillipa nu-i vedea fața de unde era, dar spera că Guy îi va 
putea spune cum arăta. 

— Doamnelor și domnilor, tocmai am fost informat de 
domnul Guy Petterson că aceasta e prima dată când domnul 
Remmington călărește un cal la un concurs. Asta chiar merită 
aplauze. 

Aplauzele se porniră, se văzu un bliț căci erau fotografiaţi, 
apoi ieșiră din arenă. Phillipa plecă de lângă grajd, își făcu loc 
prin mulțime și alergă la padoc. 

Îl văzu pe Derek descălecând și punându-și braţele după 
gâtul armăsarului. Vorbea aprins cu Guy și Ignacio, dar 
Phillipa nu distinse cuvintele. 

Brusc, o siluetă se interpuse în faţa ei. Speriată, se dădu 
înapoi și privi faţa schimonosită a lui Sheldon Williams. Pielea 
lui era roșie de furie și o prinse grosolan de umăr. 

— Fii blestemată! urlă el. Ai stricat totul! Pe loc, Phillipei i 
se confirmă bănuiala că Williams fusese cel ce pusese fânul 
mucegăit. Îţi va părea rău... 

Vocea i se sugrumă în timp ce Derek îl luă de guler și de 
curea și-l ridică. 

— Singura persoană căreia îi va părea rău ești tu, domnule 
Williams, dacă nu-mi lași antrenoarea în pace. Acum cară-te. ÎL 
împinse. EI îi privea pe Derek și Phillipa și căuta să spună ceva. 
Deschise gura fără să spună nimic, apoi dispăru. 

— Cum m-am descurcat, ṣefa? întrebă Derek, zâmbind. 

— Ai fost fabulos, reuși să spună Phillipa, simțind că 
dragostea pentru el o îneca. 

— Doamne, nu m-am mai distrat așa în viaţa mea. Să am 
acea putere și frumuseţe sub control și să câștig! A fost 
minunat, se entuziasmă el. 

Ignacio îl luă pe Shamal să-l ducă în grajd, dar Derek îl opri. 

— Așteaptă. Vreau să-l duc eu, dacă nu te superi. 

— Sigur, senor. Îi dădu frâul, apoi o privi pe Phillipa. 

Derek mergea alături de Guy, care ducea panglica și trofeul 
pe care Derek i le dăduse când ieșise din arenă. 

— Ştii, Guy, ai dreptate. E ca o comunicare telepatică între 
tine și cal atunci când lucrurile merg cum trebuie. 

Derek continua să vorbească, retrăind proba. Phillipa 
mergea în tăcere în spatele lui, așteptând și rugându-se să 
spună ceva despre fermă. Dar, nimic. Ajuns în grajd, i-l dădu 
pe Shamal lui Ignacio, luă panglica și trofeul și dispăru în 
trailer să se schimbe. 

Phillipa stătea în curtea grajdului și privea ușa închisă. 
Entuziasmul îi trecea și simţea un fior rece. 

— Ce crezi că va face acum? îl întrebă pe Guy. 

— N-am nici o idee, răspunse el, luând șaua de pe Shamal. 

Phillipa voia să se repeadă la ușă și să tipe: Ce-ai de gând 
să faci? Îmi vei ruina viata sau nu? Dar tăcu. 

Își dădu seama că nu putea suporta să-l mai vadă pe Derek 
Remmington. Venise momentul despărțirii și nu se putea 
controla. Îi era teamă că se va agăța de el şi-l va implora să-i 
mai dea o șansă. Fugi la boxa lui Kamar, unde se aruncă pe 
paie. 

— Cum să trăiesc fără el? șopti ea, dar iapa albă nu-i 
răspunse. 


Capitolul 15 


Shamal galopa ușor pe lângă Phillipa și ritmul lui aproape 
o hipnotiza. Era ora opt, luni dimineață și grajdurile îi 
produceau senzaţia unei case după ce se încheiase petrecerea 
și invitaţii plecaseră. Mai rămăseseră doar câteva ferme, cele 
mai multe plecaseră noaptea. 

Și Phillipa voise să plece, dar Guy fusese anunţat de Derek 
să mai rămână. Bănuia că vânduse caii şi așteptau ca noii 
proprietari să-i ia. 

Phillipa însăși primise o ofertă pentru Shamal de la Kotov- 
Fabricius și ştia că trebuia să-i spună lui Derek, căci suma era 
impresionantă. Și contele îi aștepta răspunsul pentru oferta de 
serviciu. Nu găsise puterea de a discuta cu Derek, așa că trăgea 
de timp, făcându-și de lucru cu o singură mână. Îi plăcea să 
stea cu Shamal. Dacă Kotov-Fabricius reușea să cumpere 
armăsarul roib, se hotărâse să accepte slujba. În acest fel 
rămânea aproape de cel puţin unul dintre caii pe care-i iubea. 

— Phillipa. 

Tresări auzind vocea lui Derek. ÎL opri pe Shamal și se 
întoarse spre el. 

— Bună. Chiar voiam să te văd, spuse ea. 

— Da? 

— Da. Îl duse pe Shamal lângă gard și privi bărbatul care-i 
umpluse viaţa și care acum voia să plece. Avem o ofertă pentru 
Shamal. 

— Nu contează. 

— Ei bine, chiar dacă ai altă ofertă, cred că ar trebui s-o auzi 
pe asta. Contele Kotov-Fabricius îţi oferă cinci sute de mii de 
dolari în numerar pe loc. Se jucă cu biciul. 

Derek îi prinse bărbia cu două degete, forțând-o să-l 
privească. 

— E adevărat că sunt mulţi bani... dar nu cred că vei trăi cu 
mine dacă n-ai caii tăi blestemaţi, spuse el resemnat. 

— Ce-ai spus? ţipă ea, cu mintea învolburată. 

— Te iubesc, Phillipa. Nu-mi pot imagina viața fără tine și 
voiam Să ştiu dacă mă mai iubeşti după lucrurile prostești pe 
care le-am spus și le-am făcut. 

— Nu mi-ai mai spus că mă iubești, spuse Phillipa şocată. 
Nici când eram... împreună, n-ai spus că-ţi pasă sau măcar să 
faci vreo aluzie că e mai mult decât o aventură. 

— Da, sunt un prost. Philly, spuse el ducându-i mâna la 
buze, cred că te-am iubit din prima clipă când te-am văzut 
năvălind dintre copaci călare pe animalul ăla. 

Phillipa își eliberă mâna și-l duse pe Shamal mai departe de 
gard. Apoi își puse mâna pe coama calului și-l privi pe Derek 
întrebătoare. El nu se prefăcu că nu înţelegea. 

El râse timid. 

— Ciudat cum animalele astea mari, proaste, frumoase și 
exasperante îţi intră pe sub piele. Da, Philly, îi iubesc și abia 
aştept să-i învăţăm pe copiii noștri să călărească. 

Derek își puse o mână pe gard și sări peste el. Se apropie 
de ea și Phillipa își simţi inima bătându-i cu putere. 

— Phillipa O'Keefe, femeie neascultătoare, te măriţi cu 
mine? 

Voia să se arunce în braţele lui și să fie sărutată, dar se 
abținu. Multe cuvinte urâte fuseseră spuse și-i era teamă că nu 
le va putea ierta. 

— Dacă te căsătoreşti cu mine, nu voi fi mai ascultătoare. 
Mă voi certa cu tine când voi crede că greșești și ție nu-ți plac 
criticile. 

— Dar sunt un om care a învățat din greșeli. Ai avut 
dreptate, eram arogant. Nu-mi va face rău să-mi mai înțepi 
orgoliul din când în când. 

— Va fi mai des decât „din când în când”, răspunse Phillipa. 

— Ei, ce zici? întrebă Derek. 

Tot ce-și dorise avea acum la picioare, dar ezita. Shamal 
lovi pământul cu un picior nerăbdător și atingând-o cu botul 
în spate, o împinse în brațele lui Derek. 

El o prinse cu blândeţe și o sărută. Buzele lui blânde peste 
ale ei o aruncară în extaz. Își puse mâna sănătoasă după gâtul 
lui și-l trase mai aproape, lipindu-se de trupul lui puternic. El 
o sărută pe gropiţa de la baza gâtului. 

— Te iubesc, Phillipa, șopti el. Și indiferent ce ne va aduce 
viitorul, vreau să fiu cu tine. Dacă ar trebui să trăiesc pe Marte 
şi să cresc o droaie de mici marţieni verzi ca să fiu cu tine, aş 
face-o. 

Îl privi uimită și-i simți sinceritatea. Râse fericită și toate 
îndoielile și temerile i se risipiră. Era adevărat că schimbaseră 
acuzaţii amare, dar dragostea o făcea să ierte. Phillipa iubise și 
pierduse, dar pierderea primei ei dragoste o condusese la 
bucuria și împlinirea de acum. Viaţa ei cu Derek nu va fi 
ușoară, dar își dădu seama că voia mai mult decât orice pe 
lume să-și petreacă restul vieţii iubind, luptând și muncind 
alături de acest bărbat căpos și minunat. 

— Phillipa, îi murmură Derek în ureche. Acum că Shamal 
ne-a dat binecuvântarea, nu crezi că ai putea spune da? 

Îl îndepărtă pe Derek la lungimea braţului și-l privi 
poznaș. 

— Nu ştiu, spuse ea rar. Shamal e mascul și deci opiniile lui 
sunt suspecte. Poate ar trebui să capăt aprobarea lui Kamar 
înainte să mă implic. 

— Dacă mă mai lași să aştept mai mult de trei secunde... 
spuse el amenințător. 

Phillipa își dădu capul pe spate și râse veselă. 

— Oh, Derek, mi-ar plăcea să mă mărit cu tine. 

Derek se aplecă spre ea și-i ridică faţa s-o sărute. Apoi 
Shamal își cobori capul și ei sărutară în schimb botul lui 
catifelat. Ochii lui căprui păreau mulţumiţi de rezultatul 
eforturilor lui. 

Derek îi aranjă armăsarului șuvița de păr de pe frunte. 


Sfârşit 


